Sri Ram Venkitaraman Case | കിംസിലെ കാഷ്വാലിറ്റി ഡോക്ടറുടെ മൊഴി ശ്രീറാമിന് വിനയാകും; പ്രാഥമിക ശുശ്രൂഷകൾ നൽകി ഡിസ്ചാർജ്ജ് ചെയ്യാനുള്ള പരിക്കുകളേ ഉണ്ടായിരുന്നുവെന്ന് മെഡിക്കൽ സംഘം; ജയിലിൽ ആകാതിരിക്കാൻ കള്ളക്കളി നടത്തിയത് മുഴുവൻ മെഡിക്കൽ കോളേജിലെ മുൻ സഹപാഠികളും അദ്ധ്യാപകരുമായ ഡോക്ടർമാരും; ജയിലിൽ അടക്കാനുള്ള അവസാന വട്ട നീക്കം തടഞ്ഞതു വേണ്ടപ്പെട്ടവരുടെ കള്ള റിപ്പോർട്ട്; ശ്രീറാമിന്റെ മെഡിക്കൽ രേഖകൾ എല്ലാം വിശദമായി പരിശോധിക്കാൻ ഉറച്ച് അന്വേഷണ സംഘം - MarunadanMalayalee.com\nകിംസിലെ കാഷ്വാലിറ്റി ഡോക്ടറുടെ മൊഴി ശ്രീറാമിന് വിനയാകും; പ്രാഥമിക ശുശ്രൂഷകൾ നൽകി ഡിസ്ചാർജ്ജ് ചെയ്യാനുള്ള പരിക്കുകളേ ഉണ്ടായിരുന്നുവെന്ന് മെഡിക്കൽ സംഘം; ജയിലിൽ ആകാതിരിക്കാൻ കള്ളക്കളി നടത്തിയത് മുഴുവൻ മെഡിക്കൽ കോളേജിലെ മുൻ സഹപാഠികളും അദ്ധ്യാപകരുമായ ഡോക്ടർമാരും; ജയിലിൽ അടക്കാനുള്ള അവസാന വട്ട നീക്കം തടഞ്ഞതു വേണ്ടപ്പെട്ടവരുടെ കള്ള റിപ്പോർട്ട്; ശ്രീറാമിന്റെ മെഡിക്കൽ രേഖകൾ എല്ലാം വിശദമായി പരിശോധിക്കാൻ ഉറച്ച് അന്വേഷണ സംഘം\nAugust 26, 2019 | 06:48 AM IST | Permalink\nതിരുവനന്തപുരം: മദ്യലഹരിയിൽ വാഹനം ഓടിച്ച് മാധ്യമപ്രവർത്തകൻ കെ.എം.ബഷീറിനെ കാറിടിച്ചു കൊലപ്പെടുത്തിയ ശ്രീറാം വെങ്കിട്ടരാമന്റെ ജയിൽവാസം ഒഴിവാക്കാൻ വേണ്ടി നടത്തിയ കള്ളത്തരങ്ങൾ ഓരോന്നായി നേരത്തെ പുറത്തുവന്നിരുന്നു. കാര്യമായ പരിക്കുകൾ ഇല്ലാത്തതിനാൽ മെഡിക്കൽ പരിശോധനക്ക് ശേഷം പോകാമെന്ന ഘട്ടത്തിലാണ് ഇല്ലാത്ത കാര്യങ്ങൾ ഉണ്ടെന്ന് പറഞ്ഞ് ശ്രീറാം ജയിൽവാസം ഒഴിവാക്കിയത്. ഇതിന് വേണ്ടി വൻ കള്ളക്കളികൾ തന്നെ നടന്നു. ഇപ്പോൾ കേസ് വീണ്ടും അന്വേഷിക്കുന്ന പൊലീസ് സംഘവും ജയിൽവാസം ഒഴിവാക്കാൻ ശ്രീറാമിന് വേണ്ടി നടന്നത് കള്ളക്കളികൾ ആണെന്ന് ബോധ്യമായി.\nശ്രീറാമിനെ ജയിലിലാക്കാതെ കാത്തത് കിംസ് ആശുപത്രിയുടെ മെഡിക്കൽ റിപ്പോർട്ട്; സ്‌പൈനൽ കോഡിൽ പ്രശ്‌നങ്ങൾ ഉണ്ടെന്ന റിപ്പോർട്ടും എഫ് ഐ ആറിൽ പേരില്ലാത്തതും ഗുണകരം; മണിക്കൂറുകൾ വൈകി എടുത്ത രക്തസാമ്പിളിൽ മദ്യത്തിന്റെ അളവില്ലാതായതോടെ ഒരു ദിവസം പോലും ജയിലിൽ കിടക്കേണ്ടി വരില്ല; ആദ്യ ദിവസം ആശുപത്രിയുടെ സുരക്ഷയിൽ ഒളിച്ചിരുന്ന ശ്രീറാം മാധ്യമ-രാഷ്ട്രീയ വേട്ടയുടെ കാര്യം പറഞ്ഞ് രംഗത്ത് ഇറങ്ങുന്നത് എല്ലാം ശരിയാക്കി; മെഡിക്കൽ പരിശോധനാ ഫലം കൂടി വന്നതോടെ ഇന്ന് ജാമ്യം ലഭിച്ചേക്കും\nശ്രീറാമിനെ പരിശോധിച്ച സ്വകാര്യ ആശുപത്രിയിലെ ഡോക്ടർമാരുടെ മൊഴിയാണു നിർണായകമായത്. മൂന്നിനു പുലർച്ചെ ഒരു മണിയോടെ നടന്ന അപകടത്തിനു ശേഷം പൊലീസ് ശ്രീറാമിനെ ജനറൽ ആശുപത്രിയിൽ എത്തിച്ചിരുന്നു. ഇവിടെ നിന്നു മെഡിക്കൽ കോളജിലേക്കു റഫർ ചെയ്‌തെങ്കിലും ശ്രീറാം കുമാരപുരത്തെ സ്വകാര്യ ആശുപത്രിയിലേക്കു പോയി. അവിടെ കാഷ്വൽറ്റി കെയർ വിഭാഗത്തിൽ ഡ്യൂട്ടിയിൽ ഉണ്ടായിരുന്ന പ്രധാന ഡോക്ടറിന്റെയും അസിസ്റ്റന്റിന്റെയും മൊഴിയാണ് അന്വേഷണ സംഘം രേഖപ്പെടുത്തിയത്.\nആശുപത്രിയിൽ വന്ന സമയത്തു ശ്രീറാമിനു ഗുരുതര പരുക്കുകളൊന്നും ഇല്ലായിരുന്നെന്നും അതിനാൽ അത്യാഹിത വിഭാഗത്തിൽ സാധാരണ ചികിത്സ മാത്രമാണു നൽകിയതെന്നും ഡോക്ടർമാർ പറഞ്ഞു. കയ്യിലും മുതുകിലും നിസ്സാര പരുക്കുണ്ടായിരുന്നെന്നും ഇവർ മൊഴി നൽകി. സ്വകാര്യാശുപത്രിയിൽ സുഖചികിത്സയെന്ന വാർത്തകളെത്തുടർന്നു ശ്രീറാമിനെ വൈകിട്ടു തന്നെ ഇവിടെ നിന്നു ഡിസ്ചാർജ് ചെയ്തു മജിസ്‌ട്രേട്ടിനു മുന്നിൽ ഹാജരാക്കിയിരുന്നു. തുടർന്നു ജയിലിലേക്കു കൊണ്ടുപോയെങ്കിലും സൂപ്രണ്ടിന്റെ നിർദ്ദേശപ്രകാരം നേരെ മെഡിക്കൽ കോളജ് ആശുപത്രിയിലേക്കു വിട്ടു.\nഅവിടെ പൊലീസ് സെല്ലിനു പകരം മൾട്ടി സ്‌പെഷ്യൽറ്റി ട്രോമ കെയറിലെ തീവ്രപരിചരണ വിഭാഗത്തിലാണു ശ്രീറാമിനെ പ്രവേശിപ്പിച്ചത്. ഗുരുതര പരുക്കുണ്ടെന്ന പ്രതീതി പരത്തിയായിരുന്നു ഈ നീക്കങ്ങൾ. മെഡിക്കൽ കോളജിലെ പൂർവവിദ്യാർത്ഥിയായ ശ്രീറാമിന്റെ അദ്ധ്യാപകരും സഹപാഠികളായിരുന്ന ഡോക്ടർമാരുമാണ് ഇതിനു പിന്നിലെന്ന് അന്ന് ആരോപണം ഉയർന്നിരുന്നു. ഗുരുതര പരുക്കേറ്റതായി മെഡിക്കൽ ബോർഡ് പ്രസ്താവനയുമിറക്കി. അപകടവും അതിനു തൊട്ടുമുമ്പുള്ള മണിക്കൂറുകളിലെ കാര്യങ്ങളും മറന്നു പോകുന്ന റിട്രോഗ്രേഡ് അംനീസ്യ ശ്രീറാമിന് ഉണ്ടെന്നും അവിടത്തെ ഡോക്ടർമാർ കണ്ടെത്തിയിരുന്നു.\nനിസ്സാര പരുക്കോടെ സ്വകാര്യ ആശുപത്രി വിട്ട ശ്രീറാം മെഡിക്കൽ കോളജ് ആശുപത്രിയിൽ എത്തിയപ്പോൾ എങ്ങനെ 'ഗുരുതര രോഗി'യായെന്ന് അന്വേഷണ സംഘം പരിശോധിക്കും. അവിടെ നൽകിയ എല്ലാ ചികിത്സകളുടെയും രേഖകൾ ആവശ്യപ്പെട്ട് അന്വേഷണ സംഘം കത്തു നൽകി. ശ്രീറാമിന്റെ എക്സ്‌റേ, സ്‌കാൻ റിപ്പോർട്ടുകളും രക്തപരിശോധനാ ഫലങ്ങളും വിദഗ്ധ ഡോക്ടർമാരുടെ സഹായത്തോടെ വിലയിരുത്തും.\nഅതേസമയം മാധ്യമപ്രവർത്തകൻ കെ.എം.ബഷീറിന്റെ മരണത്തിന്നിടയാക്കിയ വാഹനാപകടക്കേസ് പൂർണമായും തേച്ചുമാച്ചു കളയാനുള്ള ശ്രമങ്ങളും ഊർജ്ജിതമായി. മദ്യപിച്ച് വാഹനമോടിച്ച ശ്രീറാമിന്റെ രക്ത പരിശോധന ഒമ്പത് മണിക്കൂർ വൈകിച്ച് കേസിന്റെ കാര്യത്തിൽ മിടുക്ക് കാട്ടിയ ഭരണ വൃത്തങ്ങൾ തന്നെയാണ് ഇപ്പോഴും സജീവമായി രംഗത്തുള്ളത്. കാർ ഓടിച്ചത് ആരെന്നു വെളിയിൽ വരാതിരിക്കാൻ വേണ്ടിയുള്ള ശക്തമായ കരുനീക്കമാണ് പൊലീസിന്റെ ഭാഗത്ത് നിന്നും വന്നത്. ഈ ശ്രമത്തിന്റെ ഭാഗമായാണ് അപകടം നടന്നയുടൻ കാറിൽ സൺ ഗ്ലാസ് ഒട്ടിച്ചതിന് പൊലീസ് വഫയ്ക്ക് പിഴ ചുമത്തിയത്.\nകാർ ഓടിച്ചത് ശ്രീറാം എന്നുള്ള ദൃക്‌സാക്ഷിയായ ഓട്ടോ ഡ്രൈവറുടെ മൊഴി നിലനിൽക്കുമ്പോഴാണ് ഇത് മനസിലാക്കി സൺ ഗ്ലാസ് പിഴ എന്ന തിയറി മ്യൂസിയം പൊലീസ് സ്‌പോട്ടിൽ നടപ്പിലാക്കിയത്. ഓട്ടോ ഡ്രൈവറുടെ മൊഴിയെ വെല്ലാൻ ഏറ്റവും മികച്ച മാർഗം എന്ന രീതിയിലാണ് സൺ ഗ്ലാസ് തിയറി പൊലീസ് കൊണ്ടുവരുന്നത്. സൺ ഗ്ലാസ് ഒട്ടിച്ചതിന് പിഴ ചുമത്തി. സൺ ഗ്ലാസ് ഉള്ള കാർ ഓടിച്ചത് ആരെന്നു ആർക്ക് പറയാനാകും. പ്രത്യേകിച്ചും കോടതിയിൽ. ഇതിനായുള്ള കരുനീക്കങ്ങളാണ് ഈ കേസിൽ ആദ്യം മുതൽ നടന്നത്. സംഭവം നടക്കുന്നത് അർദ്ധരാത്രിയിൽ. കാമറകളും കണ്ണടച്ചിരിക്കുന്നു. അപകടം നടന്ന സമയം മുതൽ ശ്രീറാമാണ് കാർ ഓടിച്ചത് എന്ന് വ്യക്തമായ സാഹചര്യത്തിൽ ശ്രീറാമിനെ രക്ഷിക്കാൻ പൊലീസ് നടത്തിയ, ജില്ലാ ഭരണകൂടം നടത്തിയ നാണംകേട്ട ശ്രമങ്ങളുടെ പരമ്പരയിലെക്കാണ് ഈ സൺ ഗ്ലാസ് പിഴയും തിയറിയുമെല്ലാം വിരൽ ചൂണ്ടുന്നത്.\nസൺ ഗ്ലാസ് ഒട്ടിച്ചതിന് സ്‌പോട്ടിൽ പൊലീസ് വഫയിൽ നിന്നും പിഴ ഈടാക്കി. ഈ പിഴ വാങ്ങിയത് കാർ ഓടിച്ചത് ആരെന്നു വെളിയിൽ വരാതിരിക്കാനുള്ള തന്ത്രപരമായ നീക്കമായാണ് ഇപ്പോൾ വ്യക്തമാകുന്നത്. ഡ്രൈവിങ് ലൈസൻസ് റദ്ദ് ചെയ്യാതിരിക്കാൻ മോട്ടോർ വാഹനവകുപ്പ് കാരണം ചോദിച്ചപ്പോൾ ഒരു കാരണവും നൽകാതെ ലൈസൻസ് റദ്ദ് ചെയ്യപ്പെടുന്നത് നോക്കിനിന്ന വഫ പക്ഷെ സൺ ഗ്ലാസ് ഒട്ടിച്ചതിന് പിഴ നല്കാൻ പറഞ്ഞപ്പോൾ സ്‌പോട്ടിൽ പിഴ നൽകുകയാണ് ചെയ്തത്. ഈ രീതിയിൽ പിഴ നൽകാൻ ശക്തമായ ഒരു നിർദ്ദേശം വഫയ്ക്ക് ലഭിച്ചിരുന്നു എന്നാണ് ഇതിൽ നിന്നും വ്യക്തമാകുന്ന കാര്യം.\nലൈസൻസ് റദ്ദ് ചെയ്യുന്നത് നോക്കി നിന്ന വഫയുടെ രീതി പ്രകാരം പിഴ ചുമത്താൻ പറഞ്ഞപ്പോൾ പിഴ ചുമത്താതെ വഫ ഒഴിഞ്ഞു നിന്നേനെ. അപകടം നടന്ന ശേഷമുള്ള എല്ലാ കാര്യങ്ങളിലും വഫയ്ക്ക് എവിടെ നിന്നോ ശക്തമായ നിർദ്ദേശങ്ങൾ ലഭിച്ചിട്ടുണ്ട്. ഈ നിർദ്ദേശങ്ങൾ പ്രകാരമാണ് ഏഷ്യാനെറ്റ് അഭിമുഖമടക്കം എല്ലാ കാര്യങ്ങളിലും വഫ വ്യാപൃതയായത്. വാഹനാപകടക്കേസിൽ നിന്നും ശ്രീറാമിനെ രക്ഷിക്കാൻ വേണ്ടിയുള്ള രണ്ടാം കരുനീക്കത്തിന്റെ ഭാഗമായാണ് സൺ ഗ്ലാസിന്റെ പേരിലുള്ള പിഴ എന്നാണ് ഇപ്പോൾ വിരൽ ചൂണ്ടപ്പെടുന്നത്.\nസൺ ഗ്ലാസ് ഒട്ടിച്ച കാറിൽ ഡ്രൈവിങ് സീറ്റിൽ ആരെന്നു ഒരിക്കലും വ്യക്തമാകില്ല. ഈ അപകടത്തിന്റെ ഒരു പ്രത്യേകത കാറിന്റെ ഇടത് ഡോർ അപകടത്തിനു ശേഷം ജാമായിരുന്നു. ആ ഡോർ തുറക്കാൻ കഴിയില്ല. കാറിൽ സൺ ഗ്ലാസും. കാറിലെ ആർക്കും വേണമെങ്കിലും ഡ്രൈവിങ് സീറ്റ് വഴി പുറത്തേക്ക് ഇറങ്ങാം. പുരുഷൻ എന്ന നിലയിൽ ആദ്യം ഡ്രൈവിങ് സീറ്റ് വഴി ഇറങ്ങിയത് ശ്രീറാം ആയിരിക്കാം. കാർ ഓടിച്ചത് വഫയോ, ശ്രീറാമോ ആകാം. പക്ഷെ ഇത് വിവാദമായി തുടരണം. കാർ ഓടിച്ചത് ആരെന്നു ഒരിക്കലും വെളിയിൽ വരരുത്. ഇതിനായുള്ള തന്ത്രപരമായ നീക്കമായാണ് പിഴ ചുമത്തൽ ഇപ്പോൾ വീക്ഷിക്കപ്പെടുന്നത്.\nഅപകട സമയത്ത് കാർ ഓടിച്ചത് വഫയോ ശ്രീറാമോ എന്ന കാര്യം ഇപ്പോഴും വിവാദവിഷയമായി തുടരുകയാണ്. ഇപ്പോഴും ക്രൈംബ്രാഞ്ച് സംഘത്തിനു ഈ കാര്യത്തിൽ വ്യക്തത വന്നിട്ടില്ല. . ഡ്രൈവിങ് സീറ്റിലെ സീറ്റ് ബെൽറ്റ് ക്ലിപ്പിൽനിന്നു ലഭിച്ച വിരലടയാളം ശ്രീറാമിന്റെത് എന്ന് സ്ഥിരീകരിച്ചുള്ള റിപ്പോർട്ടാണ് ഇപ്പോൾ ക്രൈംബ്രാഞ്ച് അന്വേഷണ സംഘത്തിന്റെ കൈവശമുള്ളത്. ഇത് പക്ഷെ സൺ ഗ്ലാസ് പിഴയിൽ കുടുങ്ങി കോടതിമുറിയിൽ മൂക്കുമടച്ച് താഴെ വീഴാൻ സാധ്യതയുള്ള ഒരു റിപ്പോർട്ട് മാത്രമാണ്. അതുകൊണ്ട് തന്നെ കാർ ഓടിച്ചത് ആരെന്ന കാര്യം വിവാദമാണ്. വഫയാണ് കാർ ഓടിച്ചത് എങ്കിലും ശ്രീറാമിന് വേണമെങ്കിൽ ഡ്രൈവിങ് സീറ്റ് വഴി ചാടിയിറങ്ങാം. സൺ ഗ്ലാസ് ഒട്ടിച്ചതിന് സ്‌പോട്ടിൽ പൊലീസ് പിഴ ചുമത്തിയതോടെ ആരാണ് കാർ ഓടിച്ചത് എന്ന് ഇനി വെളിയിൽ വരാതിരിക്കാൻ സാധ്യതകൾ കുറവാണ്.\nസൺ ഗ്ലാസ് ഒട്ടിച്ച ഒരു കാർ ആര് ഓടിച്ചെന്ന കാര്യം കോടതിയിൽ തെളിയാൻ സാധ്യത കുറവാണ്. ഇടത് ഡോർ ജാമാണ്. ഡ്രൈവിങ് സീറ്റ് വഴി ചാടിയിറങ്ങുകയാണ് താൻ ചെയ്തത് എന്ന് ശ്രീറാം പറഞ്ഞാൽ വഫ കുടുങ്ങും. വഫയല്ല ഓടിച്ചത് എന്ന് പറയാൻ തെളിവില്ല. ഈ കാര്യത്തിന് ബലം പകർന്നു കവടിയാർ മുതൽ മ്യൂസിയം ജംഗ്ഷൻ വരെയുള്ള എല്ലാ കാമറകളും കണ്ണടച്ചിട്ടുമുണ്ട്. അതിലും ജില്ലാ ഭരണകൂടത്തിന്റെ ശക്തമായ കരുനീക്കങ്ങൾ ഒളിഞ്ഞിരിക്കുന്നു. ശ്രീറാം ആദ്യം വിളിച്ചപ്പോൾ കാറുമായി പോയ വഫ താൻ കവടിയാർ വരെ പോയി ശ്രീറാമിനെ കാണാതെ മടങ്ങിയ കാര്യം പറയുന്നുണ്ട്.\nഅതിനു ശേഷം വെള്ളയമ്പലം വഴി വീണ്ടും തിരികെ വന്നാണ് ശ്രീറാമിനെ കവടിയാർ പാർക്കിൽ നിന്നും കൂട്ടി വന്നത് എന്നാണ് വഫയുടെ മൊഴി. ഈ കാര്യം പൊലീസ് സ്ഥിരീകരിച്ചത് ആ സമയത്ത് ഉണർന്നിരുന്ന കവടിയാർ വെള്ളയമ്പലം റോഡിലെ കാമറകൾ വഴിയാണ്. അതിനു ശേഷമാണ് ബഷീറിനെ ശ്രീറാം ഓടിച്ച കാർ ഇടിച്ചു കൊന്നത്. അപ്പോൾ കാമറകൾ കണ്ണടച്ചു എന്ന് പറയുമ്പോൾ അതിൽ എന്ത് ലോജിക്ക് ആണ് ഉള്ളതെന്ന് ആരെങ്കിലും ചോദിച്ചാൽ ഇതേ പൊലീസിനും ജില്ലാ ഭരണകൂടത്തിനും പുറത്ത് പറയാൻ എന്ത് മറുപടിയാണ് അവശേഷിക്കുന്നത്.\nവെള്ളയമ്പലത്തുനിന്നും ഏകദേശം 140 കിലോമീറ്റർ സ്പീഡിലാണ് ശ്രീറാമിന്റെ വാഹനം മ്യൂസിയം ഭാഗത്തേക്ക് സഞ്ചരിച്ചതെന്ന് മോട്ടോർ വാഹന വകുപ്പ് ഉദ്യോഗസ്ഥർ വ്യക്തമാക്കിയിട്ടുണ്ട്. വെള്ളയമ്പലത്തുനിന്നും മ്യൂസിയം ഭാഗത്തേക്ക് വരുന്ന വഴിക്ക് ഈ വണ്ടിയുടെ അമിത വേഗം കണ്ട് അവർക്ക് ഉണ്ടായേക്കാവുന്ന അപകടം ഒഴിവാക്കാനായി രണ്ട് ഓട്ടോ ഡ്രൈവർമാർ വഴിയിൽ വണ്ടി മാറ്റി നിർത്തിയതായും മൊഴി നൽകിയിട്ടുണ്ട്. ഇതെല്ലാം തെളിയിക്കാനുള്ള കാമറകൾ ആണ് ഇപ്പോൾ കണ്ണടച്ചിരിക്കുന്നത്.\nസ്വപ്‌ന സുരേഷ് കൂടുതൽ വിളിച്ചത് മന്ത്രി കെ ടി ജലീലിനെ; സ്വപ്‌ന ജലീലിനെ ഒമ്പത് തവണ വിളിച്ചു; സംഭാഷണങ്ങളിൽ ഒരു മണിക്കൂറുകളോളം നീണ്ടു നിന്ന ഫോൺവിളികളും; റംസാൻ കാലത്ത് യുഎഇ കോൺസുലേറ്റിൽ നിന്നും തീരപ്രദേശത്തെ കുടുംബങ്ങൾക്ക് വിതരണം ചെയ്ത കിറ്റുകളെ കുറിച്ച് സംസാരിക്കാനാണെന്ന് ജലീലിന്റെ വിശദീകരണം; സ്വപ്നയെ കോൺസുലേറ്റിൽ നിന്നും പുറത്താക്കിയത് അറിഞ്ഞില്ലെന്നും വാദം; സ്വപ്‌നയുടെ കോൾലിസ്റ്റ് വിവരങ്ങൾ പുറത്തുവരുമ്പോൾ ഉന്നതർ കുടുങ്ങുന്നു\nസ്വർണ്ണക്കടത്തു കേസിൽ മുഖ്യമന്ത്രിയുടെ വിശ്വസ്തനും കുടുങ്ങുന്നു; കസ്റ്റംസ് ഉദ്യോഗസ്ഥർ മുൻ ഐടി സെക്രട്ടറി എം.ശിവശങ്കറിന്റെ വീട്ടിലെത്തി; ചോദ്യം ചെയ്യാൻ ഹാജരാകാൻ നോട്ടീസ് ലഭിച്ചതിന് പിന്നാലെ കസ്റ്റംസ് ഓഫീസിലെത്തി എം ശിവശങ്കരൻ; തീവ്രവാദ ബന്ധമുള്ള സ്വർണ്ണക്കടത്തു കേസിലെ ഒന്നാം പ്രതിയായ സരിത്തുമായി ശിവശങ്കരനും തമ്മിലുള്ളതും അടുത്ത ബന്ധം; ശിവശങ്കരന്റെ നമ്പറിലേക്ക് സരിത്ത് വിളിച്ചത് പലതവണ; സ്വർണ്ണക്കടത്തു കേസിലെ പ്രതികളുമായുള്ള ശിവശങ്കരന്റെ ഉറ്റബന്ധം കുരുക്കാകുന്നു


പരിഭാഷ: വി രവികുമാർ\nഇതേവരെ ഞാൻ വെളിപ്പെടുത്തിയിട്ടില്ല.\nഞാൻ കണക്കറ്റസൂയപ്പെടുന്ന ഒരു കുട്ടി\nഇത്ര നിഷ്കളങ്കനും ധൈര്യശാലിയുമാവാൻ\nഅവൻ ചിരിക്കുന്ന രീതി കാണുമ്പോൾ\nഅതുപോലെ ചിരിക്കാൻ എനിക്കു കഴിഞ്ഞിട്ടില്ല.\nദേഹം മുഴുവൻ മുഴയും മുറിവുമായിട്ടാണവൻ നടക്കുക;\nഞാൻ മുടി ഭംഗിയായി കോതിവച്ചും ഉടവു തട്ടാതെയും.\nപുസ്തകങ്ങളിൽ ഞാൻ കാണാതെപോയ ഭാഗങ്ങൾ\nഇവിടെ കൂടുതൽ കരുത്തനും അവനായിരുന്നു.\nആർജ്ജവം കൂടുതൽ അവനായിരുന്നു,\nഅതുകൊണ്ടെന്തെങ്കിലും ഗുണമുണ്ടെന്നു വന്നാല്ക്കൂടി\nഒരു തിന്മയ്ക്കും അവൻ മാപ്പു കൊടുത്തിരുന്നില്ല.\n“ഇതു കൊണ്ടെന്തു കാര്യം?”\nഎന്നു പറഞ്ഞു ഞാൻ പേന താഴെ വച്ചിരുന്നിടത്തു നിന്ന്\nഎനിക്കാവട്ടെ, അഴിക്കാനുമായില്ല, മുറിക്കാനുമായില്ല.\nഅവന്റെ പ്രണയം ഉറച്ചതായിരുന്നു,\nഞാനെന്റെ അസൂയ മറച്ചുവയ്ക്കുന്നു.\nമുഖത്തു ചിരി വരുത്തുന്നു.\nഒരു സാധുജന്മമാണു ഞാനെന്നു നടിക്കുന്നു:\nഎല്ലാവരും ഒരേപോലെയല്ലല്ലോ ജീവിക്കേണ്ടതും...“\n”ഓരോ ആൾക്കും ഓരോ തലയിലെഴുത്ത്“\nസ്വയം വിശ്വസിപ്പിക്കാൻ എത്രയൊക്കെ ശ്രമിച്ചിട്ടും,\nഎനിക്കു മറക്കാൻ കഴിയുന്നില്ല,\nഎവിടെയോ ഒരു കുട്ടിയുണ്ട്,\nഎന്നെക്കാൾ നേട്ടങ്ങൾ കൈവരിക്കുന്നവനെന്ന്.\n26 v ravikumar\nLabels: 26 v ravikumar


ആഴ്ചയിൽ ഒരിക്കൽ പപ്പായ ഇല ജ്യൂസ് ഇങ്ങനെ തയാറാക്കി കുടിച്ചാൽ.. - Job Hikes\nആഴ്ചയിൽ ഒരിക്കൽ പപ്പായ ഇല ജ്യൂസ് ഇങ്ങനെ തയാറാക്കി കുടിച്ചാൽ..\nBy Olivia Emma\t Last updated Sep 14, 2020\nപപ്പായ ആരോഗ്യപരമായ ഗുണങ്ങള് ഏറെയുള്ള ഒന്നാണ്. ധാരാളം ആന്റി ബാക്ടീരിയല് ഘടകങ്ങള് അടങ്ങിയിട്ടുള്ള പപ്പായ മരത്തിന്റെ എല്ലാ ഭാഗങ്ങളും ഉപയോഗിക്കാനാവും. അതുകൊണ്ട് ഇനി പഴം കഴിക്കുന്നതിനോടൊപ്പം തന്നെ അതിന്റെ ഇലകൊണ്ടുള്ള ജ്യൂസും കുടിച്ചാലോ.. പോഷകസമ്പന്നമാണ് പപ്പായ ഇല.\nരക്തത്തിലെ പ്ലേറ്റ്ലെറ്റുകളുടെ എണ്ണത്തിലുണ്ടാകുന്ന കുറവാണ് ഡെങ്കിപ്പനിയ്ക്ക് കാരണമാകുന്നത്. എന്നാല് പപ്പായ ഇലയില് അടങ്ങിരിക്കുന്ന ചിമോപാപിന്, പാപിന് എന്നി രണ്ട് എന്‍സൈമുകള് രക്തത്തിലെ പ്ലേറ്റ്ലെറ്റുകളുടെ എണ്ണം വര്‍ദ്ധിപ്പിക്കാന് കാരണമാകുന്നതായി പരീക്ഷണത്തില് കണ്ടെത്തിയിരുന്നു.\nസ്ത്രീകളിലെ മാസമുറ സംബന്ധമായ പ്രശ്നങ്ങള്‍ക്കുള്ള ഒരു പരിഹാരം കൂടിയാണിത്. ശരീരഭാഗങ്ങളിലുണ്ടാകുന്ന നീരും മറ്റും തടയാനും പപ്പായയില ജ്യൂസ് നല്ലതാണ്. രക്തത്തിലെ ഗ്ലുക്കോസിന്റെ തോത് കുറയ്ക്കുന്നതിനാല് പപ്പായ ഇല ജ്യൂസ് പ്രമേഹരോഗികള്‍ക്കും ഗുണംചെയ്യും. പപ്പായ എല്ലാ ജൂസിന്റെ കൂടുതൽ ഗുണങ്ങളെക്കുറിച്ച് അറിയാം. വീഡിയോ കാണാം\nഈ വീഡിയോ നിങ്ങളെയെല്ലാവരെയും സഹായിക്കും എന്ന് കരുതുന്നു. വീഡിയോ നിങ്ങൾക്ക് ഇഷ്ടമായാൽ like (ലൈക്) ചെയ്യാനും share (ഷെയർ) ചെയ്യാനും മറക്കരുത്.\nസുഖമായ മല ശോധനക്ക് ഭക്ഷണങ്ങൾ\nമഞ്ഞൾ ടീ കുടിക്കൂ…ആരോഗ്യം നിലനിർത്തൂ..\nമീൻ വിൽക്കണം എന്ന ആഗ്രഹവുമായി ഇറങ്ങിപ്പുറപ്പെട്ട ഫോർട്ട് കൊച്ചിക്കാരൻ എത്തിപ്പെട്ടത്…\nഇതെന്തൊരു മനുഷ്യൻ, മൂപ്പരുടെ മുന്നിൽ രശ്മിക മന്ദാന വരെ സുല്ല് വിളിക്കും: പുഷ്പയിലെ…\nഎജ്ജാതി ഫീൽ. “പൊന്നോല തുമ്പി.. പൂവാലി തുമ്പി” ഗാനത്തിന് മനോഹരമായ കവർ…\nപുഷ്പയിലെ ശ്രീവല്ലി മാറിനിൽക്കും ഈ ശ്രീവല്ലിയുടെ അടുത്ത്. ഇത് കുറച്ചു കൂടി പോയെന്ന്…


parliament-new-building | നിലവിലെ പാർലമെന്റ് മന്ദിരം സുരക്ഷാ മാനദണ്ഡങ്ങൾ പാലിച്ചല്ല; പുതിയ കെട്ടിടം അത്യാവശ്യമെന്നും കേന്ദ്ര സർക്കാർ; സെൻട്രൽ വിസ്ത പദ്ധതിയുടെ ആവശ്യകത ചൂണ്ടിക്കാട്ടി കേന്ദ്ര പൊതുമരാമത്ത് വകുപ്പിന്റെ സത്യവാങ്മൂലം - MarunadanMalayalee.com\nJuly 20, 202008:27 AM IST Permalink\nന്യൂഡൽഹി: പുതിയ പാർലമെന്റ് മന്ദിരം നിർമ്മിക്കേണ്ടത് അത്യാവശ്യമെന്ന് കേന്ദ്ര സർക്കാർ. നിലവിലെ പാർലമെന്റ് മന്ദിരത്തിന്റെ അപര്യാപ്തതകൾ ചൂണ്ടിക്കാട്ടിയാണ് പുതിയ കെട്ടിടം നിർമ്മിക്കേണ്ടതിന്റെ ആവശ്യകത കേന്ദ്ര സർക്കാർ സുപ്രീംകോടതിയിൽ വ്യക്തമാക്കിയത്. കെട്ടിടത്തിനു സൗകര്യവും സുരക്ഷയും സാങ്കേതികസംവിധാനങ്ങളും കുറവാണെന്ന് കേന്ദ്രസർക്കാർ സുപ്രീംകോടതിയെ അറിയിച്ചു. വൈദ്യുതി കാര്യക്ഷമത കുറഞ്ഞതും നിലവിലെ അഗ്നിസുരക്ഷാ മാനദണ്ഡങ്ങൾ പാലിക്കാത്തതുമാണ് കെട്ടിടമെന്നും കേന്ദ്ര പൊതുമരാമത്ത് വകുപ്പ് സത്യവാങ്മൂലത്തിൽ വ്യക്തമാക്കുന്നു. രാജ്‍പഥ്, പാർലമെൻറ് കെട്ടിടം, രാഷ്‍ട്രപതി ഭവൻ എന്നിവ 1911-1931 കാലഘട്ടത്തിൽ ആർക്കിടെക്ടുമാരായ എഡ്വിൻ ലൂട്യെൻസ്, ഹെർബർട്ട് ബേക്കർ എന്നിവരാണ് രൂപകൽപന ചെയ്‍തത്.\nഇന്ത്യയുടെ 75-ാം സ്വാതന്ത്ര്യദിനമാഘോഷിക്കുന്ന 2022-നുമുമ്പായി പാർലമെന്റ് നിർമ്മിക്കാനാണ് ലക്ഷ്യം. പാർലമെന്റും വിവിധ മന്ത്രാലയങ്ങളുമുൾപ്പെടുന്ന ഡൽഹിയിലെ സെൻട്രൽ വിസ്ത പുതുക്കിപ്പണിയുന്ന 20,000 കോടിയുടെ പദ്ധതി സ്റ്റേ ചെയ്യാൻ സുപ്രീംകോടതി വിസമ്മതിച്ചിരുന്നു. ഇപ്പോഴത്തെ സാഹചര്യത്തിൽ ഇതുപോലുള്ള പദ്ധതി ഉപേക്ഷിക്കണമെന്നുകാട്ടി 60 മുൻ ഉദ്യോഗസ്ഥർ പ്രധാനമന്ത്രിക്ക് കത്തെഴുതുകയും ചെയ്തിരുന്നു. എന്നാൽ, ഭാവിയിലെ സാഹചര്യങ്ങൾ കണക്കിലെടുത്ത് പുതിയ പാർലമെന്റ് കെട്ടിടം അനിവാര്യമാണെന്ന് കേന്ദ്രത്തിന്റെ സത്യവാങ്മൂലത്തിൽ പറയുന്നു.\n4. പുതിയ കെട്ടിടത്തിൽ ലോക്‌സഭാ ചേംബർ ഇപ്പോഴത്തേതിനെക്കാൾ മൂന്നുമടങ്ങും രാജ്യസഭ നാലുമടങ്ങും വിശാലമായിരിക്കും.\n5. പുതിയ കെട്ടിടത്തിന് 20,000 കോടി ചെലവിടുന്നത് ആറുവർഷമെടുത്താണ്. പൈതൃക കെട്ടിടങ്ങളൊന്നും പൊളിക്കില്ല. പകരം അവയുടെ ആയുസ്സ് വർധിപ്പിച്ച് സംരക്ഷിക്കും.\n9. ലോക്‌സഭാ സീറ്റുകളുടെ എണ്ണവും ഭാവിയിൽ വർധിച്ചേക്കാം. ഇപ്പോഴത്തെ സീറ്റുകളുടെ എണ്ണത്തിന് 2026 വരെയാണ് കാലാവധി.\nപുതിയ പാർലമെന്റ് മന്ദിരം നിർമ്മിക്കുന്നതിനുള്ള സെന്റ്ട്രൽ വിസ്ത പ്രൊജക്റ്റ് സ്റ്റേ ചെയ്യാനാവില്ലെന്ന് സുപ്രിം കോടതി നേരത്തേ വ്യക്തമാക്കിയിരുന്നു. ഇതുപോലെ ഒരു പരാതി സുപ്രിം കോടതിയിൽ നിലവിലുണ്ടെന്നും കൊവിഡിന്റെ കാലത്ത് ആരും ഒന്നും ചെയ്യാൻ പോകുന്നില്ലെന്നും തിരക്കിട്ട് പരാതി കേൾക്കേണ്ടതില്ലെന്നുമാണ് ചീഫ് ജസ്റ്റിസ് എസ് എ ബോബ്ഡെ പറഞ്ഞത്. സെൻട്രൽ ഡൽഹിയിൽ ലുതിയൻസ് സോണിൽ പാർലമെന്റ് മന്ദിരവും 8 അനുബന്ധ കെട്ടിടങ്ങളും നിർമ്മിക്കുന്നതിനുള്ള 20,000 കോടി രൂപയുടെ പദ്ധതിയാണ് സെൻട്രൽ വിസ്ത പ്രൊജക്റ്റ്.\nപരാതി നൽകിയ രാജീവ് സൂരി തന്നെ ഇതേ വിഷത്തിൽ നൽകിയ മറ്റൊരു കേസ് സുപ്രിം കോടതിയിൽ നിലവിലുണ്ട്. സെൻട്രൽ വിസ്ത പദ്ധതി ഭൂവിനിയോഗ നിയമത്തിന് എതിരാണെന്ന പരാതിയിലാണ് സുപ്രിംകോടതി ഇടപെട്ടത്. 86 ഏക്കർ വരുന്ന ലുത്തിയൻ സോണിൽ പാർലമെന്റ് മന്ദിരം പണിയുന്നതിലൂടെ പ്രദേശത്തിന്റെ ഹരിതസ്വഭാവത്തിൽ മാറ്റംവരുമെന്നാണ് പരാതിക്കാരന്റെ വാദം. ഇപ്പോഴത്തെ തീരുമാനമനുസരിച്ച് സെൻട്രൽ വിസ്ത പദ്ധതി ആദ്യ ഘട്ടം 2021 ൽ പണിതീരും. പാർലമെന്റ് മന്ദിരം 2022 മാർച്ചിലും സെൻട്രൽ സെക്രട്ടറിയേറ്റ് മാർച്ച് 2024ലും തീരും. ഇന്ത്യയുടെ 2022 ലെ 75ാം സ്വാതന്ത്ര്യദിനം അവിസ്മരണീയമാക്കാനാണ് നീക്കം.\nത്രികോണാകൃതിയിലുള്ള പാർലമെന്റ് മന്ദിരവും അതിനടുത്തുതന്നെ പ്രധാനമന്ത്രിയുടെ വസതിയും ഓഫീസുമെല്ലാം ഉൾപ്പെടുന്നതാണ് സെൻട്രൽ വിസ്ത പദ്ധതി. രാഷ്ട്രപതി ഭവൻ ഇപ്പോഴത്തേതുതന്നെ തുടരും. നിലവിലെ പാർലമെന്റ് മന്ദിരം, നോർത്ത്- സൗത്ത് ബ്ലോക്കുകൾ എന്നിവ പൈതൃക കേന്ദ്രങ്ങളെന്ന നിലയിൽ നിലനിർത്തും. പുതിയ പദ്ധതി പൂർത്തിയാവുന്നതോടെ വിജയ് ചൗക്ക് ഉൾപ്പെടുന്ന തന്ത്രപ്രധാനമേഖലയുടെ മുഖച്ഛായ മാറും. രാഷ്ട്രപതിഭവൻ, ഉപരാഷ്ട്രപതിഭവൻ, പ്രധാനമന്ത്രിയുടെ വസതി, ഓഫീസ് എന്നിവ അടുത്തടുത്താകും.\nപുതിയ പാർലമെന്റ് കെട്ടിടം നിർമ്മിക്കാനുള്ള സെൻട്രൽ വിസ്ത പദ്ധതിക്ക് സ്റ്റേയില്ല


അൽഫോൻസാമ്മ - വിക്കിപീഡിയ\nവിശുദ്ധപദവിയിലേയ്ക്ക് ഉയർത്തപ്പെടുന്ന ആദ്യ ഇന്ത്യൻ വനിത\nഓഗസ്റ്റ് 19, 1910\nകോട്ടയം ജില്ല, കേരളം, ഇന്ത്യ\nജൂലൈ 28, 1946\nസീറോ മലബാർ കത്തോലിക്കാസഭ\nഫെബ്രുവരി 8, 1986, കോട്ടയം by ജോൺ പോൾ രണ്ടാമൻ മാർപ്പാപ്പ\nഒക്ടോബർ 12, 2008 by ബെനഡിക്ട് പതിനാറാമൻ മാർപ്പാപ്പ\nശാരീരികവും അല്ലാത്തതുമായ രോഗശാന്തി,\nസീറോ മലബാർ കത്തോലിക്കാസഭയിലെ ഒരു വിശുദ്ധയും ഭാരതത്തിൽനിന്ന് വിശുദ്ധപദവിയിലേയ്ക്ക് ഉയർത്തപ്പെട്ട ആദ്യവനിതയുമാണ് വിശുദ്ധ അൽഫോൻസാമ്മ എന്നറിയപ്പെടുന്ന അൽഫോൻസാ മുട്ടത്തുപാടം (1910 ഓഗസ്റ്റ് 19 – 1946 ജൂലൈ 28 ).\n1.3 കൗമാരവും വിവാഹാലോചനകളും\n1.7 സഭാ പ്രവേശനം\n1.13 തുടരുന്ന രോഗപീഡകൾ\n1.15 മരണ ഒരുക്കം\n1.18 നാമകരണ നടപടികൾ\n4 അൽഫോൻസാമ്മ - നാഴികക്കല്ലുകൾ\n5 അൽഫോൻസാ സൂക്തങ്ങൾ\nഭരണങ്ങാനത്തെ അൽഫോൻസാ തീർഥാടന കേന്ദ്രം, വിശുദ്ധയായി പ്രഖ്യാപിക്കുന്നതിനു മുൻപ് ചിത്രീകരിച്ചത്\nഇതിനുള്ളിലാണ് അൽഫോൻസാമ്മയുടെ കബറിടം സ്ഥിതി ചെയ്യുന്നത്, വിശുദ്ധയായി പ്രഖ്യാപിച്ച ശേഷം പുതുക്കി പണിത രൂപത്തിൽ\nകോട്ടയം ജില്ലയിൽ ചങ്ങനാശ്ശേരി സീറോ മലബാർ കത്തോലിക്കാ അതിരൂപതയിലെ കുടമാളൂർ ഇടവകയിൽ ഉൾപ്പെട്ട ആർപ്പൂക്കര ഗ്രാമത്തിലെ മുട്ടത്തുപാടത്ത് ജോസഫിന്റെയും മേരിയുടെയും നാലാമത് മകളായി 1910 ഓഗസ്റ്റ് 19 - ന് ജനിച്ചു. അന്നക്കുട്ടി എന്ന പേരാണ് അവർ മകൾക്ക് നൽകിയത്. ചെമ്പകശ്ശേരി രാജഭരണകാലത്ത് മുട്ടത്തുപാടം കുടുംബം പള്ളി സ്ഥാപനത്തോട് അനുബന്ധിച്ച് ആർപ്പൂക്കരയിൽ സ്ഥിരതാമസമാക്കുകയും പിന്നീട് കൊട്ടാരം വൈദ്യന്മാരായി പ്രവർത്തിക്കുകയും ചെയ്തിരുന്നതായി പറയപ്പെടുന്നു.. ഇന്നും ഈ കുടുംബത്തിലെ ചില അംഗങ്ങൾ വൈദ്യന്മാരായി അറിയപ്പെടുന്നു. അന്നക്കുട്ടിയുടെ ജനനത്തിനു മുൻപ് അമ്മ ഒരു പാമ്പിനെ കണ്ട് ഭയപ്പെട്ടതിനെ തുടർന്ന് ഗർഭകാലം തികയുന്നതിനു മുൻപ്, എട്ടാം മാസത്തിലാണ് അന്നക്കുട്ടി ജനിച്ചത്..\nഓഗസ്റ്റ് 27 - ന് പരിശുദ്ധ കന്യകാമറിയത്തിന്റെ പേരിലുള്ള കുടമാളൂർ ഇടവക ദേവാലയത്തിൽ വെച്ച് മാമ്മോദീസ നൽകി. പ്രസവത്തിനു ശേഷം അന്നക്കുട്ടിയുടെ മാതാവിന്റെ അസുഖം ദിനംപ്രതി വർദ്ധിച്ചു വന്നു. ഈ വേളയിൽ അവരെ കാണുവാൻ വന്ന സഹോദരി മുട്ടുചിറ മുരിക്കൻ അന്നമ്മയോട് തന്റെ കുഞ്ഞിന്റെ കാര്യത്തിൽ ശ്രദ്ധിക്കണമെന്ന് അഭ്യർഥിച്ചു. അന്നക്കുട്ടി ജനിച്ച് ഇരുപത്തിയേഴാം ദിവസം അമ്മ മരിച്ചു. പരിപാലിക്കാൻ ആരുമില്ലാതിരുന്നതിനാൽ മാതൃസഹോദരി അന്നമ്മ അന്നക്കുട്ടിയെ മുട്ടുചിറയിലേക്ക് കൊണ്ടു പോയി. എങ്കിലും, ഗർഭിണിയായിരുന്ന അന്നമ്മയ്ക്ക് കുഞ്ഞിനെ അധികനാൾ നോക്കുവാൻ സാധിക്കാതിരുന്നതിനാൽ വീട്ടിൽ തിരികെ കൊണ്ടുപോയി. അവിടെ കുഞ്ഞിനെ പരിപാലിച്ചത് വല്ല്യമ്മ ത്രേസ്യാമ്മയാണ്. ഇക്കാലയളവിൽ കരപ്പൻ എന്ന അസുഖം പിടിപെട്ട് കുഞ്ഞിന്റെ മേനി മുഴുവൻ വൃണപ്പെട്ടിരുന്നു. രോഗത്തിന്റെ പിടിയിൽ നിന്നും വർഷങ്ങൾ കൊണ്ടാണ് സുഖം പ്രാപിച്ചത്.\nകുടമാളൂർ പള്ളിയിൽ 1917 നവംബർ 27 - ന് അന്നക്കുട്ടി അദ്യകുർബ്ബാന കൈക്കൊണ്ടു.. ചെറുപ്പത്തിൽ തന്നെ അന്നക്കുട്ടി പാവങ്ങളോട് അനുകമ്പ കാട്ടിയിരുന്നു. ആർപ്പൂക്കരയിലെ തൊണ്ണംകുഴി സർക്കാർ സ്കൂളിൽ എ.ഇ. അന്ന എന്ന പേരിൽ വിദ്യാഭ്യാസത്തിനായി 1916 മേയ് 16 മാസത്തിൽ ചേർത്തു. സ്കൂളിൽ ചേർക്കുവാൻ ഒപ്പം പോയ പിതാവിന്റെ സഹോദരനായ ഏലൂപ്പറമ്പിൽ ഈപ്പന്റെ പേരിൽ നിന്നുമാണ് എ.ഇ. എന്ന ഇനിഷ്യൽ ചേർക്കപ്പെട്ടതെന്ന് അനുമാനിക്കപ്പെടുന്നു. അന്നക്കുട്ടിയെ പെട്ടെന്നു സഹപാഠികൾക്ക് ഇഷ്ടപ്പെട്ടു. പഠിപ്പിക്കുന്ന കാര്യങ്ങൾ ഓരോ ദിവസവും മനഃപാഠമാക്കിയിരുന്നു. സഹവിദ്യാർഥികളുടെ കുസൃതികളെ അവൾ സന്തോഷത്തോടെ നേരിട്ടു. മറ്റുള്ളവർ വിഷമിപ്പിച്ചാലും പരാതിയും പരിഭവവും കൂടാതെ അവരോട് പെരുമാറിയിരുന്നു.\n1920-ൽ, മൂന്നാം ക്ലാസ് പഠനം പൂർത്തിയാക്കിയ അന്നക്കുട്ടിയെ പിതാവ് അതേ വർഷം ജൂൺ 30 - ന് മുട്ടുച്ചിറ ഗവൺമെന്റ് സ്കൂളിൽ നാലാം ക്ലാസിൽ ചേർത്തു. മുട്ടുച്ചിറ പുതുക്കരി കുടുംബാംഗമായിരുന്നു അന്നക്കുട്ടിയുടെ അമ്മ മേരി. അമ്മയുടെ സഹോദരിയായ മുട്ടുച്ചിറ മുരിക്കൻ അന്നമ്മയുടെ വീട്ടിൽ താമസിച്ചായിരുന്നു പഠനം. അങ്ങനെ 1920 മുതൽ അന്നക്കുട്ടിയ്ക്ക്, വല്ല്യമ്മ വളർത്തമ്മയായി. അന്നക്കുട്ടിയുടെ മുട്ടത്തുപാടം കുടുംബം പോലെ പേരുകേട്ടതായിരുന്നു മുരിക്കൻ കുടുംബവും. അന്നക്കുട്ടിയെ ഭംഗിയുള്ള വസ്ത്രങ്ങൾ അണിയിക്കുന്നതിലും അവ വൃത്തിയായി സൂക്ഷിക്കുന്നതിലും വല്ല്യമ്മ ശ്രദ്ധിച്ചിരുന്നു. ദേവാലയത്തിൽ തന്നോടോപ്പമാണ് അവർ വളർത്തുമകളെ കൊണ്ടു പോയിരുന്നത്. അന്നക്കുട്ടിക്കു പതിനൊന്നു വയസ്സായതോടെ ബാലാരിഷ്ഠതകൾ നീങ്ങി ആരോഗ്യവും സൗന്ദര്യവും കൈവന്നു.\nകൗമാരപ്രായത്തിലേക്കു കടന്ന അന്നക്കുട്ടിയുടെ സൗന്ദര്യം എല്ലാവരിലും അസൂയ ജനിപ്പിക്കുന്നതായിരുന്നു. മോടിയായി വസ്ത്രം ധരിച്ച് പള്ളിയിലും സ്കൂളിലും പോകുന്ന അന്നക്കുട്ടിയെ ശ്രദ്ധിക്കുന്നവർ അനുദിനം വർദ്ധിച്ചു വന്നു. സൗന്ദര്യവും ഐശ്വര്യവും ഒത്തു ചേർന്ന അന്നക്കുട്ടിയെ തങ്ങളുടെ കുടുംബത്തിലേക്ക് വിവാഹം കഴിപ്പിച്ച് ആനയിക്കുവാൻ പല മാതാപിതാക്കളും ആഗ്രഹിച്ചു. അവർ ഇക്കാര്യം മുരിക്കൻ തറവാട്ടിലേക്ക് ദല്ലാൾമാരു വഴി അറിയിച്ചു തുടങ്ങി. പന്ത്രണ്ടു വയസാകുമ്പോൾ വിവാഹം നടത്തിയിരുന്ന അക്കാലത്ത് അന്നക്കുട്ടിയെയും വിവാഹം കഴിപ്പിച്ചയക്കണമെന്ന് പേരമ്മയിൽ ആഗ്രഹം ഉടലെടുത്തു. അവർ ഇക്കാര്യം ഭർത്താവിനോട് ഉണർത്തിച്ചു. അങ്ങനെ സൽസ്വഭാവിയായ ഒരാളെക്കൊണ്ട് അന്നക്കുട്ടിയെ വിവാഹം കഴിപ്പിക്കുവാൻ അവർ തീരുമാനിച്ചു. അന്നക്കുട്ടിയെ മഠത്തിൽ ചേർക്കുന്നതിനെക്കുറിച്ച് അവർ ചിന്തിച്ചിരുന്നില്ല. കൂടാതെ വിവാഹാലോചനകൾ നടക്കുന്ന വിവരം അന്നക്കുട്ടിയുടെ ശ്രദ്ധയിൽ പെട്ടിരുന്നുമില്ല. അക്കാലത്ത് ചെറുക്കന്റെയും പെണ്ണിന്റെയും പിതാവ്, പിതൃസഹോദരന്മാർ, അമ്മാവന്മാർ എന്നിവർ പരസ്പരം കണ്ട് തീരുമാനങ്ങൾ പറഞ്ഞുറപ്പിച്ചാണ് വിവാഹങ്ങൾ നടന്നിരുന്നത്. അവരുടെ തീരുമാനങ്ങൾക്ക് വധൂവരന്മാർ വഴങ്ങുക എന്ന രീതി മാത്രമേ അക്കാലത്ത് നിലനിന്നിരുന്നുള്ളു.\nവിവാഹ ഉറപ്പിക്കൽ തീയതി നിശ്ചയിച്ച ശേഷമാണ് അന്നക്കുട്ടി ഈ വിവരമറിയുന്നത്. യാതൊരു കാരണവശാലും വിവാഹത്തിനു സമ്മതം നൽകില്ല എന്നത് അന്നക്കുട്ടി ദൃഢനിശ്ചയം ചെയ്തു. അവസാനം അന്നക്കുട്ടി ശാന്തശീലനായ പേരപ്പനോട് വിവരം തുറന്നു പറയുവാൻ തീരുമാനിച്ചു. ഈ വിവരം അവൾ പേരപ്പനോട് പറഞ്ഞു: എന്റെ പേരപ്പാ, ഈശോയുടെ അഞ്ചു തിരുമുറിവുകളെ ഓർത്ത് എന്നെ കല്ല്യാണത്തിനു നിർബന്ധിക്കരുതേ എന്നു പറയുകയും ബോധമറ്റു നിലം പതിക്കുകയും ചെയ്തു. ഈ സംഭവം മൂലം മനസലിഞ്ഞ അദ്ദേഹം അന്നക്കുട്ടിയെ ആശ്വസിപ്പിച്ചു. എങ്കിലും പേരമ്മ അന്നക്കുട്ടിയുടെ നിസ്സഹായാവസ്ഥയിലും ആലോചന തുടരുകയും ഭർത്താവിനെ നിർബന്ധിക്കുകയും ചെയ്തു. അമ്മയില്ലാതെ വളർന്ന കുട്ടിയെ സന്യസിക്കുവാനായി അയക്കുന്നത് സാമ്പത്തിക ലാഭത്തിനായാണെന്ന് മറ്റുള്ളവർ കരുതുമെന്നും തനിക്കും കുടുംബത്തിനും അത് അപമാനമാകുമെന്ന് അവർ കരുതി. അവർ തുടർന്നും അന്നക്കുട്ടിയെ ശകാരിക്കുകയും നിർബന്ധിക്കുകയും ചെയ്തു. ഈ അവസരത്തിൽ തന്റെ ശാരീരിക സൗന്ദര്യത്തെ അന്നക്കുട്ടി സ്വയം പഴിച്ചു. വിവാഹത്തിനു സമ്മതമല്ല എന്നത് എല്ലാ പെൺകുട്ടികളുടെയും പതിവ് പല്ലവി എന്ന നിലയ്ക്കു കണ്ട പേരമ്മ അന്നക്കുട്ടിയുടെ അഭിപ്രായവും അത്തരത്തിലുള്ളതാണെന്ന് തെറ്റിദ്ധരിച്ചു. ഒരിക്കലും അനുസരണക്കേട് കാണിക്കാത്ത അന്നക്കുട്ടി അവസാന നിമിഷം വിവാഹത്തിനു തയ്യാറാകുമെന്ന് ആ ദമ്പതികൾ കരുതി.\nഎന്നാൽ, തന്നിൽ ദൃശ്യമായിരിക്കുന്ന സൗന്ദര്യത്തിനു മങ്ങലേറ്റാൽ എല്ലാ ആലോചനകളും അക്കാരണത്താൽ പിന്മാറപ്പെടുമെന്ന ചിന്ത അന്നക്കുട്ടിയിൽ ഈ വേളയിൽ ഉടലെടുത്തു. അതിനായി ശരീരഭാഗം പൊള്ളിക്കുക എന്ന തീരുമാനത്തിലും അന്നക്കുട്ടി എത്തിച്ചേർന്നു. എല്ലാവരാലും സാധിക്കാത്ത ആ പ്രവർത്തിക്കായി മകരക്കൊയ്ത്തു കഴിഞ്ഞ കളത്തിലെ പതിരുകൾ തീയിട്ടു നശിപ്പിക്കുന്ന കൂന തിരഞ്ഞെടുക്കുവാൻ അവൾ തയ്യാറായി. അടുക്കളയിൽ നിന്നും തീപ്പൊള്ളൽ ഏൽപ്പിച്ചാൽ അത് തന്റെ കള്ളക്കളിയാണെന്നു മറ്റുള്ളവർ തെറ്റിദ്ധരിച്ചാലോ എന്നു കരുതിയാണ് അന്നക്കുട്ടി ഉമിത്തീ തിരഞ്ഞെടുത്തത്. ഉമിത്തീയാണെങ്കിൽ പുറമെനിന്നുള്ള ദർശനത്തിൽ എല്ലായ്പ്പോഴും ചാരം മൂടി തീ അദൃശ്യമായ അവസ്ഥയിലുമായിരിക്കും. എല്ലാം തീരുമാനിച്ചുറപ്പിച്ച അന്നക്കുട്ടി പുലർകാലെ ഉമിത്തീയുടെ സമീപത്തെത്തി കാൽ കൂനയിലേക്ക് കുത്തി. നിർഭാഗ്യവശാൽ പ്രതീക്ഷിച്ചതിലും ആഴമുണ്ടായിരുന്ന കൂനയിൽ ഒരു കാൽ കുത്തിയ അന്നക്കുട്ടിയുടെ ഇരു കാലുകളും കൂനയിലേക്ക് പതിച്ചു. തീയിൽ മുട്ടോളം താണു പോകുകയും അതിലൂടെ അങ്ങോട്ടുമിങ്ങോട്ടും ഓടി കരയിൽ പ്രവേശിക്കുവാൻ ശ്രമിച്ചെങ്കിലും ഇതിനിടയിൽ തീ വസ്ത്രത്തിലും മുടിയിലും പിടിക്കുകയും രക്ഷപെട്ടത് ദൈവകൃപയാൽ മാത്രമാണെന്നും അല്ലാത്തപക്ഷം ആ ഉമിത്തീയിൽ കത്തിച്ചാമ്പലാകുമായിരുന്നു എന്ന് അന്നക്കുട്ടി പിന്നീട് സാക്ഷ്യപ്പെടുത്തിയിട്ടുണ്ട്. അന്നക്കുട്ടിയുടെ കാൽത്തളകൾ ചുട്ടുപഴുക്കുകയും അസഹനീയമായ വേദന മൂലം തൂത്തപ്പോൾ കാലിലെ തൊലി ഉരിഞ്ഞു പോകുകയും ചെയ്തു.\nപുലർകാലെ മുരിക്കൻ വീട്ടിൽനിന്നും ഉയർന്ന ദീനരോദനത്താൽ അയൽ‌വാസികൾ ഓടിയെത്തുകയും വേദന മൂലം പുളയുന്ന അന്നക്കുട്ടിക്ക് അവർ പ്രഥമശുശ്രൂഷ നൽകുകയും അവരെ ആശ്വസിപ്പിക്കുകയും ചെയ്തു. പുറം തൊലി പൂർണ്ണമായും അടർന്നു പോയതിനാൽ അന്നക്കുട്ടിയുടെ പാദങ്ങൾ വെള്ള നിറത്താൽ കാണപ്പെട്ടു. ഭവനത്തിലില്ലാതിരുന്ന പേരപ്പനെ ഉടൻ തന്നെ ആളയച്ചു വരുത്തി. കാലിൽ ഒട്ടിച്ചേർന്ന കാൽത്തളകൾ തട്ടാനെ വരുത്തി മുറിച്ച് നീക്കം ചെയ്തു. ഈ സമയം അന്നക്കുട്ടിയുടെ പിതാവിനെയും ആളയച്ചു വരുത്തി. ഈ രംഗം കണ്ട് അന്നക്കുട്ടിയുടെ പിതാവ് ഹൃദയം നൊന്തു കരഞ്ഞു. തുടർന്നുള്ള ദിനങ്ങളിൽ അന്നക്കുട്ടിയുടെ അദ്ധ്യാപകരും സഹപാഠികളും ഭവനത്തിലെത്തുകയും അവളെ ആശ്വസിപ്പിക്കുകയും ചെയ്തു. ഒരു വൈദ്യൻ കൂടിയായ വല്യപ്പന്റെ നിർദ്ദേശാനുസരണം അന്നക്കുട്ടിയെ കൂടുതൽ ചികിത്സക്കായി ആർപ്പൂക്കരയിലെത്തിച്ചു. അതിവിശിഷ്ടവും ദുർലഭവുമായിരുന്ന ഔഷധപ്രയോഗത്തിലൂടെ അന്നക്കുട്ടിയുടെ കാലിലെ വൃണം ഭേദപ്പെടുത്തി. എങ്കിലും കാലിൽ ഒരു കരിവാളിപ്പ് അവശേഷിച്ചിരുന്നു.\nആറാം തരത്തിൽ പഠിക്കുമ്പോൾ കൃത്യമായി സ്കൂളിൽ ഹാജരാകാതിരിക്കുകയും വർഷാവസാന പരീക്ഷയിൽ പങ്കെടുക്കാതിരിക്കുകയും ചെയ്തതിനാൽ ആ വർഷം തോൽവി ഏറ്റു വാങ്ങി. തുടർന്ന് അസുഖം ഭേദമായി അടുത്ത വർഷമാണ് ആറാം ക്ലാസ് വിജയിച്ചത്. അന്നക്കുട്ടിയുടെ ഉറച്ച തീരുമാനം മൂലം പേരമ്മ വിവാഹാലോചനകളിൽ നിന്നും സാവധാനം പിന്നോക്കം നീങ്ങിത്തുടങ്ങി. ആലോചനകളുമായി വന്ന കുടുംബങ്ങളും സാവധാനം പിന്മാറി. അന്നക്കുട്ടി വിവാഹത്തിനു സമ്മതിക്കില്ല എന്ന പൂർണ്ണബോധ്യം വന്നതിനാൽ പേരമ്മ ആ ശ്രമത്തിൽ നിന്നും പൂർണ്ണമായി പിന്മാറി. എങ്കിലും അന്നക്കുട്ടിക്ക് തന്റെ ഇംഗിതങ്ങൾ അറിയാമായിരുന്ന പേരപ്പൻ തന്നെയായിരുന്നു ഏക ആശ്രയം. ചെറിയ ഒരു പൊള്ളൽ സൃഷ്ടിക്കുക എന്ന ലക്ഷ്യത്തിൽ പുറപ്പെട്ട അന്നക്കുട്ടി തനിക്കു സംഭവിച്ച പരുക്കിൽ വിഷമിച്ചു. അതൊരു പക്ഷേ തന്റെ ജീവൻ തന്നെ അപകടത്തിലാക്കുമായിരുന്നെന്ന് അവൾ വിശ്വസിച്ചു. ആറാം തരം ജയിച്ച ശേഷം അന്നക്കുട്ടി മുട്ടുചിറ ഗവ.യു.പി. സ്കൂളിൽ നിന്നും പിരിഞ്ഞു മുട്ടുച്ചിറ ഭവനത്തിൽ പേരമ്മയെ സഹായിച്ചു കഴിഞ്ഞു കൂടി.\n1925 ജനുവരി 21-നാണ് അന്നക്കുട്ടി മുട്ടുചിറ പള്ളിയിൽ വച്ചു സ്ഥൈര്യലേപനം സ്വീകരിച്ചത്.\nഈ കാലഘട്ടത്തിൽ മുട്ടുചിറ കർമ്മലീത്ത മഠത്തിൽ നിന്നും കന്യാസ്ത്രീകൾ പേരമ്മയുടെ അടുക്കലെത്തി അന്നക്കുട്ടിയെ മഠത്തിൽ ചേർക്കുവാനായി നിർബന്ധിച്ചിരുന്നു. മഠത്തിൽ ചേരുക എന്നതിലുപരിയായി ഏതു സഭ സ്വീകരിക്കണമെന്ന് അന്നക്കുട്ടി മുൻകൂട്ടി നിശ്ചയിച്ചിരുന്നില്ല. മറ്റുള്ളവരുടെ തീരുമാനം പോലെ എന്തും സ്വീകരിക്കുവാൻ അന്നക്കുട്ടി തയ്യാറായിരുന്നു. ആ നാളുകളിൽ മുട്ടുചിറ പള്ളിയിൽ വിശ്രമ ജീവിതം നയിച്ചിരുന്ന മുരിക്കൻ പോത്തച്ചനും, അരുവിത്തുറ പള്ളി വികാരിയായിരുന്ന മുട്ടത്തുപാടത്ത് യൗസേപ്പച്ചനും അന്നക്കുട്ടിയ്ക്ക് ഭാവി ഉപദേശം നൽകി. വിശുദ്ധ ഫ്രാൻസിസ് അസ്സീസ്സിയെ ആദ്ധ്യാത്മിക നേതാവായി കാണുന്ന ക്ലാരിസ്റ്റ് കോൺഗ്രിഗേഷനിൽ ചേരുക എന്നതായിരുന്നു അവർ നൽകിയ ഉപദേശം. അതിനായി അവർ ഭരണങ്ങാനം മഠത്തിൽ നിന്നും ഉർസുലാമ്മയെയും ചില കന്യാസ്ത്രീകളെയും മുട്ടുചിറയിലെത്തിച്ചു. അവരും അന്നക്കുട്ടിയും തമ്മിൽ പള്ളിമുറിയിൽ വച്ച് നേരിൽ കാണുകയും സംസാരിക്കുകയും ചെയ്തു. എല്ലാവർക്കും അന്നക്കുട്ടിയിൽ മതിപ്പുണ്ടാകുകയും അവൾ തങ്ങളുടെ മഠത്തിൽ ചേരണമെന്ന് ആഗ്രഹിക്കുകയും ചെയ്തു. അന്നക്കുട്ടിയെ ഭരണങ്ങാനത്തിനു ക്ഷണിച്ചു കൊണ്ട് അവർ യാത്രയായി. ആ സഭയിൽ തന്നെ ചേരുവാൻ തീരുമാനിച്ച അന്നക്കുട്ടി തന്റെ മഠപ്രവേശന ദിനം കാത്ത് സന്തോഷവതിയായിത്തീർന്നു.\nവിവാഹവസ്ത്രങ്ങൾ ഒരുക്കുകയായിരുന്ന കുടുംബാംഗങ്ങൾ ഈ സമയം അന്നക്കുട്ടിക്കാവശ്യമായ വെള്ള വസ്ത്രങ്ങൾ ഒരുക്കുവാൻ തുടങ്ങി. 1927 ൽ പന്തക്കുസ്താ ദിനത്തിലാണ് അന്നക്കുട്ടി ഭരണങ്ങാനം ഫ്രാൻസിസ്കൻ ക്ലാരമഠത്തിൽ പ്രവേശിച്ചത്. അന്നക്കുട്ടിയുടെ ജന്മഗൃഹത്തിനു സമീപമുള്ള അർപ്പൂക്കര അങ്ങാടി പള്ളിയിൽ പന്തക്കുസ്താതിരുനാളിൽ സംബന്ധിച്ച ശേഷമാണ് അന്നക്കുട്ടിയും പിതാവും ഭരണങ്ങാനത്തേക്ക് യാത്ര തിരിച്ചത്. മഠത്തിലെത്തിയ അന്നക്കുട്ടിയെ മദർ സുപ്പീരിയർ ഊർസുലാമ്മ അവരെ സ്വീകരിച്ചു. അന്നക്കുട്ടിയുടെ പിതാവിന്റെ പിതൃസഹോദരനായ മുട്ടത്തുപാടത്ത് യൗസേപ്പച്ചനാണ് അന്നക്കുട്ടിക്കു മഠത്തിൽ പ്രവേശിക്കുവാനുള്ള ധനമായി പത്രമേനിയടക്കം 700 രൂപ നൽകിയത്. പുതിയ സാഹചര്യവുമായി അതിവേഗം ഇണങ്ങിച്ചേർന്ന അന്നക്കുട്ടി അധികാരികളടക്കം എല്ലാവരുടെയും പ്രീതി വളരെ പെട്ടെന്നു നേടിയെടുത്തു. തുടർന്ന് ഭരണങ്ങാനം മഠം വക വിദ്യാലയത്തിൽ ഏഴാം ക്ലാസ് വിദ്യാഭ്യാസത്തിനായി ചേർന്നു. പഠനത്തോടൊപ്പം സാഹിത്യസമാജപ്രവർത്തനങ്ങളിലും അന്നക്കുട്ടി പ്രവർത്തിച്ചു. വൈകാതെ സമാജം സെക്രട്ടറിയായി അന്നക്കുട്ടിയെ തിരഞ്ഞെടുത്തു. ഒരു പ്രസംഗകയുമായി അവൾ മാറി. അന്നക്കുട്ടിയുടെ പ്രവർത്തനങ്ങളും സൗന്ദര്യത്തിലും അസുയാലുക്കളായ ചിലരിൽ നിന്നും അവൾക്ക് പലവിധ അസൗകര്യങ്ങളും അനുഭവിക്കേണ്ടി വന്നു. അത്തരക്കാരോടു പോലും അവൾ സൗമ്യമായാണ് പെരുമാറിയിരുന്നത്.\nകന്യാസ്ത്രീയാകുന്നതിന്റെ ആദ്യപടിയായി 1928 ഓഗസ്റ്റ് രണ്ടിന് വിശുദ്ധ അൽഫോൻസ് ലിഗോരിയുടെ തിരുനാൾ ദിവസം കൂട്ടുകാരോടൊപ്പം അന്നക്കുട്ടി ശിരോവസ്ത്രം സ്വീകരിച്ചു. ഈ ദിവസത്തിന്റെ പ്രത്യേകത മൂലമായിരിക്കാം മഠാധികാരികൾ അന്നേ ദിവസം അൽഫോൻസ എന്ന നാമവും അന്നത്തെ പട്ടികയിൽ ഉൾപ്പെടുത്തിയിരുന്നത്. അങ്ങനെ അന്നക്കുട്ടിക്ക് അൽഫോൻസ എന്ന നാമം സ്വീകരിക്കുവാനുള്ള ഭാഗ്യം സിദ്ധിച്ചു. ഏഴാം ക്ലാസ് വിജയിച്ച അൽഫോൻസയെ തുടർവിദ്യാഭ്യാസം നടത്തി അദ്ധ്യാപികയാക്കുവാനാണ് മഠാധികാരികൾ തീരുമാനിച്ചത്. ഭരണങ്ങാനത്ത് ഏഴാം തരം മാത്രം പഠനസൗകര്യമേ അക്കാലത്ത് ലഭിച്ചിരുന്നുള്ളു. അതിനാൽ അൽഫോൻസയെ അധികാരികൾ ചങ്ങനാശേരി വാഴപ്പള്ളിയിലെ ആരാധനാ മഠം വക സ്കൂളിൽ ചേർക്കുവാൻ തീരുമാനിച്ചു. അങ്ങനെ 1929 മേയ് മാസത്തിൽ അൽഫോൻസ ചങ്ങനാശ്ശേരി ക്ലാരമഠത്തിലെ ബോർഡിങ്ങിൽ നിന്ന് വാഴപ്പള്ളി സ്കൂളിൽ എട്ടാം ക്ലാസ് പഠനമാരംഭിച്ചു.\nസഭാവസ്ത്രസ്വീകരണത്തിനായി അൽഫോൻസ ഭരണങ്ങാനത്ത് തിരിച്ചെത്തുകയും 1930 മേയ് 19-ന് ഭരണങ്ങാനം ഫൊറോന പള്ളിയിൽ വച്ച് ചങ്ങനാശ്ശേരി രൂപതാ മെത്രാൻ മാർ ജെയിംസ് കാളാശ്ശേരിയിൽ നിന്നും മറ്റ് ഏഴു പേരോടൊപ്പം സഭാവസ്ത്രം സ്വീകരിക്കുകയും ചെയ്തു. അന്നു മുതൽ തൂവെള്ള വസ്ത്രത്തിൽ നിന്നും തവിട്ടു നിറമുള്ള സന്യാസ വേഷത്തിലേക്ക് അൽഫോൻസ മാറി. തുടർന്ന് കുറച്ചു ദിവസങ്ങൾക്കു ശേഷം അൽഫോൻസ ചങ്ങനാശ്ശേരിയിലേക്ക് തിരിച്ചെത്തുകയും എട്ടാം ക്ലാസ് പഠനം തുടരുകയും ചെയ്തു. എട്ടാം തരം വിജയിച്ച അൽഫോൻസ തുടർന്ന് ഒൻപതാം ക്ലാസിൽ പരാജിതയായി.\nതുടർന്ന് ഭരങ്ങാനത്ത് തിരിച്ചെത്തിയ അൽഫോൻസ മഠത്തിലെ പ്രവർത്തങ്ങളിൽ മുഴുകി. അൽഫോൻസയുടെ ഇരുപത്തിയൊന്നാമത് വയസ്സിൽ അവളെ രക്തസ്രാവം ബാധിക്കുകയും ധാരാളം ചികിത്സകൾ നടത്തുകയും ചെയ്തു. എന്നാൽ അവയിലൊന്നും ഫലം ലഭിക്കാത്തതിനാൽ എറണാകുളം ജനറൽ ആശുപത്രിയിൽ എത്തിച്ച് അൽഫോൻസയെ ശസ്ത്രക്രിയയ്ക്കു വിധേയമാക്കി. അതിലൂടെ താത്കാലികമായെങ്കിലും അവൾക്ക് സൗഖ്യം ലഭിച്ചു. തുടർന്ന് കോട്ടയം ജില്ലയിലെ വാകക്കാട് എന്ന സ്ഥലത്തെ ക്ലാരമഠം വക പ്രൈമറി സ്കൂളിൽ മൂന്നാം തരത്തിലെ അദ്ധ്യാപികയായി പ്രവർത്തിച്ചു. എന്നാൽ അനാരോഗ്യം നിമിത്തം ഒരു വർഷം മാത്രമാണ് ആ സ്ഥാനത്തു തുടരുവാൻ സാധിച്ചത്.\nകഠിനമായ രോഗപീഡകളാൽ 1933 മാർച്ച് മാസത്തിൽ അദ്ധ്യാപനവൃത്തി ഉപേക്ഷിച്ച് ഭരണങ്ങാനത്തേക്ക് തിരിച്ചു. രോഗത്തിന്റെ കാഠിന്യത്താൽ തുടർന്നുള്ള രണ്ടു വർഷക്കാലം മഠത്തിൽതന്നെ കഴിച്ചുകൂട്ടി. രോഗാവസ്ഥ തുടർന്നാൽ നൊവിഷ്യേറ്റിൽ അൽഫോൻസയെ എങ്ങനെ പ്രവേശിപ്പിക്കും എന്ന ചിന്ത മഠാധികാരികളിൽ ഈ സമയം ഉടലെടുത്തിരുന്നു. വ്രതവാഗ്ദാനത്തിന് ഒരുക്കമായുള്ള കർക്കശവും അന്തിമവുമായ നൊവിഷ്യേറ്റ് എന്ന കാലഘട്ടത്തിലാണ് വ്യക്തി സ്വയവും അധികാരികളും പരീക്ഷിക്കുന്നത്. രോഗമില്ലാത്തവർ പോലും ക്ലേശിക്കുന്ന ഈ സാഹചര്യം അൽഫോൻസ എങ്ങനെ പൂർത്തിയാക്കും എന്നതായിരുന്നു അധികാരികളെ അലട്ടിയിരുന്നത്.\nതുടർന്ന് 1935 ഓഗസ്റ്റ് മാസം ചങ്ങനാശ്ശേരി ക്ലാരമഠത്തിൽ നൊവിഷ്യേറ്റിനായി പ്രവേശിക്കപ്പെട്ടു. അൽഫോൻസയെ ഭരണങ്ങാനം മഠത്തിൽ സ്വീകരിച്ച ഉർസുലാമ്മയും സി.എം.ഐ. വൈദികനും അൽഫോൻസയുടെ ഇടവകാംഗവുമായ ളൂയീസച്ചനുമാണ് യഥാക്രമം ഗുരുത്തിയമ്മയായും ആദ്ധ്യാത്മിക ഗുരുവായും ലഭിച്ചത്. നൊവിഷ്യേറ്റ് ആരംഭിച്ച് ആദ്യനാളുകളിൽ തന്നെ അൽഫോൻസയെ രോഗം വീണ്ടും ബാധിച്ചു. അതിനാൽ നൊവിഷ്യേറ്റിനിടയിൽ പഠനം അവസാനിപ്പിച്ച് അൽഫോൻസയെ തിരിച്ചയക്കുവാനായി മഠാധികാരികൾ തീരുമാനമെടുത്തു. എന്നാൽ ഈ സാഹചര്യത്തിൽ നിന്നും ഒരാളെ തിരിച്ചയക്കാനായി രൂപതാ മെത്രാന്റെ അനുമതി ആവശ്യമായതിനാൽ അധികാരികൾ ചങ്ങനാശ്ശേരി മെത്രാൻ കാളാശ്ശേരിയെ വിവരമറിയിച്ചു. അൽഫോൻസയ്ക്കൊപ്പം മറ്റു മൂന്നു പേരെയും ചില രോഗങ്ങൾ ബാധിച്ചിരുന്നു. മെത്രാൻ ഇവരെ സന്ദർശിക്കുകയും അൽഫോൻസയെ തിരിച്ചയക്കേണ്ടതില്ല എന്നു തീരുമാനിക്കുകയും മറ്റു മൂന്നു പേരെ ഭവനത്തിലേക്ക് അയക്കുകയും ചെയ്തു.\nഈ രോഗവസ്ഥകൾ യാതൊരു വിധ കുറവും സംഭവിക്കാതെ വർദ്ധിച്ചുവന്നു. ളൂയീസച്ചന്റെ നിർദ്ദേശപ്രകാരം സ്വസഭാസ്ഥാപകനായ ചാവറ കുരിയാക്കോസ് ഏലിയാസച്ചന്റെ നവനാൾ ചൊല്ലുവാൻ അദ്ദേഹം ഉപദേശിച്ചു. സ്ഥിരമായി അൽഫോൻസ ഇതനുഷ്ഠിച്ചു വന്നു. രോഗത്താൽ വലഞ്ഞിരുന്ന അൽഫോൻസയെ പലരും രാത്രിയിൽ വീക്ഷിച്ചിരുന്നു. ഒരു ദിവസം അൽഫോൻസ രാത്രിയിൽ ഒറ്റയ്ക്ക് മറ്റാരോടോ സംസാരിക്കുന്നതായി ഗുരുത്തിയമ്മയുടെ ശ്രദ്ധയിൽപെട്ടു. അവർ അൽഫോൻസയോട് അപ്പോൾ തന്നെ ഇതേ പറ്റി തിരക്കിയപ്പോൾ അമ്മ ചാവറയച്ചനെ കാണുന്നില്ലേ ഞാൻ അച്ചനോടാണ് സംസാരിക്കുന്നത് എന്ന് മറുപടി പറഞ്ഞു. ഉടൻ തന്നെ അൽഫോൻസ കട്ടിലിൽ എഴുന്നേറ്റിരുന്നു. സ്വയം ശരീരം ചലിപ്പിക്കാൻ പോലും ബുദ്ധിമുട്ടിയിരുന്ന അൽഫോൻസയുടെ മാറ്റം കണ്ടപ്പോൾ അവൾ രോഗത്തിൽ നിന്നും രക്ഷപെട്ടിരിക്കുന്നു എന്ന് ഗുരുത്തിയമ്മക്ക് തോന്നി. അൽഫോൻസ കുര്യാക്കോസച്ചൻ തന്റെ രോഗം മാറ്റി എന്ന് പറയുകയും ചെയ്തു. എന്നാൽ ഈ വിവരം അൽഫോൻസയുടെ ആവശ്യപ്രകാരം ആരോടും അറിയിച്ചിരുന്നില്ല. പിറ്റേന്ന് രാവിലെ അൽഫോൻസ ദിവ്യബലിയിൽ സംബന്ധിക്കുകയും ചെയ്തു. കുര്യാക്കോസച്ചനാൽ രക്തസ്രാവത്തിൽ നിന്നും മോചിതയായെങ്കിലും വീണ്ടും മറ്റു രോഗപീഡകളാൽ ഇനിയും ദുരിതങ്ങൾ നേരിടേണ്ടി വരുമെന്ന് അവൾക്ക് അതോടൊപ്പം അരുളപ്പാടും ലഭിച്ചിരുന്നു.\nരോഗപീഡകളിൽ നിന്നും താൽകാലികമായെങ്കിലും മോചിതയായ അൽഫോൻസ 1936 ഓഗസ്റ്റ് 12-ന് ചങ്ങനാശ്ശേരി മഠത്തിൽ വച്ച് നിത്യവ്രതവാഗ്ദാനം നടത്തി. തുടർന്ന് ഏതാനും ദിവസങ്ങൾക്കു ശേഷം അൽഫോൻസ ഭരണങ്ങാനത്ത് എത്തിച്ചേർന്നു. ആഘോഷവേളകളിൽ പങ്കെടുക്കാനോ ദൂരയാത്രകൾ നടത്തുന്നതിനോ അൽഫോൻസ താൽപര്യം കാണിച്ചിരുന്നില്ല. തികച്ചും ഒരു സന്യാസിനിയായി തന്നെ അവൾ കഴിഞ്ഞുകൂടി. തന്റെ പ്രവർത്തനങ്ങളോ ഏതെങ്കിലും തരത്തിലുള്ള കഴിവുകളോ അവൾ മറ്റുള്ളവരെ ബോധ്യപ്പെടുത്തുവാൻ ആഗ്രഹിച്ചിരുന്നില്ല. പ്രത്യേകിച്ചും ഒരു ഭക്ഷണത്തോടും പ്രത്യേക താൽപര്യം കാണിക്കാതിരുന്ന അൽഫോൻസ ഭക്ഷണകാര്യങ്ങളിൽ മിതത്വം പാലിച്ചിരുന്നു.\nനിത്യവ്രതവാഗ്‌ദാനത്തിനു ശേഷം അൽഫോൻസ വീണ്ടും രോഗത്തിന്റെ പിടിയിലമർന്നു. കഠിനമായ പനിയും ചുമയും അവളെ പിടികൂടി. ക്ഷയരോഗമെന്നു തെറ്റിദ്ധരിച്ചാണ് പലരും അവളെ വീക്ഷിച്ചിരുന്നത്. ചികിത്സകൾ യാതൊരു ഫലവും നൽകാതിരുന്നതിനാൽ വീണ്ടും പ്രാർഥനയുടെ വഴിയിലേക്ക് ഏവരും തിരിഞ്ഞു. ചാവറ കുര്യാക്കോസച്ചന്റെയും കൊച്ചുത്രേസ്യായുടെയും നൊവേനകൾ പ്രത്യേകമായി നടത്തി. നൊവേനയുടെ എട്ടാം ദിവസം പോലും 105 ഡിഗ്രി അനുഭവപ്പെട്ടിരുന്ന പനി ഒൻപതാം ദിവസം പൂർണ്ണമായും വിട്ടു മാറിയതായി അനുഭവപ്പെട്ടു. ചാവറ കുര്യാക്കോസച്ചനും കൊച്ചുത്രേസ്യാ പുണ്യവതിയും തനിക്കു പ്രത്യേകം പ്രത്യക്ഷപ്പെട്ടതായി അൽഫോൻസ പിറ്റേന്ന് പറയുകയുണ്ടായി. അങ്ങനെ 1936 ഡിസംബറിൽ അൽഫോൻസ വീണ്ടും രോഗവിമുക്തയായി. എന്നിരുന്നാലും പനിയുടെ ശാരീരികാസ്വസ്ഥതകൾ ഇടയ്ക്കിടെ അവളെ പിന്തുടർന്നിരുന്നു.\nപലതരം രോഗപീഡകൾ അലട്ടുമ്പോഴും അൽഫോൻസ പ്രസന്നവദനായി തന്നെ കാണപ്പെട്ടിരുന്നു. തന്നിൽ കുടിയിരുന്ന വിശുദ്ധി അവൾ മറ്റുള്ളവരിലേക്ക് പകർന്നു നൽകാൻ തയ്യാറായിരുന്നു. നവസന്യാസിനികൾക്ക് അൽഫോൻസ എന്നും ആത്മമിത്രമായിരുന്നു. ഒരിക്കൽ അൽഫോൻസ അവർക്കായി ഒരു സദൂപദേശം തന്നെ നൽകിയിരുന്നു. അതിപ്രകാരമായിരുന്നു:- ഗോതമ്പുമണികൾ നല്ലതുപോലെ ഇടിച്ചുപൊടിക്കുമ്പോൾ വെൺമയുള്ള മാവു ലഭിക്കുന്നു. അതു ചുട്ടെടുക്കുമ്പോൾ വിശുദ്ധ കുർബാനയ്ക്കുള്ള ഓസ്തിയായിത്തീരുന്നു. ഇതുപോലെ നാമൊരോരുത്തരും കഷ്ടാരിഷ്ടതകളാൽ ഞെക്കിഞെരുക്കപ്പെട്ട് ഓസ്തിപോലെ ആയിത്തീരണം. മുന്തിരിപ്പഴങ്ങൾ ചക്കിലിട്ട് ഞെരിക്കുമ്പോൾ നല്ല ചാറ് നല്ല വീഞ്ഞായിത്തീരുന്നു. അവ വെറുതെ വച്ചിരുന്നാൽ നമുക്കു വീഞ്ഞു കിട്ടുകയില്ലല്ലോ. കഷ്ടതകളാൽ ദൈവം നമ്മെ ശുദ്ധീകരിക്കുമ്പോൾ നല്ല വീഞ്ഞു പോലെ നാം ഗുണമേന്മയേറിയവരായിത്തീരുന്നു.\nപനിയും ചുമയും വീണ്ടും വർധിച്ചതിനാൽ പലരും അൽഫോൻസയ്ക്ക് ക്ഷയരോഗമെന്നു തെറ്റിദ്ധരിച്ചു. ഈ ആശങ്ക മൂലം അവർ ഒരു ഡോക്ടറെ വരുത്തി വിശദമായ പരിശോധന നടത്തുകയും ക്ഷയരോഗമല്ലെന്നു സ്ഥിരീകരിക്കുകയും ചെയ്തു. സഹസന്യാസിനിമാർ ദേവാലയത്തിലും മഠം വക ചാപ്പലിലും മറ്റും പ്രാർഥനകൾക്കായി പോകുമ്പോഴും അൽഫോൻസ തന്റെ കട്ടിലിൽ തന്നെ പ്രാർത്ഥനകളുമായി കഴിഞ്ഞുകൂടി.\n1940 ഒക്ടോബർ മാസം സന്ധ്യാപ്രർഥനകൾക്കായി എല്ലാവരും ചാപ്പലിൽ കൂടിയ സമയത്ത് അൽഫോൻസ തന്റെ കട്ടിലിൽ പ്രാർഥനയുമായി ഒതുങ്ങിക്കൂടിയ സമയത്ത് ഒരു കാൽപ്പെരുമാറ്റം കേട്ടു. അവിടേക്ക് തന്റെ ദൃഷ്ടികളെ അയച്ചപ്പോൾ കറുത്തിരുണ്ട ഒരു മനുഷ്യനെ കണ്ടു. ഭയന്നു നിലവിളിച്ച അൽഫോൻസയുടെ ശബ്ദം കേട്ട മറ്റുള്ളവർ ഉടൻ ഓടി എത്തുകയും കള്ളൻ രക്ഷപ്പെടുകയും ചെയ്തു. എന്നാൽ മോഷണവസ്തുക്കൾ അവിടെ നിന്നും ലഭിച്ചതിനാൽ സംഭവം സത്യമെന്നു മറ്റുള്ളവർ വിശ്വസിച്ചു. ഈ സംഭവത്താൽ ഭയപ്പെട്ട അൽഫോൻസ തളർന്നു പോയി. ഓർമ്മശക്തി പോലും നഷ്ടപ്പെട്ട അൽഫോൻസ ബുദ്ധിമാന്ദ്യം സംഭവിച്ചതു പോലെ പുലമ്പിക്കൊണ്ടിരുന്നു. എന്നാൽ തന്റെ പദവിക്കു നിരക്കാത്ത തരത്തിലുള്ള ഒരു സംഭാഷണവും അവളിൽ നിന്നും പുറത്തുവന്നില്ല. അൽഫോൻസയിൽ അസൂയപൂണ്ടിരുന്നവർ പോലും ഈ വേളയിൽ അവളെ വളരെ മതിപ്പോടെ വിലയിരുത്തി. പിന്നീട് ചികിത്സകൾ നടത്തി അവളുടെ ഓർമ്മ തൽസ്ഥിതി പ്രാപിച്ചു.\nഅടുത്തതായി അൽഫോൻസയെ കാത്തിരുന്നത് ഉദരഭാഗത്തായുള്ള ഒരു പരുവാണ്. വലിപ്പമേറിയ പരുവിന്റെ വേദനയാൽ മാസങ്ങളോളം കട്ടിലിൽ ഒരേ കിടപ്പുതന്നെ കിടക്കേണ്ടി വന്നിരുന്നു. ഇതു മൂലം ശരീരമാസകലം നീരു വ്യാപിക്കുകയും പരു പൊട്ടി വൃണമായി മാറുകയും ചെയ്തു. നോവിഷ്യേറ്റ് സമയത്ത് അൽഫോൻസാമ്മയെ സന്ദർശിച്ചിട്ടുള്ള കാളാശേരി മെത്രാൻ ഈ അവസരത്തിലും അവരെ സന്ദർശിച്ചു. തുടർന്ന് പലപ്പോഴും പാലാ പ്രദേശത്തു എത്തുന്ന അവസരങ്ങളിൽ അദ്ദേഹം അൽഫോൻസാമ്മയെ സന്ദർശിക്കുകയും സമ്മാനങ്ങൾ നൽകുകയും ചെയ്തിരുന്നു. നേരിട്ടു സന്ദർശിക്കാൻ സാധിക്കാത്ത അവസരങ്ങളിൽ കത്തുകൾ അയച്ചും മറ്റും മെത്രാൻ അൽഫോൻസാമ്മയ്ക്ക് ആശ്വാസമരുളിയിരുന്നു.\nഅസഹനീയമായ വേദനയും തുടർച്ചയായുണ്ടാകുന്ന ഛർദ്ദിയും മൂലം അൽഫോസൻസാമ്മ വളരെ അവശതയിലെത്തുകയും രോഗപീഡകൾ തുടരുന്നതു മൂലം മരിച്ചു പോകുകയും ചെയ്യുമെന്നു മറ്റുള്ളവർ കരുതി. അവർ അൽഫോൻസാമ്മയ്ക്ക് അന്ത്യകൂദാശ നൽകുന്നതിനെക്കുറിച്ച് ആലോചിക്കുകയും ചെയ്തു. എന്നാൽ താൻ ഇപ്പോൾ മരിക്കുകയില്ലെന്നും ഒപ്രുശുമ ഇപ്പോൾ നൽകേണ്ടതില്ലെന്നും അവൾ അറിയിച്ചു. എങ്കിലും ചാപ്ലയിൽ അച്ചൻ അൽഫോൻസാമ്മയ്ക്ക് രോഗീലേപനം എന്ന കൂദാശ നൽകി. പിന്നീട് അവൾക്ക് ചെറുസൗഖ്യം ലഭിച്ചു.\nനാളുകളോളം രോഗത്താൽ വലഞ്ഞ അൽഫോൻസാമ്മ 1940 സെപ്റ്റംബർ 30-ന് തനിച്ച് കിടക്കയിൽ എഴുന്നേറ്റിരുന്നു. വിശുദ്ധ കൊച്ചുത്രേസ്യായുടെ ചരമദിനത്തിലാണ് അവൾ മുൻകൂട്ടി അറിയിച്ച പ്രകാരം താൽക്കാലികമായെങ്കിലും സൗഖ്യം ഉണ്ടായത്. ഒരിക്കലും പഠിക്കാത്ത തമിഴ് ഭാഷയിലുള്ള പുസ്തകങ്ങൾ അവൾ വായിച്ച് അവ മറ്റുള്ളവർക്ക് പറഞ്ഞു മനസ്സിലാക്കി നൽകിയിരുന്നു. ഈ അവസരങ്ങളിൽ അവൾ തന്റെ ജോലികൾ യഥാവിധി നിർവഹിച്ചിരുന്നു. റോമിളൂസ് സി.എം.ഐ. വൈദികനെയാണ് ളൂയീസച്ചനു ശേഷം അൽഫോൻസാമ്മയ്ക്ക് ആദ്ധ്യാത്മിക നിയന്താതാവായി ലഭിച്ചത്. അൽഫോൻസാമ്മയെ വാഴ്ത്തപ്പെട്ടവളായി പ്രഖ്യാപിക്കുന്ന അവസരത്തിൽ ളൂയീസച്ചൻ സന്നിഹിതനായിരുന്നു.\nതുടരുന്ന രോഗപീഡകളാൽ 1945 ജൂലൈ മാസത്തിൽ കഠിനമായ പാരവശ്യം അൽഫോൻസാമ്മയ്ക്ക് അനുഭവപ്പെട്ടു. ഈ സമയത്ത് കട്ടിൽ കിടന്ന് ഉരുളുന്ന അവളുടെ ദേഹം തണുത്തു മരവിക്കുകയും വിയർത്തു വിളറുകയും ചെയ്തു. ഈ അവസ്ഥ ഒരു അവസരത്തിൽ അഞ്ചു മണിക്കൂറോളം തുടർന്നിരുന്നു. മാസങ്ങളോളം ഈ അസ്വസ്ഥതകൾ തുടർന്നു. ഈ അവസരത്തിൽ ആഴ്ചയിൽ രണ്ടോ മൂന്നോ ദിവസം മാത്രമാണ് അവൾ ദിവ്യകാരുണ്യം സ്വീകരിച്ചിരുന്നത്. ഒരിക്കൽ മദർ അൽഫോൻസാമ്മയോട് ചോദിച്ചു: മറ്റുള്ളവരുടെ രോഗങ്ങൾ സുഖപ്പെടുത്തുവാൻ പ്രാർഥിച്ച് കാര്യം സാധിച്ചുകൊടുക്കുന്ന കുഞ്ഞിന് സ്വന്തം രോഗം കുറയ്ക്കുവാൻ അപേക്ഷിക്കരുതോ? എന്ന്. ഇതല്ല ഇതിൽ കൂടുതൽ വേദന അനുഭവിക്കുവാൻ ഞാൻ സന്നദ്ധയാണ്. സുഖസന്തോഷങ്ങളിൽ മുഴുകി ദൈവത്തിൽ നിന്നകന്നു കൊണ്ടിരിക്കുന്ന ഇന്നത്തെ ലോകം നാശോന്മുഖതയിൽ നിന്നും പിന്തിരിയുന്നതിനും സമാധാനവും സ്നേഹവും നിലനിൽക്കുന്നതിനും വേണ്ടി കൂടുതൽ കൂടുതൽ സഹിക്കുവാൻ ഞാൻ സന്നദ്ധയാണ്. ഈ ബലിവസ്തുവിനെ ആയതിനു ഞാൻ വിട്ടുകൊടുക്കുകയാണ്. എന്നാണ് അൽഫോസാമ്മ മറുപടി നൽകിയത്.\nപാരവശ്യത്തോടൊപ്പം തുടർന്ന് മലേറിയ രോഗവും അൽഫോൻസാമ്മയെ ബാധിച്ചു. കാളാശേരി പിതാവിനും മഠത്തിലെ തന്നെ മറ്റൊരു സന്യാസിനിക്കും ഈ അവസരത്തിൽ മലേറിയ ബാധിച്ചിരുന്നു.\nഈ രോഗാവസ്ഥകളിൽ ഇനി അധികനാൾ ജീവിച്ചിരിക്കില്ലെന്നു ബോധ്യമായതിനാലാവാം അൽഫോൻസാമ്മ 1946 ജൂൺ അവസാനം അവൾ റോമുളൂസ് അച്ചന് കത്തെഴുതി. ഉടൻ ഭരണങ്ങാനത്തെത്തിച്ചേരണമെന്നായിരുന്നു കത്തിലെ ഉള്ളടക്കം. അപ്രകാരം അച്ചൻ ജൂലൈ 5-ന് ഭരണങ്ങാനത്തെത്തിച്ചേർന്നു. അച്ചനോട് അൽഫോൻസ തന്റെ അവസ്ഥ മൂലം മറ്റുള്ളവർക്കുണ്ടാകുന്ന ബുദ്ധിമുട്ടുകൾ അച്ചനെ ബോധിപ്പിച്ചു. അച്ചന്റെ ഉപദേശങ്ങൾ സശ്രദ്ധം വീക്ഷിച്ച അവൾ അവസാനം ഞാൻ ഏറ്റവും വേഗം മരിക്കുവാൻ പ്രാർഥിക്കട്ടെ അന്ന് അച്ചനോട് അഭ്യർഥിച്ചു. മനസ്സില്ലാമനസ്സോടെ അച്ചൻ ദൈവത്തിനിഷ്ടമെങ്കിൽ എന്നു ചേർത്തു പ്രാർഥിക്കുവാൻ അനുവാദം നൽകി. ഇടക്കിടെ തന്നെ സന്ദർശിച്ചിരുന്ന ഭരണങ്ങാനം പള്ളി വികാരിയും മഠം അധികാരിയുമായ കുരുവിള പ്ലാത്തോട്ടത്തോട് തന്റെ മരണത്തിന്റെ തലേദിവസം 1946 ജൂലൈ 27-ന് ശനിയാഴ്ച തന്നെ സന്ദർശിച്ചപ്പോൾ നാളെ ഒരു യുദ്ധമുണ്ട്. ഞാൻ അതിനായി ഒരുങ്ങുകയാണ് എന്ന് അൽഫോൻസാമ്മ അറിയിച്ചു.\n1946 ജുലൈ മാസം 28 ഞായറാഴ്ച രാവിലത്തെ കുർബാനയിൽ പൂർണ്ണമായും പങ്കെടുക്കാനായി അൽഫോൻസ നേരത്തെതന്നെ ചാപ്പലിലെത്തി. കുർബാന ആരംഭിച്ച് അല്പസമയത്തിനകം അൽഫോൻസയെ പാരവശ്യം പിടികൂടി. വിഷമത കലശലായതിനാൽ അവൾ തന്റെ മുറിയിലേക്ക് നടന്നു നീങ്ങി കട്ടിലിൽ കിടന്നു. ഗബ്രിയേലമ്മ എത്തി അൽഫോൻസയ്ക്ക് പരിചരണം നൽകി. രാവിലെ 8 മണിക്ക് ആരംഭിച്ച അവശതകൾ രണ്ടു മണിക്കൂറോളം തുടർന്നു. 10 മണിയോടെ അല്പം ശമനം ലഭിച്ചെങ്കിലും മണിക്കൂറുകൾക്കുള്ളിൽ പാരവശ്യം വീണ്ടും തുടങ്ങി. രോഗാവസ്ഥ ഗുരുതരമായി തുടർന്നതിനാൽ അന്ത്യകൂദാശ നൽകുവാനായി വൈദികനേയും ഒപ്പം ഡോക്ടറേയും വരുത്തി. രോഗം ശക്തിപ്പെട്ട് ഉച്ച തിരിഞ്ഞു രണ്ടു മണിയോടെ അൽഫോൻസ അന്തരിച്ചു. പിറ്റേന്ന് ബന്ധുക്കളുടെയും, മറ്റു കന്യാസ്ത്രീകളുടെയും സാന്നിധ്യത്തിൽ അൽഫോൻസയെ ഭരണങ്ങാനം സിമിത്തേരി കപ്പേളയിൽ സംസ്കരിച്ചു. സഹസന്യാസിനിമാരാണ് അൽഫോൻസയുടെ ശരീരം സെമിത്തേരി കപ്പേളയിലേക്ക് വഹിച്ചത്. മഠത്തിൽനിന്നും സെമിത്തേരി കപ്പേളയി ശവസംസ്കാര വേളയിൽ റോമുളൂസച്ചൻ ചരമ പ്രസംഗം നടത്തി.\n1985 ൽ ഒരു കുട്ടിയുടെ അസുഖം അൽഫോൻസാമ്മയെ പ്രാർത്ഥിച്ചതിനാൽ സുഖപ്പെടുകുയുണ്ടായി. ഈ അത്ഭുതപ്രവൃത്തിയാണ് അൽഫോൻസാമ്മയെ വിശുദ്ധയായി പ്രഖ്യാപിക്കാനായി വത്തിക്കാൻ നടപടികളെടുക്കാൻ കാരണം . ബിഷപ്പ് സെബാസ്റ്റ്യൻ ഇതെക്കുറിച്ച് പറയുന്നു. ഞാൻ വയനാട്ടിലായിരിക്കുമ്പോൾ ജൻമനാ കാലിനു അസുഖം ബാധിച്ച ഒരു കുട്ടിയെ കാണാനിടയായി. ആ കുട്ടിയുടെ കാലുകൾ ജനിച്ചപ്പോൾ തന്നെ ഉള്ളിലേക്കു വളഞ്ഞിരിക്കുകയായിരുന്നു. നടക്കാൻ അവന് ഒരു വടിയുടെ സഹായം ആവശ്യമായിരുന്നു. ഇത് കണ്ട് സഹതാപം പൂണ്ട ഞാൻ , എന്റെ കുപ്പായത്തിന്റെ പോക്കറ്റിലുണ്ടായിരുന്ന അൽഫോൻസാമ്മയുടെ ചിത്രങ്ങളുള്ള രണ്ട് കാർഡുകൾ അവന് നൽകിയശേഷം പ്രാർത്ഥിക്കുവാൻ പറഞ്ഞു. അവന് അതിൽ സംശയാലുവായിരുന്നു , കാരണം അവൻ ഒരു മുസ്ലീം കുട്ടിയായിരുന്നു. ഞാൻ പറഞ്ഞു, ദൈവം വളരെ ശക്തിയുള്ളവനാണ്. ഏതാനും മാസങ്ങൾക്കുശേഷം അവൻ എന്നെ കാണാൻ വന്നു ആദ്യ കാഴ്ചയിൽതന്നെ എനിക്കവനെ തിരിച്ചറിയാൻ കഴിഞ്ഞില്ല. അവന്റെ അസുഖമെല്ലാം പൂർണ്ണമായി സുഖപ്പെട്ടിരുന്നു.അവർ തിരിച്ചുപോകുന്നതിനു മുമ്പ് ഞങ്ങൾ ഒരുമിച്ച് ഒരു ചിത്രം എടുക്കുകയുണ്ടായി \nഅൽഫോൻസായുടെ ധന്യ ജീവതത്തിന്റെ പ്രസിദ്ധി, അവളുടെ നാമകരണ നടപടികൾ ഉടൻ ആരംഭിക്കണമെന്ന അഭ്യർത്ഥനകളിലേക്കു നയിക്കപ്പെട്ടു. നാനാ ദിക്കുകളിൽ നിന്നുള്ള അഭ്യർത്ഥനകൾ മാനിച്ചു പാലാ രൂപതയുടെ പ്രഥമ മെത്രാൻ മാർ സെബാസ്റ്റ്യൻ വയലിൽ നാമകരണ നടപടികൾക്കു തുടക്കം കുറിച്ചു. ഇതിന്റെ ഭാഗമായി മെത്രാന്റെ നിർദ്ദേശ പ്രകാരം പ്രാഥമിക അന്വേഷണം നടത്തുവാൻ മോൺ. ജെ. സി. കാപ്പൻ നിയമിതനായി. ആഴത്തിലുള്ള അന്വേഷണങ്ങൾക്ക് ശേഷം, നാമകരണ നടപടികൾ ഉടൻ ആരംഭിക്കണമെന്ന അനുകൂല ശുപാർശയോടു കൂടിയ അന്വേഷണ ഫലം അദ്ദേഹം മെത്രാന് സമർപ്പിച്ചു. ഈ ശുപാർശ പ്രകാരം 1953 ഡിസംബർ 2നു ഫാ.റോമയോ സി.എം.ഐ പ്രധാന ജഡ്ജിയായി രൂപതാ കോടതി രൂപവത്കരിച്ചു.\nരണ്ടാമത്തെ രൂപതാ കോടതി 1955ൽ പ്രവർത്തനം ആരംഭിച്ചു. 1957 ഏപ്രിൽ 13ന് അൽഫോൻസാമ്മയുടെ കബറിടം തുറന്നു പരിശോധന നടത്തി. 1960ൽ മൂന്നാമെത്തെ കോടതി സ്ഥാപിതമായി. നാമകരണ നടപടികളുടെ ഭാഗമായി ആദ്യ ഒമ്പത് വർഷം കൊണ്ട് തന്നെ 822 തവണ ട്രൈബൂണൽ കൂടുകയും, 126 സാക്ഷികളെ വിസ്തരിക്കുകയും ചെയ്തു.\nഭരണങ്ങാനത്തെ അൽഫോൻസാമ്മയുടെ കബറിടം\nമരിച്ചുകഴിഞ്ഞ് ഏതാണ്ട് 40 വർഷങ്ങൾക്കുശേഷം 1986 ഫെബ്രുവരി എട്ടാം തീയതി അൽഫോൻസാമ്മയെ ജോൺ പോൾ രണ്ടാമൻ മാർപ്പാപ്പ വാഴ്ത്തപ്പെട്ടവളായി പ്രഖ്യാപിച്ചു . കോട്ടയത്തു വച്ച് അൽഫോൻസാമ്മയെയും ചാവറയച്ചനേയും ഒരേ ദിവസമാണ് വാഴ്ത്തപ്പെട്ടവരായി പ്രഖ്യാപിച്ചത്.\nവിശുദ്ധ ഫ്രാൻസിസ് സേവ്യർ\nമാർ വർഗീസ് പയ്യപ്പിള്ളി പാലയ്ക്കാപ്പിള്ളി\nMgr. Joseph C. Panjikaran\nമാർത്തോമാ നസ്രാണി ക്രിസ്ത്യാനികൾ:\nസെന്റ് തോമസ് ഇവാഞ്ചലിക്കൽ സഭ\n2007 ജൂൺ ഒന്നിനു ബെനഡിക്ട് പതിനാറാമൻ മാർപ്പാപ്പ വാഴ്ത്തപ്പെട്ട അൽഫോൻസായുടെ മാധ്യസ്ഥതയിൽ നടന്ന അത്ഭുതം സ്ഥിരീകരിച്ചു അതു സംഭവിച്ച രേഖയിൽ ഒപ്പുവച്ചു. 2008 മാർച്ച് ഒന്നാം തിയതി ബെനഡിക്ട് പതിനാറാമൻ മാർപ്പാപ്പ അൽഫോൺസാമ്മയെ വിശുദ്ധപദവിയിലേയ്ക്ക് ഉയർത്താൻ തീരുമാനിക്കുകയും, 2008 ഒക്ടോബർ പന്ത്രണ്ടിന് മറ്റു മൂന്ന് വാഴ്ത്തപ്പെട്ടവരോടൊപ്പം വാഴ്ത്തപ്പെട്ട അൽഫോൻസാമ്മയെ വിശുദ്ധ എന്ന് ഔദ്യോഗികമായി പ്രഖ്യാപിക്കുകയും ചെയ്തു.\nഎല്ലാ വർഷവും ജൂലൈ മാസം 19മുതൽ 28 വരെ വിശുദ്ധ അൽഫോൻസാമ്മയുടെ തിരുന്നാൾ ആഘോഷിക്കാൻ പതിനായിരങ്ങൾ അൽഫോൻസാ ജീവിച്ചിരുന്നതും, വിശുദ്ധയുടെ കബറിടം സ്ഥിതി ചെയുന്നതുമായ ഭരണങ്ങാനത്ത് ഒത്തു ചേരുന്നു.\nകോട്ടയം ജില്ലയിലെ കുടമാളൂരിലെ ജന്മഗൃഹമായ മുട്ടത്തു പാടം വീട്, അൽഫോൺസാമ്മയെ ജ്ഞാനസ്നാനം നടത്തിയ കുടമാളൂർ സെന്റ് മേരീസ് ഫെറോന പള്ളി, മുട്ടുചിറ മുരിക്കൻ തറവാട്, ഭരണങ്ങാനത്തെ സെന്റ് അൽഫോൺസാ കോൺവെന്റ്, ഭരണങ്ങാനത്തെ കബറിടം എന്നിവ വിശ്വാസികൾ ധാരാളമായി സന്ദർശിക്കുന്നു.\nഅൽഫോൻസാമ്മ - നാഴികക്കല്ലുകൾ\nജനനം 1910 ഓഗസ്റ്റ് 19\nജ്ഞാനസ്നാനം 1910 ഓഗസ്റ്റ് 27\nആദ്യ കുർബ്ബാന സ്വീകരണം 1917 നവംബർ 27\nശിരോവസ്ത്ര സ്വീകരണം 1928 ഓഗസ്റ്റ് 2\nസഭാവസ്ത്ര സ്വീകരണം 1930 മേയ് 19\nനിത്യവ്രത വാഗ്ദാനം 1936 ഓഗസ്റ്റ് 12\nമരണം 1946 ജുലൈ 28\nനാമകരണ കോടതി രൂപവത്കരണം 1953 ഡിസംബർ 2\nഅപ്പസ്തോലിക കോടതി ആരംഭം 1980 ജുലൈ 15\nവാഴ്ത്തപ്പെടൽ 1986 ഫെബ്രുവരി 8\nവിശുദ്ധ 2008 ഒക്ടോബർ 12\nകഠിനമായ വേദനകളിലും വലിയ പരീക്ഷണങ്ങളിലും മണവാളനോടുള്ള സ്നേഹ ബന്ധത്തിൽ എന്നെ ഓർപ്പിച്ചു നിർത്തിയത് കുരിശിൻ ചുവട്ടിലെ സ്ത്രീയാണ്.\nമനസറിവോടെ ഒരു നിസാര പാപം പോലും ചെയ്തു നല്ല ദൈവത്തെ ഉപദ്രവിക്കുന്നെതിനേക്കാൾ മരിക്കുന്നതാണ് എന്നിക്കിഷ്ടം.....\n↑ 1.0 1.1 "catholic.org". മൂലതാളിൽ നിന്നും 2008-10-29-ന് ആർക്കൈവ് ചെയ്തത്. ശേഖരിച്ചത് 2011-09-17.\n↑ സഹനസാഫല്യം അഥവാ വിശുദ്ധ അൽഫോൻസാമ്മ (ഗ്രന്ഥം), മാണി ജോസഫ് അറേക്കാട്ടിൽ, കോട്ടയം, ഏട് 10\n↑ സഹനസാഫല്യം അഥവാ വിശുദ്ധ അൽഫോൻസാമ്മ (ഗ്രന്ഥം), മാണി ജോസഫ് അറേക്കാട്ടിൽ, കോട്ടയം, ഏട് 13\n↑ "ആർക്കൈവ് പകർപ്പ്". മൂലതാളിൽ നിന്നും 2013-02-13-ന് ആർക്കൈവ് ചെയ്തത്. ശേഖരിച്ചത് 2011-09-17.\n↑ സഹനസാഫല്യം അഥവാ വിശുദ്ധ അൽഫോൻസാമ്മ (ഗ്രന്ഥം), മാണി ജോസഫ് അറേക്കാട്ടിൽ, കോട്ടയം, ഏട് 16 - 17\n↑ സഹനസാഫല്യം അഥവാ വിശുദ്ധ അൽഫോൻസാമ്മ (ഗ്രന്ഥം), മാണി ജോസഫ് അറേക്കാട്ടിൽ, കോട്ടയം, ഏട് 22 - 25\n↑ സ്നേഹ ബലി അഥവാ അൽഫോൻസാമ്മ (ഗ്രന്ഥം), ഫാ. റോമുളൂസ് സി. എം. ഐ, ഏട് 156\n↑ സ്നേഹ ബലി അഥവാ അൽഫോൻസാമ്മ (ഗ്രന്ഥം), ഫാ. റോമുളൂസ് സി. എം. ഐ, ഏട് 163\n↑ "Malayala Manorama News Story, March 7, 2008". മലയാളമനോരമ. മൂലതാളിൽ നിന്നും 2012-02-13-ന് ആർക്കൈവ് ചെയ്തത്. ശേഖരിച്ചത് 2012-04-08. Unknown parameter |ശേഖരിച്ച തീയതി= ignored (help)\n↑ "A life of suffering, September 02, 2007". ഹിന്ദു. Unknown parameter |സ്വീകരിച്ച തീയതി= ignored (help)\n↑ "കൊറിൻ.ജി.ഡിംപ്സി 1999 pp. 150-176"\n↑ http://cs.nyu.edu/kandathi/devasahayam.html#alphonsa Archived 2010-08-11 at the Wayback Machine. St. Alphonsa Anna Muttathupadam of the Immaculate Conception, F. C. C.\n↑ "Sister Alphonsa to be declared saint". NDTV.\n↑ "Pope Announces Canonisation of India's First Native Woman Saint". Vatican Radio.\nവിക്കിമീഡിയ കോമൺസിലെ Saint Alphonsa എന്ന വർഗ്ഗത്തിൽ ഇതുമായി ബന്ധപ്പെട്ട കൂടുതൽ പ്രമാണങ്ങൾ ലഭ്യമാണ്.\nവിശുദ്ധ അൽഫോൻസാമ്മ Archived 2010-08-11 at the Wayback Machine.\nഇന്ത്യയിൽ നിന്നുള്ള വിശുദ്ധ അൽഫോൻസാമ്മ Archived 2009-06-20 at the Wayback Machine.\nജോൺ പോൾ മാർപാപ്പ രണ്ടാമൻ അൽഫോൻസാമ്മയെ വിശുദ്ധയായി പ്രഖ്യാപിക്കുന്നു\n"https://ml.wikipedia.org/w/index.php?title=അൽഫോൻസാമ്മ&oldid=3658421" എന്ന താളിൽനിന്ന് ശേഖരിച്ചത്\nഓഗസ്റ്റ് 19-ന് ജനിച്ചവർ\nജൂലൈ 28-ന് മരിച്ചവർ\nഇന്ത്യയിലെ ക്രൈസ്തവ സന്യാസിനിമാർ\nസിറോ മലബാർ സഭയിലെ വിശുദ്ധർ\nസീറോ മലബാർ കത്തോലിക്കർ\nഈ താൾ അവസാനം തിരുത്തപ്പെട്ടത്: 16:08,4സെപ്റ്റംബർ 2021.


Sona Comstar IPO: അറിയേണ്ടതെല്ലാം - marketfeed Malayalam\nഒരു ഇടവേളയ്ക്ക് ശേഷം ഇന്ത്യൻ ഓഹരി വിപണിയിലെ ഐപിഒകൾക്ക് വീണ്ടും തുടക്കമായിരിക്കുകയാണ്. ലോകത്തെ ഓട്ടോ അനുബന്ധ സ്ഥാപനങ്ങളിൽ ഒന്നായ Sona BLW Precision Forgings തങ്ങളുടെ പ്രാരംഭ ഓഹരി വിൽപ്പനയ്ക്കായി എത്തിയിരിക്കുകയാണ്. കമ്പനിയുടെ ഐപിഒയെ പറ്റിയാണ് മാർക്കറ്റ്ഫീഡ് ഇന്ന് ചർച്ചചെയ്യുന്നത്.\nSona BLW Precision Forgings Ltd:- ഹരിയാനയിലെ ഗുരുഗ്രാമിലാണ് 1995ൽ കമ്പനി പ്രവർത്തനം ആരംഭിച്ചത്. സോണ കോംസ്റ്റാർ എന്നാണ് കമ്പനി പൊതുവെ അറിയപ്പെടുന്നത്. ഇന്ത്യയിലും ലോകമെമ്പാടുമുള്ള മിഷൻ-ക്രിട്ടിക്കൽ ഓട്ടോമോട്ടീവ് സിസ്റ്റങ്ങളുടെയും ഘടകങ്ങളുടെയും രൂപകൽപ്പന, നിർമാണം, വിതരണം എന്നിവയിൽ കമ്പനി ഏർപ്പെട്ടിരിക്കുന്നു. ഗിയറുകൾ, മൈക്രോ-ഹൈബ്രിഡ് സ്റ്റാർട്ടർ മോട്ടോറുകൾ എന്നിവ ഉത്പന്നങ്ങളിൽ പെടുന്നവയാണ്. ഇലക്ട്രിക് വെഹിക്കിൾ ട്രാക്ഷൻ മോട്ടോറുകളും കമ്പനി നിർമിക്കുന്നു. എല്ലാത്തരം വാഹനങ്ങളുടെയും ഉത്പാദനത്തിന് ആവശ്യമായ ഘടകങ്ങൾ കമ്പനി നിർമിച്ച് നൽകുന്നു.\nഡിഫറൻഷ്യൽ ബെവൽ ഗിയർ വിഭാഗത്തിലെ മികച്ച 10 ആഗോള സ്ഥാപനങ്ങളിൽ ഒരാളായി പോയവർഷം സോണ കോംസ്റ്റാർ തിരഞ്ഞെടുക്കപ്പെട്ടിരുന്നു. ഇന്ത്യയിലെ ഏറ്റവും വലിയ സ്റ്റാർട്ടർ മോട്ടോറുകളുടെ കയറ്റുമതിക്കാരും ഇവരാണ്. റിപ്പോർട്ടുകൾ പ്രകാരം 2020 ൽ സോണ കോംസ്റ്റാർ ഡിഫറൻഷ്യൽ ബെവൽ ഗിയറുകൾക്ക്5ശതമാനവും സ്റ്റാർട്ടർ മോട്ടോറുകൾക്ക്3ശതമാനവും ആഗോള വിപണി വിഹിതം നേടി.\nലോകത്തെ പാസഞ്ചർ വാഹനങ്ങൾ, വാണിജ്യ വാഹനങ്ങൾ, ട്രാക്ടറുകൾ എന്നിവയുടെ വർദ്ധിച്ചുവരുന്ന ആവശ്യങ്ങൾ കമ്പനി നിറവേറ്റുന്നു. അശോക് ലെയ്‌ലാൻഡ്, വോൾവോ, മഹീന്ദ്ര & മഹീന്ദ്ര, മാരുതി സുസുക്കി, ഡൈംലർ, റെനോ നിസ്സാൻ എന്നിവ കമ്പനിയുടെ ക്ലയന്റ് പട്ടികയിൽ ഉൾപ്പെടുന്നു.\nഇന്ത്യ, യൂറോപ്പ്, ചൈന, അമേരിക്ക എന്നിവിടങ്ങളിൽ എസ്‌ബി‌പി‌എഫ്‌എൽ അതിന്റെ ഉത്പ്പന്നങ്ങൾ വിതരണം ചെയ്യുന്നു. മൊത്തം വരുമാനത്തിന്റെ 95 ശതമാനത്തോളം വരുന്നത് വിദേശ വിപണികളിലെ വിൽപ്പനയിൽ നിന്നാണ്. ഇന്ത്യ, ചൈന, യുഎസ്, മെക്സിക്കോ എന്നിവിടങ്ങളിലായി9നിർമാണ, അസംബ്ലി യൂണിറ്റുകൾ കമ്പനിക്ക് സ്വന്തമായുണ്ട്. സഞ്ജയ് കപൂറിന്റെ നേതൃത്വത്തിൽ ഉള്ള ഒരു കൂട്ടം പരിചയസമ്പന്നരായ മാനേജർമാരും പ്രൊമോട്ടർമാരുമാണ് കമ്പനി നടത്തുന്നത്. ഓട്ടോ മേഖലയിൽ 21 വർഷത്തെ പരിചയ സമ്പത്താണ് അദ്ദേഹത്തിനുള്ളത്.\n2021 മേയിലാണ് കമ്പനിക്ക് ഐപിഒ നടത്തുന്നതിനായി സെബിയിൽ നിന്നും അനുമതി ലഭിച്ചത്. ജൂൺ 14ന് ആരംഭിച്ച ഐപിഒ ജൂൺ 16ന് അവസാനിക്കും. ഐപിഒ വഴി 5550 കോടി രൂപ സമാഹരിക്കാനാണ് കമ്പനി ലക്ഷ്യമിടുന്നത്. ഫ്രെഷ് ഇഷ്യുവിനായി 300 കോടി രൂപയുടെ ഓഹരിയാണ് മാറ്റിവച്ചിട്ടുള്ളത്. Singapore VII Topco III Pte. Ltd-ന്റെ കെെവശമുള്ള 5250 കോടി രൂപയുടെ ഓഹരികളും ഓഫർ ഫോർ സെയിലിലൂടെ വിൽക്കും. മൊത്തം 19.07 കോടി ഓഹരികളാണ് വിതരണം ചെയ്യുക. ഓഹരി ഒന്നിന് 285-291 എന്ന വിലയിലാണ് വിതരണം ചെയ്യുക.\nഒരു റീട്ടെയിൽ നിക്ഷേപകന് അപേക്ഷിക്കാവുന്ന ഏറ്റവും കുറഞ്ഞ ഓഹരികളുടെ എണ്ണം 51 ഇക്യൂറ്റി ഓഹരികൾ അഥവ ഒരു ലോട്ട് മാത്രമാണ്. ഇതിനായി 14,941 രൂപ ആവശ്യമായി വരും.\nഅപേക്ഷിക്കാവുന്ന ഏറ്റവും കൂടിയ എണ്ണം 663 ഓഹരികൾ അഥവ 13 ലോട്ടുകളാണ്. 1,92,933 രൂപയുടെ ഓഹരികൾ മാത്രമെ വാങ്ങാൻ സാധിക്കു. എന്നാൽ ഓവർ സബ്സ്ക്രെെബിഡ് ആയാൽ നിങ്ങൾക്ക് ഒരു ലോട്ട് മാത്രമാകും ലഭിക്കുക.\nഐവിഒ വഴി ലഭിക്കുന്ന പണം കമ്പനിയുടെ കടം അടച്ചു തീർക്കാൻ ഉപയോഗിക്കും. 241.12 കോടി ഇതിനായി കമ്പനി മാറ്റിവയ്ക്കും. ബാങ്കി തുക പൊതു കോർപ്പറേറ്റ് ആവശ്യങ്ങൾക്കായി ഉപയോഗിക്കും. കമ്പനിയുടെ 100 ശതമാനം ഓഹരികളും പ്രൊമോട്ടർമാർ കെെവശം വച്ചിട്ടുണ്ട്. ഐപിഒയ്ക്ക് ശേഷം ഇത് 67.30 ശതമാനമായി കുറയും.\nകഴിഞ്ഞ ചില വർഷങ്ങളായി കമ്പനി ശക്തമായ സാമ്പത്തിക വളർച്ചയാണ് കാഴ്ചവക്കുന്നത്. 2018 മുതൽ 2021 വരെയുള്ള കാലഘട്ടത്തിൽ കമ്പനിയുടെ സിഎജിആർ 22.9 ശതമാനമായാണ് വർദ്ധിച്ചത്. കമ്പനിക്ക് ഉയർന്ന ഇബിഐടിഡിഎ മാർജിനും ലാഭ മാർജിനും ഉള്ളതായി കാണാം.\n2020-21 സാമ്പത്തിക വർഷം കമ്പനിയുടെ പ്രതിവർഷ അറ്റാദായം 40.2 ശതമാനം ഇടിഞ്ഞ് 215.17 കോടി രൂപയായി. കൊവിഡ് വ്യാപനം ഇതിന് കാരണമായി. ഇതേകാലയളവിൽ കമ്പനിയുടെ ഇപിഎസ് 3.76 രൂപയായി കുറഞ്ഞു. മുൻ വർഷം ഇത് 7.06 രൂപയായിരുന്നു. അതേസമയം കമ്പനിയുടെ മൊത്തം പ്രതിവർഷ വരുമാനം 50 ശതമാനം വർദ്ധിച്ച് 1565.64 കോടി രൂപയായി. മുകളിൽ സൂചിപ്പിച്ചത് പോലെ കമ്പനിയുടെ വരുമാനത്തിന്റെ ഭൂരിഭാഗവും ലോകമെമ്പാടുമുള്ള വലിയ വാഹന നിർമാതാക്കളിൽ നിന്നാണ് വരുന്നത്. അവിടെ ഉത്പ്പന്നങ്ങൾ‌ക്കായുള്ള ആവശ്യകത വർദ്ധിച്ചതോടെ കമ്പനിയുടെ വരുമാനത്തിലും വർദ്ധനവ് രേഖപ്പെടുത്തി.\nകമ്പനിയുടെ ROCE 35 ശതമാനമായാണ് നിലകൊള്ളുന്നത്. മറ്റ് സ്ഥാപനങ്ങളുമായി താരതമ്യം ചെയ്യുമ്പോൾ ഇത് വളരെ കൂടുതലാണ്. ഇതിന് അർത്ഥം ഓരെ 100 രൂപ മൂലധനത്തിനും 35 രൂപ വീതം കമ്പനി സാമ്പാദിക്കുന്നുവെന്നാണ്.\nആഗോളതലത്തിൽ ഓട്ടോമോട്ടീവ് മേഖലയുടെ പ്രകടനത്തെ ആശ്രയിച്ചാണ് കമ്പനിയുടെ ബിസിനസ് നടക്കുന്നത്. യുഎസ്, യൂറോപ്പ്, ഇന്ത്യ, ചൈന എന്നിവിടെ ഉണ്ടായേക്കാവുന്ന ഗുരുതരമായ മാറ്റങ്ങൾ കമ്പനിയുടെ മൊത്തത്തിലുള്ള പ്രവർത്തനങ്ങളെയും സാമ്പത്തിക പ്രകടനത്തെയും പ്രതികൂലമായി ബാധിച്ചേക്കും.\nകമ്പനിയുടെ മികച്ച 10 ഉപഭോക്താക്കളിൽ നിന്ന് ലഭിക്കുന്ന വരുമാനം മൊത്തം വിൽപ്പന വരുമാനത്തിന്റെ 79.9 ശതമാനമാണ്. ഈ ഉപഭോക്താക്കളിൽ ആരെയെങ്കിലും നഷ്ടമായാൽ കമ്പനിയുടെ വരുമാനത്തെ അത് ബാധിച്ചേക്കും.\nകൊവിഡ് 19 കമ്പനിയുടെ പ്രവർത്തനങ്ങളെ സാരമായി ബാധിച്ചു. ലോക്ക് ഡൗണിനെ തുടർന്ന് കമ്പനിയുടെ ബിസിനസുകൾ ഏറെയും അടച്ചിടേണ്ടി വന്നു. ആവശ്യകതയിലും ഗണ്യമായ കുറവുണ്ടായി. ഇത്തരം സംഭവങ്ങൾ കമ്പിയുടെ സാമ്പത്തിക സ്ഥിതിയെ ബാധിച്ചേക്കും.\nആഗോള ആഭ്യന്തര വിപണികളിൽ കമ്പനി വളരെ വലിയ മത്സരം നേരിടുന്നു.\nകൊട്ടക് മഹീന്ദ്ര ക്യാപിറ്റൽ, ക്രെഡിറ്റ് സ്യൂസ് സെക്യൂരിറ്റീസ്, ജെ പി മോർഗൻ ഇന്ത്യ, ജെഎം ഫിനാൻഷ്യൽ, നോമുറ ഫിനാൻഷ്യൽ അഡ്വൈസറി & സെക്യൂരിറ്റീസ് എന്നിവരാണ് ഐപിഒയുടെ ബുക്ക് റണ്ണിംഗ് ലീഡ് മാനേജർമാർ.\nഐപിഒയ്ക്ക് മുമ്പായി നിക്ഷേപകരിൽ നിന്നും കമ്പനി 2497.5 കോടി രൂപ സമാഹരിച്ചിരുന്നു. സിംഗപ്പൂർ ഗവൺമെന്റ് ഇൻവെസ്റ്റ്‌മെന്റ് കോർപ്പറേഷൻ (ജിഐസി), നോമുറ അസറ്റ് മാനേജ്‌മെന്റ്, മോർഗൻ സ്റ്റാൻലി, ആർ‌ഡബ്ല്യുസി ഫണ്ട്സ്, ഗോൾഡ്മാൻ സാച്ച്സ് അസറ്റ് മാനേജ്‌മെന്റ് എന്നിവരാണ് ഓഹരികൾ വാങ്ങിയത്.\nആഗോള വാഹന ഘടക വ്യവസായം അതിവേഗം വളരുകയാണ്. ഓട്ടോമൊബൈൽ കോമ്പോണന്റ് മാനുഫാക്ചറേഴ്സ് അസോസിയേഷന്റെ റിപ്പോർട്ട് പ്രകാരം 2026 ഓടെ ഇന്ത്യൻ വാഹന ഘടക വ്യവസായം 200 ബില്യൺ ഡോളർ വിപണിയിൽ എത്തിയേക്കും. മേഖലയിലെ ഏറ്റവും മികച്ചതും നൂതനവുമായ കമ്പനിയാണ് സോണ ബി‌എൽ‌ഡബ്ല്യു പ്രിസിഷൻ ഫോർ‌ജിംഗ്സ്. കൊവിഡിൽ മറ്റു കമ്പനികൾ സാമ്പത്തികമായി ബുദ്ധിമുട്ടിയപ്പോഴും എസ്.ബി.പി.എഫ്.എല്ലിന്റെ വരുമാനം വർദ്ധിച്ചിരുന്നു.\nഹരിത സാങ്കേതികവിദ്യകൾ എത്തിക്കുന്നതിനും മൊബിലിറ്റി ഇലക്ട്രിക് വാഹനങ്ങളുടെ ഭാവിക്ക് അനുയോജ്യമായ ഘടകങ്ങൾ സമാരംഭിക്കുന്നതിനും കമ്പനി ശ്രദ്ധ കേന്ദ്രീകരിച്ചു. കമ്പനിയുടെ ഭാവി വളർച്ചാ സാധ്യതകളെ അടിസ്ഥാനമാക്കി നിക്ഷേപം നടത്താമെന്ന് ഇത് സൂചിപ്പിക്കുന്നു.\nലിസ്റ്റ് ചെയ്യപ്പെട്ടു കഴിഞ്ഞാൽ മദർസൺ സുമി സിസ്റ്റംസ്, സുന്ദരം ക്ലേട്ടൺ, ബോഷ് ലിമിറ്റഡ്, മഹീന്ദ്ര സിഐഇ, സുന്ദരം ഫാസ്റ്റണേഴ്‌സ് തുടങ്ങിയായ കമ്പനികൾ സോന കോംസ്റ്റാറിന്റെ എതിരാളികളാകും.\nഐപിഒയ്ക്കായി അപേക്ഷിക്കുന്നതിന് മുമ്പായി തന്നെ നിക്ഷേപ സ്ഥാപനങ്ങളുടെ ഭാഗം ഓവർ സബ്‌സ്‌ക്രൈബിഡാകുന്നുണ്ടോ എന്ന് പരിശേധിക്കുക. ശ്രദ്ധേയമായ ട്രാക്ക് റെക്കോർഡ് കാരണം നിക്ഷേപകർ കമ്പനിയിലേക്ക് ആകർഷിക്കപ്പെടാൻ സാധ്യതയുണ്ട്. കമ്പനിയുടെ അപകട സാധ്യതകൾ മനസിലാക്കിയതിന് ശേഷം മാത്രം നിക്ഷേപം നടത്തുക.\nഈ ഐപിഒയെ പറ്റിയുള്ള നിങ്ങളുടെ അഭിപ്രായം എന്താണ്? തീർച്ചയായും കമന്റ് ചെയ്ത് അറിയിക്കുക.\nPrevious story :ബാങ്ക് നിഫ്റ്റിക്ക് 35000 നിലനിർത്താനാകുമോ? - പ്രീമാർക്കറ്റ് റിപ്പോർട്ട്\nNext story :റെക്കാേർഡ് നേട്ടത്തിൽ വ്യാപാരം അവസാനിപ്പിച്ച് നിഫ്റ്റി- പോസ്റ്റ്മാർക്കറ്റ് റിപ്പോർട്ട്\nആഗോള വിപണികളിൽ വൻ ഇടിവ്! സൂക്ഷിക്കുക! – ഇന്നത്തെ സ്റ്റോക്ക് മാർക്കറ്റ്\nന്യൂസ് ഷോട്ടുകൾ യൂറോപ്പിൽ COVID കേസുകൾ ക്രമാതീതമായി വർദ്ധിക്കുന്നു, സ്പെയിനിൽ പിന്നെയും ലോക്കഡൗൺ, യുഎസ് സാമ്പത്തിക ഉത്തേജനം വൈകുന്നു. ഇങ്ങനെ പല പ്രശ്നങ്ങളാൽ ആഗോള വിപണികൾ ഇന്നലെ തകർന്ന് അടിഞ്ഞു. സിംഗപ്പൂർ ആര്ബിട്രേഷന് കോടതിയിൽ റിലയന്സ്-ഫ്യൂച്ചര് ഗ്രൂപ്പ് ഡീലിനെ ആമസോൺ എതിർത്തിരുന്നു, അതിനാൽ കരാര് തടഞ്ഞുവയ്ക്കാൻ കോടതി ഉത്തരവിട്ടു. ഫ്യൂച്ചർ റീട്ടെയിൽ ഇന്നലെ വ്യക്തത നൽകി, ആമസോൺ കൊടുത്തിരിക്കുന്ന ഹർജിയിൽ വലിയ കഴമ്പില്ല എന്നും കാലതാമസമില്ലാതെ തന്നെ റിലയൻസുമായി ഉള്ള ഡീൽ മുന്നോട്ട് പോകുമെന്നും. എൻ‌ടി‌പി‌സി നവംബർ […]\nപ്രതിരോധ ഓഹരികളിലെ നിക്ഷേപ സാധ്യത ചിന്തിക്കുന്നതിലും അപ്പുറം\nലോകത്തിലെ മികച്ച സേനകളുടെ പട്ടികയിൽ ആദ്യം തന്നെയാണ് ഇന്ത്യൻ സേനയുടെ സ്ഥാനം. എന്നാൽ അമേരിക്ക, റഷ്യ, ഫ്രാൻസ് ഉൾപ്പെടെയുള്ള വിദേശ രാജ്യങ്ങളിൽ നിന്നുമാണ് ഇന്ത്യ നിലവിൽ പ്രതിരോധ ആവശ്യങ്ങൾക്കായി ആയുധങ്ങളും പോർവിമാനങ്ങളും പ്രധാനമായും വാങ്ങുന്നത്. എന്നാൽ വരും കാലങ്ങളിൽ മറ്റു രാജ്യങ്ങളെ ആശ്രയിക്കാതെ തന്നെ ആഭ്യന്തരമായി ഇവ വികസിപ്പിക്കാനും നിർമ്മിക്കാനുമുള്ള നീക്കത്തിലാണ് ഇന്ത്യ. ഇതിന്റെ ഭാഗമായി രാജ്യത്ത് മിസെെലുകൾ, യുദ്ധവിമാനങ്ങൾ, വെടിക്കോപ്പുകൾ എന്നിവ നിർമ്മിക്കുന്നതിനുള്ള ഒരുക്കങ്ങളും ആരംഭിച്ചു കഴിഞ്ഞു. കേന്ദ്ര സർക്കാരിന്റെ ഈ നടപടി പ്രതിരോധ ഉത്പന്നങ്ങൾ നിർമ്മിക്കുന്ന […]


Posted on സെപ്റ്റംബര് 12, 2016 സെപ്റ്റംബര് 7, 2016 by admin\nഉയര്‍ന്ന സാന്ദ്രതയില് neurodegenerative രോഗങ്ങളുണ്ടാക്കുന്ന വിഷ വസ്തുക്കള് സ്രാവുകളുടെ 10 തരം സ്പീഷീസുകളില് University of Miami (UM) നടത്തിയ പഠനത്തില് കണ്ടെത്തി. സ്രാവിന്റെ ഇറച്ചി കഴിക്കുന്നത് നിയന്ത്രിക്കുന്നത് മനുഷ്യന്റെ ആരോഗ്യത്തിന് ഗുണകരമാണെന്ന് ഗവേഷകര് അഭിപ്രായപ്പെടുന്നു. സ്രാവിനും അത് നല്ലതാണ്. കാരണം അമിത മത്സ്യബന്ധനത്താല് വംശനാശ ഭീഷണി നേരിടുകയാണ് അവ. അറ്റ്‌ലാന്റിക്കിലേയും പസഫിക്കിലേയും 10 തരം സ്രാവ് സ്പീഷീസുകളുടെ ചിറകുകളും പേശികളും രസം, β-N-methylamino-L-alanine (BMAA) എന്നീ രണ്ട് വിഷവസ്തുക്കളാണ് കണ്ടെത്തിയത്.\nമുമ്പത്തെ ലേഖനം വെന്‍ഡീസ് ബഹിഷ്കരിക്കുക\nഅടുത്ത ലേഖനം ഉന്നതരുടെ ഉത്തരവാദിത്തം


ഡോ. ദാവൂദ് അബ്ദുല്ല\nപടിഞ്ഞാറന് രാഷ്ട്രങ്ങളുടെ മിഡിലീസ്റ്റ് നയത്തില് ചില സ്വരചേര്‍ച്ചയില്ലായ്മകള് കണ്ടു തുടങ്ങിയിട്ടുണ്ട്. ലിബിയയിലെ സായുധ ഇടപെടല് അതിനെ കൂടുതല് വ്യക്തമായി ഉയര്‍ത്തി കാണിക്കുകയുണ്ടായി. നാറ്റോ നേതൃത്വത്തിലുള്ള ഉപരോധത്തിന് അമേരിക്ക കേവലം പരിമിതമായ സഹായം മാത്രമാണ് നല്‍കിയത്. എന്നാല്, അമേരിക്കന് പ്രതിരോധ സെക്രട്ടറി റോബര്‍ട്ട് ഗേറ്റ്‌സ്, ഈയിടെ പ്രതിരോധ ബജറ്റ് കുറച്ചതിന്റെ പേരില് യൂറോപ്പിനെ വിമര്‍ശിക്കുകയും ചെയ്തു. ലിബിയയുടെ വിഷയത്തില് മാത്രമല്ല ഈ സ്വരചേര്‍ച്ചയില്ലായ്മ; മിഡിലീസ്റ്റ് വിഷയത്തിലുമുണ്ട്. ഇസ്‌ലാമിക പ്രസ്ഥാനങ്ങളുമായി അമേരിക്ക കുറച്ചു കൂടി പ്രായോഗികമായ സമീപനം പുലര്‍ത്താന് ശ്രമിക്കുമ്പോള്, ബ്രിട്ടന് പഴയ കടുത്ത നിലപാടില് ഉറച്ച് നില്‍ക്കുകയാണ്.\nഏറെകാലത്തെ വിദ്വേഷാധിഷ്ഠിത സമീപനത്തിന് ശേഷം, ഒബാമ ഭരണകൂടം ഇപ്പോള് മുസ്‌ലിം ബ്രദര്‍ഹുഡുമായും അതിന്റെ കണ്ണികളുമായും സംഭാഷണത്തിലേര്‍പ്പെടാന് തീരുമാനിച്ചിരിക്കുന്നു. കഴിഞ്ഞ മാസങ്ങളിലൊന്നില് 'ബാഡ് ബസ്റ്റി'ലെ സംസാരത്തില് അമേരിക്കന് സ്റ്റേറ്റ് സെക്രട്ടറി ഹിലരി ക്ലിന്റന്, കഴിഞ്ഞ അഞ്ച്-ആറ് വര്‍ഷമായി പരിമിതമായ ബന്ധമാണ് മുസ്‌ലിം ബ്രദര്‍ഹുഡുമായി പുലര്‍ത്തിയതെന്നും മേഖലയിലെ പുതിയ മാറ്റങ്ങളുടെ പശ്ചാത്തലത്തില് കൂടുതല് തുറവുള്ള സംഭാഷണങ്ങള് അമേരിക്ക ആഗ്രഹിക്കുന്നുണ്ടെന്നും വ്യക്തമാക്കുകയുണ്ടായി. അത്തരം ഒരു ബന്ധം തുനീഷ്യയിലെ 'അന്നഹ്ദ' പാര്‍ട്ടിയുമായി അവര് രൂപപ്പെടുത്തുന്നുണ്ട്.\nഈജിപ്തിലെ ബ്രദര്‍ഹുഡിന്റെ കാര്യത്തില് സൂക്ഷ്മാര്‍ഥത്തിലുള്ള ഈ ദിശാമാറ്റം കാണുമ്പോള് തന്നെ, ഫലസ്ത്വീന് വിഷയത്തില് അത് സംഭവിക്കുന്നില്ല. അവിടെ അമേരിക്ക ഇരട്ടത്താപ്പ് നയമാണ് പിന്തുടരുന്നത്. ഒരു പക്ഷേ, അതിന് രണ്ട് കാരണങ്ങളുണ്ടായേക്കാം. ഒന്നുകില് അമേരിക്കന് നയത്തിലുള്ള ഇസ്രയേല് അനുകൂല ലോബിയുടെ സ്വാധീനമാകാം. അല്ലെങ്കില് ഹമാസുമായുള്ള ചര്‍ച്ചകള്‍ക്ക് പെന്റഗണിന്റെ സ്റ്റേറ്റ് ഡിപ്പാര്‍ട്ട്‌മെന്റ് തടയിടുകയാവാം.\nബുഷ് ഭരണകൂടത്തിന്റെ കാലത്ത് അമേരിക്ക ഹമാസിനെ രാഷ്ട്രീയമായി ഒറ്റപ്പെടുത്താനും സൈനികമായി പരാജയപ്പെടുത്താനുമാണ് തീരുമാനിച്ചിരുന്നത്. എന്നാല്, 2006-'07 കാലഘട്ടത്തില് ഈ നയം പരാജയപ്പെടുകയും ഹമാസ്, പാര്‍ലമെന്റ് തെരഞ്ഞെടുപ്പില് വിജയം കൊയ്യുകയും ചെയ്തു. പിന്നെ ഗസ്സയിലെ ആ ഭരണകൂടത്തെ അട്ടിമറിക്കാനാണ് അമേരിക്ക ശ്രമിച്ചത്. എന്നാല് അമേരിക്കന് സെന്‍ട്രല് കമാന്റിലെ മുതിര്‍ന്ന ഉദ്യോഗസ്ഥന്മാര്, നശിപ്പിക്കാനോ അവഗണിക്കാനോ ആവാത്ത ശക്തിയായാണ് ഹമാസിനെ പരിഗണിച്ചിരുന്നതെന്ന് സെന്‍ട്രല് കമാന്റ് തലവന് ജനറല് ഡേവിഡ് പെട്രോസ് 2010 ജനുവരിയിലെ റിപ്പോര്‍ട്ടില് പറയുന്നുണ്ട്. തൊട്ടടുത്ത മാസം തന്നെ അമേരിക്കന് വിദേശകാര്യ വക്താവായ റേച്ചല് ഷില്ലര്, ഹമാസ് വക്താവ് ഉസാമ ഹംദാന്റെ കൂടെ ദോഹയില് അല്‍ജസീറ സെന്റര് ഫോര് സ്ട്രാറ്റജിക്ക് സ്റ്റഡീസിന്റെ ഒരു വേദിയില് ഒന്നിച്ചു പ്രത്യക്ഷപ്പെടുകയുണ്ടായി.\nമിഡിലീസ്റ്റില് സംഭവിച്ചുകൊണ്ടിരിക്കുന്ന വിപ്ലവകരമായ മാറ്റങ്ങള് ബ്രിട്ടീഷ്-അമേരിക്കന് നിലപാടുകളിലെ സ്വരചേര്‍ച്ചയില്ലായ്മ മറനീക്കി പുറത്തുകൊണ്ടുവന്നു. ബ്രിട്ടീഷുകാര് പ്രായോഗിക നിലപാടിന്റെ പേരില് ലോക പ്രശസ്തരാണെങ്കിലും, നിലവിലെ ഭരണകൂടം ആദര്‍ശ ശാഠ്യത്താല് ഇസ്‌ലാമിക പ്രസ്ഥാനങ്ങളോടുള്ള നിലപാടില് പരാജയപ്പെടുകയാണ്. ബ്രിട്ടീഷ് സഖ്യഭരണകൂടത്തില് തന്നെ രണ്ട് അധികാര കേന്ദ്രങ്ങളുണ്ട്. ഒന്ന്, പ്രധാനമന്ത്രി കാമറൂണിന്റെ മേല് നിര്‍ണായക സ്വാധീനമുള്ള, ക്യാബിനറ്റിലെ സുപ്രധാന വകുപ്പുകള് കൈകാര്യം ചെയ്യുന്ന നവ യാഥാസ്ഥിതികര്. കണ്‍സര്‍വേറ്റീവ് പാര്‍ട്ടി ചെയര്‍മാനും ലിബറല് ഡെമോക്രാറ്റിക് നേതാക്കളും ഉള്‍ക്കൊള്ളുന്ന മറ്റൊരു ധാരയാണ് രണ്ടാമത്തേത്. ബ്രിട്ടന്റെ പുതിയ ഭീകരവിരുദ്ധ പോളിസികള് രൂപപ്പെടുന്നത് ഈ ധാരകള്‍ക്കിടയിലാണ്. നവയാഥാസ്ഥിതികരെ സംബന്ധിച്ചേടത്തോളം അവര് പാന് ഇസ്‌ലാമിസ്റ്റ് ഗ്രൂപ്പുകളായി പരിഗണിക്കുന്ന ബ്രദര്‍ഹുഡിന്റെയും ഹമാസിന്റെയും ജമാഅത്തെ ഇസ്‌ലാമിയുടെയും സ്വാധീനത്തെ ദുര്‍ബലപ്പെടുത്തുക എന്നത് വളരെ സുപ്രധാനമാണ്. ഈയൊരു 'ആദര്‍ശ' ഭാരം കൊണ്ടാണ്, മുബാറക്കിന്റെ പതനാനന്തരം ഈജിപ്ത് സന്ദര്‍ശിച്ച ഡേവിഡ് കാമറൂണ് ബ്രദര്‍ഹുഡ് പ്രതിനിധികളെ കാണാന് വിസമ്മതിച്ചത്. ഈജിപ്തിലെ പുതിയ ജനാധിപത്യ മാറ്റങ്ങള്‍ക്ക് പിന്നിലെ വലിയൊരു ശക്തിയായ ബ്രദര്‍ഹുഡുമായി അടുക്കാനുള്ള അവസരമാണ് അദ്ദേഹം നഷ്ടപ്പെടുത്തിയതെന്ന് നിരീക്ഷകര് അഭിപ്രായപ്പെടുകയുണ്ടായി. വലിയൊരു തെറ്റിദ്ധാരണയെയും തെറ്റായ വായനയെയുമാണ് ഇത് സൂചിപ്പിക്കുന്നത്. കാമറൂണും അദ്ദേഹത്തിന്റെ നവയാഥാസ്ഥിതിക സഖ്യവും ഇഷ്ടപ്പെട്ടാലും ഇല്ലെങ്കിലും, ഈജിപ്ഷ്യന് മേഖലയിലെ ഏറ്റവും സ്വാധീനമുള്ള രാഷ്ട്രീയ സംഘമായി മുസ്‌ലിം ബ്രദര്‍ഹുഡ് നിലനില്‍ക്കുക തന്നെ ചെയ്യും.\nതുര്‍ക്കിയിലെ ജസ്റ്റിസ് ആന്റ് ഡവലപ്‌മെന്റ് പാര്‍ട്ടിയൊഴികെ, മേഖലയിലെ മുഴുവന് ഇസ്‌ലാമിക പ്രസ്ഥാനങ്ങളോടും കടുത്ത വെറുപ്പും വിദ്വേഷവുമാണ് ബ്രിട്ടീഷ് ഗവണ്‍മെന്റിന്. ഇസ്രയേലിലെ ഇസ്‌ലാമിക പ്രസ്ഥാനത്തിന്റെ നേതാവായ ശൈഖ് റാഇദ് സ്വലാഹിന്റെ അറസ്റ്റും തടവും ബ്രിട്ടീഷ് നയത്തിന്റെ ഒടുവിലത്തെ ഉദാഹരണമാണ്.\nഫത്ഹ്-ഹമാസ് ഐക്യകരാര് ഒപ്പ് വെക്കുന്ന സന്ദര്‍ഭത്തില് ചില യൂറോപ്യന് നേതാക്കളും നയതന്ത്രജ്ഞരും ഹമാസുമായി നല്ല നിലയിലുള്ള സഹവാസം ആവശ്യപ്പെടുകയുണ്ടായി. അതിനു വേണ്ടി അവര് യൂറോപ്യന് യൂനിയന്നും പ്രസിഡന്റ് ബറാക് ഒബാമക്കും തുറന്ന കത്തെഴുതുകയുണ്ടായി. ഹമാസിനെ അവഗണിച്ചുകൊണ്ട് മേഖലയില് യാതൊരു സമാധാന പ്രവര്‍ത്തനവും സാധ്യമാവില്ലെന്ന് പ്രസ്താവിക്കുകയും ചെയ്തു. ഇനിയും പടിഞ്ഞാറ് ഈ നിലപാട് തുടരുകയാണെങ്കില്, മേഖലയിലെ പ്രത്യേകിച്ച് ഫലസ്ത്വീനിലെ പ്രതിസന്ധി കൂടുതല് രൂക്ഷമാകുമെന്നും മുന്നറിയിപ്പ് നല്‍കി.\nഇനിയും ബ്രിട്ടീഷ് ഭരണകൂടം ഇസ്രയേല് അനുകൂല ലോബിയുടെ ഉപജാപങ്ങള്‍ക്ക് വശംവദരാവുകയാണെങ്കില്, ബ്രിട്ടന്റെ അന്താരാഷ്ട്ര പ്രതിഛായക്കും താല്‍പര്യങ്ങള്‍ക്കും മിഡിലീസ്റ്റിലും മുസ്‌ലിം ലോകത്തും അത് വലിയ ആഘാതമേല്‍പിക്കും. കാമറൂണിനും സഹയാത്രികര്‍ക്കും ഇനിയെങ്കിലും, തങ്ങള് കുരങ്ങ് കളിപ്പിക്കപ്പെടുകയാണെന്ന് മനസ്സിലാക്കാന് സാധിക്കണം.\nമിഡിലീസ്റ്റില് ഉയരുന്ന പ്രധാന മുദ്രാവാക്യങ്ങളില് ഒന്ന്, 'മാറുക, അല്ലെങ്കില് മാറ്റപ്പെടുക' (change or be changed) എന്നതാണ്. മേഖലയിലെ ജനങ്ങള് ഇനിയും പടിഞ്ഞാറ് തങ്ങളുടെ നയങ്ങള് മാറ്റുന്നതും നോക്കി കാത്തിരിക്കുകയില്ല. അവര് പുതിയൊരു ജീവിതക്രമം കെട്ടിപ്പടുക്കുന്ന സുപ്രധാന ഘട്ടത്തിലെത്തി നില്‍ക്കുന്ന പുതുശക്തികളാണ്. അവര്‍ക്ക് അവരുടെ രാജ്യങ്ങളുടെ വളര്‍ച്ചയിലെ യഥാര്‍ഥ പങ്കാളികളെ കണ്ടെത്താന് സാധിക്കുകതന്നെ ചെയ്യും. ചരിത്രവും നീതിയും എപ്പോഴും ജനപക്ഷത്തായിരിക്കുമെന്ന് ഓര്‍ക്കുക.\n(മുസ്‌ലിം കൗണ്‍സില് ഓഫ് ബ്രിട്ടന്റെ വക്താവാണ് ലേഖകന്. ലണ്ടനില് സ്ഥിരതാമസം)


Actor Prakash Raj's tweet against Citizenship Amendment Bill | നമ്മുടെ ശബ്ദം നിശബ്ദമാക്കാൻ ഒരു തെമ്മാടിയെയും അനുവദിക്കരുത്; കേന്ദ്രത്തിനെതിരെ പ്രകാശ് രാജ്!! - Malayalam Oneindia\nനമ്മുടെ ശബ്ദം നിശബ്ദമാക്കാൻ ഒരു തെമ്മാടിയെയും അനുവദിക്കരുത്; കേന്ദ്രത്തിനെതിരെ പ്രകാശ് രാജ്!!\nPublished: December 18 2019, 13:51 [IST]\nബെംഗളൂരു: എൻഡിഎ സർക്കാർ പൗരത്വ ഭേദഗതി ബിൽ നടപ്പാക്കിയതിൽ പ്രതിഷേധിച്ച് നിരവധി സിനിമ താരങ്ങളാണ് രംഗത്ത് വന്നിരിക്കുന്നത്. ബോളിവുഡ്, കോളിവുഡ്, മോളിവുഡ് താരങ്ങൾ പൗരത്വ ഭേദഗതി ബില്ലിനെതിരെ രംഗത്തെത്തിയിരുന്നു. മോദിക്കെതിരെയും കേന്ദ്ര സർക്കാരിനെതിരെയും രൂക്ഷ വിമർശനവുമായി പലപ്പോഴും രംഗത്തെത്തുന്ന വ്യക്തിയായിരുന്നു നടൻ പ്രകാശ് രാജ്. എഴുത്തുകാരി ഗൗരി ലങ്കേഷിന്റെ മരണത്തോടെയാണ് പ്രത്യക്ഷ ആരോപണവുമായി പ്രകാശ് രാജ് മോദി സർക്കാരിനെതിരെ രംഗത്തെത്തിയിരുന്നത്.\nഅതിന് ശേഷം പല നിലപാടുകളിലും പ്രകാശ് രാജ് കേന്ദ്ര സർക്കാരിനെതിരെ രംഗത്ത് വന്നിരുന്നു. പൗരത്വ ഭേദഗതി ബില്ലിനെതിരെയും രൂക്ഷ വിമർശനവുമായി പ്രകാശ് രാജ് രംഗത്തെത്തി. നിശബ്ദമാകുന്നത് യോജിക്കുന്നു എന്നതിന് തുല്യമാണെന്നും നമ്മളെ നിശബ്ദരാക്കാന് ഒരാളേയും അനുവദിക്കരുതെന്നും പ്രകാശ് രാജ് ട്വീറ്റ് ചെയ്തു. 'നിശബ്ദതയെന്നാല് യോജിപ്പാണ്. ഒരു തെമ്മാടിയേയും നമ്മുടെ ശബ്ദം നിശബ്ദമാക്കാന് അനുവദിക്കരുത്.'എന്നാണ് അദ്ദേഹം ട്വീറ്റിൽ വ്യക്തമാക്കിയത്. ഇന്ത്യന്‍സ് എഗൈന്‍സ്റ്റ് സിഎബി, സ്റ്റാന്‍ഡ് വിത്ത് ജാമിയ എന്നീ ഹാഷ്ടാഗുകളുപയോഗിച്ചായിരുന്നു പ്രകാശ് രാജിന്റെ ട്വീറ്റ്.\nപ്രതികരണവുമായി മലയാള താരങ്ങൾ\nപാര്‍വതി തിരുവോത്ത്, റിമ കല്ലിങ്കല്, പൃഥ്വിരാജ്, മമ്മൂട്ടി, ദുല്‍ഖര് സല്‍മാന്, ഇന്ദ്രജിത്ത് സുകുമാരന്, ലിജോ ജോസ് പെല്ലിശ്ശേരി, ആഷിഖ് അബു, അമല പോള്, ഗീതു മോഹന്‍ദാസ്, കുഞ്ചാക്കോ ബോബന്, ടൊവീനോ തോമസ്, ഷെയിന് നിഗം, അനൂപ് മേനോന് സുരാജ് വെഞ്ഞാറമ്മൂട്, ബിനീഷ് ബാസ്റ്റിന്, ഷൈന് ടോം ചാക്കോ, രജിഷ വിജയന്, ആന്റണി വര്‍ഗീസ്, അനശ്വര രാജന് തുടങ്ങിയ മലയാള ചലച്ചിത്ര താരങ്ങൾ നേരത്തെ രംഗത്ത് വന്നിരുന്നു.\nപൗരത്വ ഭേദഗതി നിയമത്തിനെതിരെ പ്രതിഷേധം നടത്തിയ ജാമിയ മില്ലിയ ഇസ്ലാമിയ സര്‍വകലാശാലയിലെ വിദ്യാര്‍ഥികള്‍ക്കു നേരെ പോലീസ് ക്രൂരമായ അതിക്രമമായിരുന്നു നടത്തിയത്. ഇതിന് പിന്നാലെയാണ് രാജ്യത്തെമ്പാടും പ്രതിഷേധം ശക്തിപ്പെട്ടത്. അതേസമയം : പൗരത്വ നിയമ ഭേദഗതി ചോദ്യം ചെയ്ത് സമര്‍പ്പിച്ച ഹര്‍ജികളില് സുപ്രീം കോടതി കേന്ദ്രസര്‍ക്കാരിന് നോട്ടീസ് അയച്ചു. ജനുവരി രണ്ടാം ആഴ്ചയ്ക്കുള്ളില് കേന്ദ്രം മറുപടി നല്‍കണമെന്നാണ് കോടതി ഉത്തരവിട്ടിരിക്കുന്നത്.\nക്രിസ്തുമസ് അവധിക്കായി സുപ്രീം കോടതി ബുധനാഴ്ച അടക്കുന്നതിനാൽ ജനുവരി 22ന് കേസ് സുപ്രീം കോടതി വീണ്ടും പരിഗണിക്കും. ജസ്റ്റിസുമാരായ ബി.ആര്. ഗവായി, സൂര്യകാന്ത് എന്നിവരാണ് ബെഞ്ചിലെ മറ്റ് അംഗങ്ങള്. മുസ്‌ലിം ലീഗ്, അസം ഗണ പരിഷത് തുടങ്ങി വിവിധ രാഷ്ട്രീയ പാര്‍ട്ടികളും വ്യക്തികളുമാണ് ഹർജികളുമായി സുപ്രീംകോടതിയെ സമീപിച്ചത്. അറുപതോളം ഹര്‍ജികളാണ് കോടതിക്കു മുമ്പാകെ എത്തിയത്.\nവിശദമായ വാദം കേൾക്കണം\nവിശദമായ വാദം കേള്‍ക്കേണ്ടതുണ്ടെന്ന നിലപാടാണ് അറ്റോര്‍ണി ജനറല് കെകെ വേണുഗോപാല് വിഷയത്തിൽ സ്വീകരിച്ചത്. വാദം കേട്ടാല് മാത്രമേ സര്‍ക്കാരിന്റെ ഭാഗം കോടതിക്ക് കേള്‍ക്കാനാകൂ. അതുവരെ സ്റ്റേ അനുവദിക്കരുതെന്നും അറ്റോര്‍ണി ജനറല് നിലപാടെടുക്കുകയായിരുന്നു. പൗരത്വ ഭേദഗതി നിയമത്തിനെതിരെ രാജ്യവ്യാപകമായി പ്രതിഷേധങ്ങള് അരങ്ങേറിക്കൊണ്ടിരിക്കുന്നതിനിടയിലാണ് സുപ്രീംകോടതി കേന്ദ്രസർക്കാരിന് നോട്ടീസ് അയച്ചിരിക്കുന്നത്.\ncitizenship amendment bill narendra modi citizenship asam amit shah jamia millia citizenship amendment act harthal പൗരത്വ നിയമ ഭേദഗതി പൗരത്വ ഭേദഗതി ബില് രാംനാഥ് കോവിന്ദ് രാജ്യസഭ നരേന്ദ്ര മോദി നിരോധനാജ്ഞ prakash raj\nActor Prakash Raj's tweet against Citizenship Amendment Bill\nStory first published: Wednesday, December 18, 2019, 13:51 [IST]


ജോലി സമയം 12 മണിക്കൂറാക്കാന് കേന്ദ്ര സര്‍ക്കാര് | Business Malayali\nHome News ജോലി സമയം 12 മണിക്കൂറാക്കാന് കേന്ദ്ര സര്‍ക്കാര്\nജോലി സമയം ഒമ്പത് മണിക്കൂറില് നിന്ന് 12 മണിക്കൂറാക്കി ഉയര്‍ത്താന് കേന്ദ്രസര്‍ക്കാര് ആലോചിക്കുന്നു. വിശ്രമവേള ഉള്‍പ്പെടെയാണ് 12 മണിക്കൂര്. ഇത് സംബന്ധിച്ച് പ്രതികരണം അറിയിക്കാന് പൊതുജനങ്ങള്‍ക്ക് തൊഴില്‍മന്ത്രാലയം അവസരം നല്‍കിയിരിക്കുകയാണിപ്പോള്. പൊതുജനാഭിപ്രായം കേട്ട ശേഷം തുടര്‍നടപടികളിലേക്ക് കടക്കും.\nതൊഴിലാളി സംഘടനകള് ഇതിനെതിരെ രംഗത്തുവന്നിട്ടുണ്ട്. ജോലി സമയം കൂട്ടാനുള്ള നീക്കത്തില് നിന്ന് കേന്ദ്രസര്‍ക്കാര് ഉടന് പിന്തിരിയണം എന്ന് എഐടിയുസി ആവശ്യപ്പെട്ടു. അന്താരാഷ്ട്ര തൊഴില് സംഘടനയുടെ കണ്‍വെന്‍ഷന് വിരുദ്ധമാണ് സര്‍ക്കാര് നടപടി. ഐഎല്‍ഒ കണ്‍വന്‍ഷനില് ഇന്ത്യ ഒപ്പുവച്ചതാണെന്നും സംഘടന ചൂണ്ടിക്കാട്ടി. കേന്ദ്രസര്‍ക്കാരിന്റെ തൊഴിലാളി വിരുദ്ധ നയങ്ങള്‍ക്കെതിരെ വിവിധ ട്രേഡ് യൂണിയനുകള് സമരം പ്രഖ്യാപിച്ചിരിക്കുകയാണ്. നവംബര് 26ന് ദേശ വ്യാപക സമരമാണ് പ്രഖ്യാപിച്ചിരിക്കുന്നത്. തൊഴിലാളി വിരുദ്ധവും കോര്‍പറേറ്റ് അനുകൂലവുമായ നയങ്ങളില് നിന്ന് കേന്ദ്രസര്‍ക്കാര് പിന്‍മാറണം എന്ന് തൊഴിലാളി സംഘടനകള് ആവശ്യപ്പെട്ടു.\nഒരു മണിക്കൂര് വിശ്രമ വേള അടക്കം 12 മണിക്കൂര് ജോലി സമയം എന്നതാണ് പുതിയ തൊഴില് സമയമാറ്റത്തിലെ പ്രത്യേകത. അതേ സമയം ആഴ്ചയില് 48 മണിക്കൂറില് കൂടരുത് എന്നും കരട് നിര്‍ദേശത്തിലുണ്ട്. കൊറോണ കാരണം സ്തംഭിച്ച നിര്‍മാണ മേഖല തിരിച്ചുപിടിക്കാന് ജോലി സമയം വര്‍ധിപ്പിക്കണമെന്ന് ബിജെപി ഭരിക്കുന്ന ചില സംസ്ഥാനങ്ങളില് നിന്ന് ആവശ്യം ഉയര്‍ന്നിരുന്നു. സാമ്പത്തിക മേഖല വേഗത്തില് കരകയറാന് ഇത് ഉപകരിക്കുമെന്നാണ് അവരുടെ വാദം.\nunion government moves to increase working hours\nPrevious article12 വര്‍ഷത്തിനുശേഷം കെല് ലാഭത്തില്\nNext articleഇന്ത്യയിലെ ഏറ്റവും വിലകൂടിയ പോലീസ് വാഹനം അംബാനിക്ക് സ്വന്തം; വില 2.30 കോടി


'ആയിഷ സുൽത്താന, പോരാട്ടത്തില് അവള്‍ക്കൊപ്പം ഞാനുമുണ്ട്', കുറിപ്പുമായി നടി മെറീന മൈക്കിള് | Mareena Michael supports Aisha\n'ആയിഷ സുൽത്താന, പോരാട്ടത്തില് അവള്‍ക്കൊപ്പം ഞാനുമുണ്ട്', കുറിപ്പുമായി നടി മെറീന മൈക്കിള്\nലക്ഷദ്വീപിലെ പ്രതിഷേധങ്ങള്‍ക്ക് പിന്തുണയുമായി മറീന മൈക്കിള്.\nKochi, First Published May 27, 2021, 1:46 PM IST\nലക്ഷദ്വീപിലെ പോരാട്ടങ്ങള്‍ക്ക് ഒപ്പമുണ്ടെന്ന് നടി മെറീന മൈക്കിളും. ആയിഷ സുൽത്താന, വളരെ വർഷങ്ങളായി അറിയാവുന്ന, പല പ്രതിസന്ധിഘട്ടങ്ങളിലും എനിക്ക് തണലായി നിന്ന എന്റെ പ്രിയ കൂട്ടുകാരികളിൽ ഒരാൾ. സിനിമയുടെയും ആഡ് ഷൂട്ടിംഗിന്റെയും ഭാഗമായി ഒരുമിച്ച് ഒരുപാട് സമയം ചിലവഴിച്ചിട്ടുണ്ട്. കഴിഞ്ഞ കുറച്ച് ദിവസങ്ങളായി അവളും അവളുടെ ഏറ്റവും പ്രിയപ്പെട്ട നാടും പോരാട്ടത്തിലാണെന്നും മറീന മൈക്കിള് പറയുന്നു.\nമറീന മൈക്കിളിന്റെ കുറിപ്പ്\nആയിഷ സുൽത്താന, വളരെ വർഷങ്ങളായി അറിയാവുന്ന, പല പ്രതിസന്ധിഘട്ടങ്ങളിലും എനിക്ക് തണലായി നിന്ന എൻ്റെ പ്രിയ കൂട്ടുകാരികളിൽ ഒരാൾ. സിനിമയുടെയും ആഡ് ഷൂട്ടിംഗിന്റെയും ഭാഗമായി ഒരുമിച്ച് ഒരുപാട് സമയം ചിലവഴിച്ചിട്ടുണ്ട്. അവളിലൂടെ ലക്ഷദ്വീപിനെയും അവിടുത്തെ ജനങ്ങളേയും പറ്റി ഒരുപാട് കേട്ടിട്ടും അറിഞ്ഞിട്ടുമുണ്ട്. ഓരോ കൂടിക്കാഴ്ചകളിലും ഏറ്റവും അധികം അവൾ സംസാരിക്കുക അവളുടെ നാടിനെപറ്റിയാണ്, ലക്ഷദ്വീപിനെ പറ്റിയാണ്. മുൻപും നാടിന് പ്രതിസന്ധികൾ വന്നപ്പോഴൊക്കെ, പ്രതിഷേധങ്ങളുമായി ആയിഷ മുൻപന്തിയിൽ ഉണ്ടായിരുന്നു. കഴിഞ്ഞ കുറച്ച് ദിവസങ്ങളായി അവളും അവളുടെ ഏറ്റവും പ്രിയപ്പെട്ട നാടും പോരാട്ടത്തിലാണ്. സ്വസ്ഥവും സമാധാനവുമായി ജീവിച്ചിരുന്ന ദ്വീപ് നിവാസികൾ ഇപ്പോൾ തങ്ങളുടെ നിലനിൽപ്പിനും സ്വാതന്ത്ര്യത്തിനുമായി പോരാടുകയാണ്. ഈ അടുത്ത കാലത്ത്, പുതിയ ഭരണകൂടം നടപ്പിലാക്കിയ പലതും മനുഷ്വത്വത്തിനും ജനാധിപത്യത്തിനും യാതൊരു മൂല്യവും കൽപ്പിക്കാത്തവയാണ്. 2020 അവസാനം വരെ കോവിഡ് റിപ്പോർട്ട് ചെയ്യാത്ത സ്ഥലങ്ങളിൽ ഒന്ന് ലക്ഷദ്വീപ് ആയിരുന്നു. എന്നാൽ പുതിയ ഭരണകൂടം നടപ്പിലാക്കിയ ഭരണപരിഷ്‍കാരം, അത്രയും നാൾ ഉണ്ടായിരുന്ന കോവിഡ് നിയന്ത്രണങ്ങളെ കാറ്റിൽ പറത്തുന്നവ ആയിരുന്നു. ഇപ്പൊൾ അവിടുത്തെ പോസിറ്റീവിറ്റി റേറ്റ് 60 ശതമാനമായി. അത്യാവശ്യ ആശുപത്രി സംവിധാനങ്ങൾ പോലുമില്ലാത്ത ദ്വീപുകാർ വിദഗ്ധ ചികിത്സക്ക് കേരളത്തെയാണ് ഏറെയും ആശ്രയിക്കാറുള്ളത്.\nലക്ഷദ്വീപ് നിവാസികളുടെ ജീവിതനിലവാരമോ അവർക്കു വേണ്ട ചികിത്സാ സൗകര്യങ്ങളോ മെച്ചപ്പെടുത്താൻ ശ്രമിക്കാതെ, അവരുടെ പരമ്പരാഗതമായ ജീവിത ശൈലിയേയും അവരുടെ തനതായ സംസ്കാരത്തെയും ഗൗനിക്കാതെയുള്ള ഒട്ടനവധി തീരുമാനങ്ങളാണ് ഭരണകൂടം തുടർന്നും എടുത്തത്. കുറ്റകൃത്യങ്ങൾ ഇല്ലാത്ത, ജയിൽ അടഞ്ഞു കിടക്കുന്ന ലക്ഷദ്വീപിൽ ഗുണ്ടാ ആക്ട് നടപ്പിലാക്കി. മത്സ്യത്തൊഴിലാളികളുടെ ഷെഡ്ഡുകൾ പൊളിച്ചുമാറ്റി. ടൂറിസം വകുപ്പ്, സർക്കാർ ഓഫീസ് എന്നിവയിൽ നിന്ന് തദ്ദേശീയരായ ജീവനക്കാരെ ഒഴിവാക്കി. അങ്കണവാടികൾ അടക്കുകയും സ്‍കൂൾ കുട്ടികളുടെ ഉച്ചഭക്ഷണത്തിൽ നിന്ന് മാസാഹാരം ഒഴിവാക്കി. ബേപ്പൂർ തുറമുഖവുമായുള്ള ബന്ധം ഒഴിവാക്കി, ചരക്ക് നീക്കവും മറ്റും മംഗലാപുരം വഴിയാക്കാനുള്ള നടപടികൾ ആരംഭിച്ചു. ഇതുപോലെയുള്ള ഒട്ടനവധി നടപടികളിലൂടെ അവിടുത്തെ ജനജീവിതം ദുസഹമാക്കി. കോവിഡിന്റെ മുൻപിൽ തകർന്നും തളർന്നും നിന്ന ആ ജനതയുടെ ഉപജീവനമാർഗങ്ങളും ഭക്ഷണസ്വാതന്ത്ര്യവും തകർക്കുന്ന തീരുമാനങ്ങളാണ് അഡ്‍മിനിസ്‍ട്രേഷൻ എടുത്തുകൊണ്ടിരിക്കുന്നത്. ഈ തീരുമാനങ്ങൾ അവരുടെ പരമ്പരാഗതമായ ജീവിതത്തെ തകർക്കുന്നത് തടയാൻ നാം അനുവദിക്കരുത്. ഈ പോരാട്ടത്തിന് മാധ്യമശ്രദ്ധ മാത്രമല്ല, നമ്മുടെ എല്ലാവരുടെയും പിന്തുണയും അവർക്ക് നൽകേണ്ടതുണ്ട്.\nLast Updated May 27, 2021, 1:46 PM IST


മയിൽ വന്ന കഥ... | Lockdown Peacock comes Home\nനഗര നന്മകൾ തേടി മയിൽ വന്ന കഥ\nരചനയും ചിത്രങ്ങളും : റസൽ ഷാഹുൽ May 19, 2020 06:41 AM IST\nകോഴിക്കോട്ട് നഗര മധ്യത്തിലെ ബിലാത്തിക്കുളം ഹൗസിങ് കോളനിക്ക് സമീപം പ്രഭാത സവാരിക്ക്  ഇറങ്ങിയവർക്ക് മുന്നിലുടെ റോഡ് മുറിച്ചു കടക്കുന്ന പെൺ മയിൽ. ലോക് ഡൗൺ നീളുന്നതോടെ വനത്തിനോട് ചേർന്നും ഗ്രാമാന്തരങ്ങളിലെ ചെറു കുറ്റിക്കാടുകളിലും മാത്രം കണ്ടിരുന്ന പക്ഷികളും മൃഗങ്ങളുമൊക്കെ നാട്ടിലേക്കും നഗരത്തിലേക്കും ഇറങ്ങുകയാണ്. പറന്പുകളിലേക്ക് ഇറങ്ങി നടന്നും ഒരാ മതിൽക്കെട്ടും ചാടിക്കടന്നും ഈ മയിൽ പറന്നു, നായ്ക്കളും വലിയ പൂച്ചയും മയിലിനെ പേടിപ്പിക്കാനായി പിന്നാലെയും.\nകഴിഞ്ഞ ആഴ്ചയാണ് മുന്നിലെ പറമ്പിലെ പച്ചപ്പിൽ തീറ്റ തേടിയെത്തിയ കോഴികളുടെ പടം ഫേസ്‌ബുക്കിൽ പോസ്റ്റു ചെയ്തത്, ‘‘ മലിലൊന്നും അല്ലെങ്കിലും ലോക്‌ഡൗണിനെത്തുടർന്ന് ബിലാത്തിക്കുളത്തെ വീട്ടു വളപ്പിൽ കണ്ട് തുടങ്ങിയ പക്ഷിക്കൂട്ടം എന്നു പറഞ്ഞായിരുന്നു പിടയുമൊത്തുള്ള പുവന്റെ തലയെടുപ്പുള്ള നടപ്പിലെ സന്തോഷം രേഖപ്പെടുത്തിയത്. നഗര മധ്യത്തിലെ ഹൗസിങ് കോളനി സമുച്ചയത്തിലേക്ക് മയിൽ എത്താനുള്ള വിദൂര സാധ്യത പോലുമില്ലാത്തതിനാലാണ് അങ്ങനെ എഴുതിയത്. അതൊരു വെല്ലുവിളിയായി ഏറ്റെടുത്താവാം ഈ പെൺ മയിലിൽ പറന്നിറങ്ങിയത്.\nരാവിലെ ആറിന് ഗേറ്റ് ആരോ പിടിച്ച് കൂലുക്കുന്ന ശബ്ദം കേട്ടാണ് ഞെട്ടി ഉണർന്നത്. രാത്രി വൈകി കിടന്നതിനാൽ ഒരു എട്ടു മണി വരെയെങ്കിലും ഉറങ്ങണമെന്ന ആഗ്രഹത്തെ ആരാണ് നശിപ്പിച്ചത് എന്ന ഈർഷ്യയോടെ ജനൽ തുറന്ന് താഴേക്ക് നോക്കിയപ്പോൾ അടുത്ത വീട്ടിലെ പ്രായമായ ദമ്പതികളാണ് എന്നെ വിളിച്ചുണർത്താൻ ശ്രമിച്ചത്.\nഒരു മയിൽ അടുത്ത വീടിന്റെ ഓടിനു മുകളിൽ പറന്നു കുറെ നേരമിരുന്നു, അപ്പോഴാണ് നിങ്ങളോട് പറയാമെന്ന് കരുതിയത്. പിന്ന പറന്ന് ബിലാത്തിക്കുളം ഹൗസിങ് കോളനിയിടെ മൂന്നാം നിലയിലേക്ക് പറന്നു കയറിയെന്നും അദ്ദേഹം വിരൽ ചൂണ്ടി. മുഖം പോലും കഴുകാതെ ക്യാമറയെടുത്ത് ഞാൻ താഴേക്കിറങ്ങി.\nമൺപാതയിലുടെ റോഡിലേക്ക് നടന്നു. കിഴക്ക് ഭാഗത്തേക്ക് കോളനി കെട്ടിടത്തിന്റെ ഭാഗത്തേക്ക് നടന്നു നോക്കിയെങ്കിലും ലക്ഷണമൊന്നുമില്ല. എതിർ വശത്തായി എ.എസ്. നായർ പാർക്കിനു സമീപം കാക്കകളുടെ കൂട്ടക്കരച്ചിൽ കേൾക്കുന്നു, അങ്ങോട്ടേക്ക് തിരിഞ്ഞു നടന്നു. മഴക്കാറുള്ളതിനാൽ റോഡിൽ വെളിച്ചക്കുറവുണ്ട്. എതിരെ വന്ന നടത്തക്കാരനോട് മയിലിനെ കണ്ടോ എന്നു ചോദിച്ചെങ്കിലു ചെവിയിലെ ഹെഡ് ഫോൺ മാറ്റി ഇല്ല എന്നു പറഞ്ഞയാൾ കടന്നു പോയി.\nവീണ്ടും മുന്നോട്ട് നടന്നു. മയിൽ അതാ ദൂരെ റോഡിലൂടെ നടക്കുന്നു. ബിലിത്തിക്കുളം ക്ഷേത്രത്തിലേക്കുള്ള വഴിയിലേക്ക് കയറി . പിന്നിലായി പ്രഭാത സവാരിക്കാരുണ്ട്. ഒന്നു നിന്നിട്ട് അടുത്ത മതിലിനു മുകളിലേക്ക് ചാടിക്കയറി, തൊട്ടു പിന്നാലെയതാ ഒരു കാട്ടുപൂച്ച എന്നു തോന്നിക്കുന്ന ജീവി പാഞ്ഞടുക്കുന്നു. ഇതിനിടെ മങ്ങിയ വെളിച്ചത്തിൽ ദൂരെ നിന്ന് രണ്ട് ചിത്രമെടുത്തു, മയിൽ പോയ ശേഷമാണ് പൂച്ച ഫ്രെയിമിലേക്ക് വന്നത്. മയിലിന്റെ പറക്കലും റോഡിലെ ആൾ പെരുമാറ്റവും കണ്ട് പൂച്ചയും പിന്നാലെയെത്തിയ നായ്ക്കളും സ്ഥലം വിട്ടു.\nഞാൻ മയിലിനു പിന്നാലെയും, മതിലിനു മുകളിൽ നിന്ന് താഴെയിറങ്ങി നടക്കുന്ന കണ്ട് ആ വീട്ടുവളപ്പിലേക്ക് കയറാൻ നോക്കിയെങ്കിലും ഗേറ്റ് അകത്തു നിന്ന് പൂട്ടിയിട്ടിരിക്കയായിരുന്നു. സൈഡിലെ റോഡിൽ മാസ്ക് ധരിച്ചൊരു ചേച്ചി മാവിലകൾ അടിച്ച് കൂട്ടി കത്തിക്കുന്നു. മയിലതാ പിന്നിലെ മതിലിന് മുകളിൽ. പടമെടുത്തു കൊണ്ടിരിക്കുമ്പോൾ പറന്ന് അടുത്ത വീടിന്റെ മതിലിനു മുകളിലേക്ക് പറക്കുന്നു. പിന്നെയും നിലത്തിറങ്ങി തീറ്റ തേടുന്ന പോലെ നടക്കുന്നു. കാണാത്ത വലിയ പക്ഷിയെക്കണ്ട് ശബ്ദമുണ്ടാക്കിക്കൊണ്ട് പൂവൻ കോഴിയും പിന്നാലെ. തുറന്നു കിടന്ന ഗേറ്റു വഴി ഞാനാ പുരയിടത്തിലേക്ക് കടന്ന് ചിത്രങ്ങളെടുത്തു, വീട്ടുകാരെ ശല്യം ചെയ്യാതെ. മയിൽ പിന്നെയും മതിലുകൾ ചാടിക്കടന്ന് പറന്നു മറഞ്ഞു.


ക്ഷേത്രഭണ്ഡാരം കുത്തിത്തുറന്ന് മോഷണം | Malappuram Life\nക്ഷേത്രഭണ്ഡാരം കുത്തിത്തുറന്ന് മോഷണം\nപൊന്നാനി: ക്ഷേത്രഭണ്ഡാരം കുത്തിത്തുറന്ന് മോഷണം നടത്തുന്നതിനിടയില് യുവാവിനെ ക്ഷേത്രകമ്മിറ്റി ഭാരവാഹികളും നാട്ടുകാരും ചേര്‍ന്ന് പിടികൂടി. പൊന്നാനി കോടതിപ്പടി സ്വദേശി പടിഞ്ഞാറേ പഴയകത്ത് അബ്ദുല് കരീം (50) നെയാണ് വ്യാഴാഴ്ച പുലര്‍ച്ചെ ഒരു മണിയോടെ മോഷണത്തിനിടയില് പിടിയലായത്.\nകുറ്റിക്കാട് ഭഗവതിക്ഷേത്രത്തിലെ ഭണ്ഡാരങ്ങളാണ് പ്രതി കുത്തിത്തുറന്നത്. ആദ്യം ക്ഷേത്രത്തിലെ ഉപക്ഷേത്രമായ മുരുകന് കോവിലിലെ ഭണ്ഡാരം കുത്തിത്തുറന്ന് പണം കവറിലാക്കി. ഈ സമയം ക്ഷേത്രത്തില് കാവലിരുന്ന രണ്ടുപേര് ഇത് ഒളിഞ്ഞ് നിന്നുകാണുന്നുണ്ടായിരുന്നു. പിന്നീട് ക്ഷേത്രത്തിന്റെ വടക്ക് ഭാഗത്തെ ഭണ്ഡാരം കുത്തിത്തുറന്നു. അത് കഴിഞ്ഞ് പ്രധാന ശ്രീകോവിലായ ഭഗവതിക്ഷേത്രത്തിന്റെ ഭണ്ഡാരം തുറന്ന് പണം കവറിലാക്കി. അത് കഴിഞ്ഞ് വനദുര്‍ഗ്ഗാ ക്ഷേത്രത്തിന് മുന്നിലെ ഭണ്ഡാരവും പൊളിച്ച് പണം അപഹരിച്ചു. ക്ഷേത്രത്തില് കാവലിരുന്നവര് കമ്മിറ്റി ഭാരവാഹികളെയും മറ്റും മൊബൈല്‍വഴി വിവരമറിയിച്ചു.\nഇതോടെ നാട്ടുകാരും ഭാരവാഹികളുമെത്തി ക്ഷേത്രം വളഞ്ഞു. മോഷ്ടാവായ അബ്ദുല്‍കരീം പണവുമായി പുറത്തുകടക്കുന്നതിനിടയില് വളഞ്ഞിട്ട് പിടികൂടുകയായിരുന്നു. എസ്.ഐ കെ.നൗഫലിന്റെ നേതൃത്വത്തില് പോലീസെത്തി പ്രതിയെ കൈമാറി. കഴിഞ്ഞ ഒരുവര്‍ഷത്തിനുള്ളില് നാല്തവണയാണ് കുറ്റിക്കാട് ഭഗവതി ക്ഷേത്രത്തില് ഭണ്ഡാരങ്ങള് കുത്തിത്തുറന്ന് മോഷണം നടന്നിട്ടുള്ളത്.


വീട്ടിലിരുന്ന് ഉണ്ണി മുകുന്ദന്റെ ഗിറ്റാർ വായന; ക്വാറന്റീൻ ഡെയ്സ് സ്പെഷൽ വിഡിയോ പങ്കുവച്ച് താരം|Unni Mukundan\nവീട്ടിലിരുന്ന് ഉണ്ണി മുകുന്ദന്റെ ഗിറ്റാർ വായന; ക്വാറന്റീൻ ഡെയ്സ് സ്പെഷൽ വിഡിയോ പങ്കുവച്ച് താരം\nമനോരമ ലേഖിക March 26, 2020 07:48 AM IST\nക്വാറന്റീൻ ദിനത്തിൽ ഗിറ്റാർ വായിച്ച് കയ്യടി നേടി യുവതാരം ഉണ്ണി മുകുന്ദൻ. താരം സമൂഹമാധ്യമത്തിൽ പങ്കുവച്ച വിഡിയേ ഇതിനോടകം വൈറലായിരിക്കുകയാണ്. ‘ഗിറ്റാറിനൊപ്പം ഞാൻ തന്നെ. ഹാപ്പി ക്വാറന്റീൻ ഡെയ്സ് സ്പെഷല്’ എന്ന അടിക്കുറിപ്പോടെയാണ് വിഡിയോ പോസ്റ്റ് ചെയ്തത്.\nഉണ്ണിയുടെ ഗിറ്റാർ വായനയ്ക്കൊപ്പം കീബോർഡിൽ താളം പിടിച്ച അച്ചുവിനെക്കുറിച്ചും താരം പരാമർശിച്ചു. ഗിറ്റാർ ശരിയല്ല, സെറ്റിങ്ങിൽ എന്തോ തകരാറു പോലെ തുടങ്ങിയ ഹാഷ് ടാഗുകളോടെയാണ് ഉണ്ണി മുകുന്ദൻ വിഡിയോ പങ്കുവച്ചത്. ‘ഹാപ്പി ബെർത്ത്ഡേ ടു യു’ എന്ന പാട്ടിന്റെ ഈണത്തിലാണ് താരം ഗിറ്റാർ വായിച്ചത്.\nതികഞ്ഞ ആത്മവിശ്വാസത്തോടെ ഗിറ്റാർ വായിച്ച താരം, ഇടയ്ക്കു ചുറ്റുമുള്ളവരെ നോക്കുന്നതും കാണാം. ഗിറ്റാർ വായന വിജയിച്ചതിന്റെ സന്തോഷത്തിൽ വിഡിയോയുടെ അവസാനം ആഹ്ലാദപ്രകടനവും നടത്തുന്നുണ്ട്. മുപ്പതു സെക്കന്‍ഡ് മാത്രം ദൈർഘ്യമുള്ള വിഡിയോ ഇതിനോടകം വൈറലായിരിക്കുകയാണ്. നിരവധി പേരാണ് താരത്തെ പ്രശംസിച്ച് കമന്റുകളിട്ടത്.


പക്ഷിപ്പനി മനുഷ്യര്‍ക്കിടയില് പടരില്ലെന്ന് ഐസിഎംആര് – Malayalamtoday\nപക്ഷിപ്പനി മനുഷ്യര്‍ക്കിടയില് പടരില്ലെന്ന് ഐസിഎംആര്\nന്യൂഡല്‍ഹി: വളരെ അപൂര്‍വമായി മാത്രമേ പക്ഷിപ്പനി മനുഷ്യനില് നിന്ന് മനുഷ്യനിലേക്ക് പടരുവെന്ന് ഐ.സി.എം.ആര് മേധാവി രണ്‍ദീപ് ഗുലേറിയ. എങ്കിലും രോഗം ബാധിച്ച് മരിച്ച കുട്ടിയുമായി ബന്ധപ്പെട്ടവരെ കണ്ടെത്തും. ഈ പ്രദേശത്ത് കോഴിഫാമുകളില് കോഴികള് കൂട്ടത്തോടെ ചത്തിട്ടുണ്ടോയെന്നും പരിശോധിക്കുമെന്നും എയിംസ് ഡയറക്ടര് പറഞ്ഞു.\nപക്ഷികളില് നിന്ന് മനുഷ്യരിലേക്ക് രോഗം പടരുന്ന സംഭവം അപൂര്‍വമാണ്. മനുഷ്യനില് നിന്നും മനുഷ്യനിലേക്ക് രോഗം വ്യാപകമായി പടര്‍ന്ന സംഭവം ഇതുവരെ റിപ്പോര്‍ട്ട് ചെയ്തിട്ടില്ല. ചില ഫാമിലി ക്ലസ്റ്ററുകളില് രോഗം പടര്‍ന്നതായി റിപ്പോര്‍ട്ടുകളുണ്ട്. എന്നാല് ചെറിയ സമ്ബര്‍ക്കം കൊണ്ട് രോഗം ഒരിക്കലും പടരില്ലെന്ന് എയിംസിലെ ഡോക്ടറായ ഡോ.നീരജ് നിഷാലും വ്യക്തമാക്കി. കുട്ടിയുമായി ബന്ധം പുലര്‍ത്തിയ ആര്‍ക്കും രോഗലക്ഷണങ്ങളില്ല. ആരോഗ്യപ്രവര്‍ത്തകരും സുരക്ഷിതരാണെന്ന് അദേഹം കൂട്ടിച്ചേര്‍ത്തു.\nപക്ഷിപ്പനി ബാധിച്ച് മരണം സംഭവിക്കാനുള്ള സാധ്യത 60 ശതമാനത്തോളമാണ്. 70 ഡിഗ്രി സെല്‍ഷ്യസില് 30 മിനിറ്റ് നേരം ഭക്ഷ്യവസ്തുക്കള് പാചകം ചെയ്താല് പക്ഷിപ്പനിക്ക് കാരണമാവുന്ന വൈറസിനെ ഇല്ലാതാക്കാനാകുമെന്ന് ലോകാരോഗ്യ സംഘടനയും വ്യക്തമാക്കിയിട്ടുണ്ട്.\nവിദ്യാ തരംഗിണി പലിശ രഹിത മൊബൈല്‍ഫോണ് വായ്പാമേളക്ക് പള്ളിക്കര സര്‍വീസ് സഹകരണ ബാങ്ക് തുടക്കം കുറിച്ചു


ചെണ്ട: നൈജീരിയന് പാചക 'വിധി' കള്.\nഎഴുതിയത് അലിഫ് /alif at Thursday, September 21, 2006\nചെറുപയര് മാത്രമുണ്ടാക്കാനറിയവുന ഒരു സുഹൃത്ത് എനിക്കുണ്ടായിരുന്നൂ. അദ്ദേഹത്തിന്റെ രീതി നളപാകത്തിലെതു പോലെ ചേരുവകള്‍ക്കൊക്കെ 1 എന്ന നമ്പര് കൊടുത്ത്, 1-)0 നമ്പര് ചേരുവകള് ഒക്കെ കുക്കറില് വേവിച്ചെടുക്കുക എന്നതാണ് കേള്‍ക്കുമ്പോള് ലളിതമാണേങ്കിലും അദ്ദേഹത്തിനതു വളരെ കോമ്പ്ലിക്കേറ്റഡ് കാര്യമായിരുന്നൂത്രേ.\nപിന്നെ വെള്ളത്തിന്റെ അളവു് ഇഷ്ടപ്പെട്ടു :)\n2:01 AM, September 22, 2006\nനൈജീരിയന് പാചക ‘വിധി’ കള്\nസമര്‍പ്പണം: ഒരു മുട്ടപോലും പൊട്ടാതെ വേവിച്ചെടുക്കാന് കഴിയുന്നില്ലന്നു പരിഭവിക്കുന്ന ബാച്ചിലര് സുഹൃത്തുക്കള്‍ക്കും, ഓണ്‍ലൈന് നിര്‍ദ്ദേശ സഹായം നല്‍കികൊണ്ടിരിക്കുന്ന എന്റെ സഹധര്‍മ്മിണിക്കും.\n7:17 AM, September 22, 2006\nഇങ്ങിനെ എത്രയൊ പരിക്ഷണത്തിനു ശേഷമാണ് ഞാനും ഒരു ഓം‌ലെറ്റൊക്കെ മുറിയാതെയുണ്ടാക്കാന് പഠിച്ചത്.എന്റെ സ‌ഹമുറിയന്മാര് ഏന്നെ ഒരുപാട് സഹിച്ചിട്ടുണ്ട്.\nആദ്യം ദുബായിലെത്തിയപ്പോള് ഭക്ഷണം കഴിക്കനിരുന്നപ്പോള് ഒരു മുതിര്‍ന്ന സഹമുറിയന് പറഞ്ഞു ഫ്രിഡ്ജില് തൈരുണ്ട് എടുത്തിട്ടുവായെന്ന് ഞാന് എടുത്തു വന്നാപ്പോള് ദേഷ്യയത്തില് ചുടാക്കാതെ കൊണ്ടുവന്നിരിക്കുന്നത്.സത്യയത്തില് ഞാന് വിചാരിച്ചു ഇവിടെയൊക്കെ തൈര് ചുടാക്കിയിട്ടായിരിക്കും കഴിക്കലെന്ന് അങ്ങിനെ ഞാന് അടുക്കളയില് ചുടാക്കാന് ചെന്നപ്പോള് പിന്നില് നിന്നൊരു കൂട്ടച്ചിരി.\nഇതെനിക്കിഷ്ടപ്പെട്ടു. സാധാരണ പാചകവിധി കണ്ടാല് ഞാന് അപ്പോ സ്‌കൂട്ട് ചെയ്യും. പൂച്ചക്കെന്ത് പൊന്നുരുക്കുന്നിടത്തു കാര്യം... :)\nപക്ഷെ ഇത് പുലിയാണ് കേട്ടാ.. ആ ബ്രായ്ക്കറ്റില് കൊടുത്തിരിക്കുന്ന ഐറ്റംസ് എല്ലാം അടിപൊളി.\nഇങ്ങനെ എല്ലാംകൂടി ഒരു ദിവസം കൊണ്ടിവരെ പഠിപ്പിക്കല്ലെ, മിടുക്കന്‍മാരായി പോവും. ;)പിന്നെ ചപ്പാത്തിക്കു കുഴക്കുന്ന മാവില് ഇത്തിരി എണ്ണ ഒഴിച്ച് കുഴച്ചാലും സോഫ്റ്റാവും. ഏതായാലും പുലി തന്നെ(ഗതി കെട്ടാല് പുലി പുല്ലും തിന്നും എന്നു പറയുന്നത് ഇതു കൊണ്ടാണല്ലേ? :))\n9:53 PM, September 22, 2006\nചെണ്ടക്കാരാ, ദെന്താത്, ചില ശബരിമലക്ക് പോകുന്നവര്‍ക്കുള്ള റെസിപ്പികള് ഒക്കെ എഴുതിവിട്ടിരിക്കുന്നു. നൈജീരിയന് കാടുകളില് ഓടിച്ചിട്ടുപിടിച്ച വല്ല കാട്ടുപന്നിയെയോ കലമാനിനെയൊക്കെ കുക്കുചെയ്യുന്ന റെസിപ്പി പോസ്റ്റ് ചെയ്യു.\n9:55 PM, September 22, 2006\nപണ്ടൊരു കൂട്ടുകാരന് പറഞ്ഞിട്ടുണ്ട്..ഒരു മയില് അങ്ങിനെ ഭംഗിയായി പീലി വിടര്‍ത്തി ആടണ കണ്ടാല്..മദ്ധ്യതിരുവിതാംകൂര് അച്ചായന്മാര് പറയും....\n“ഹൊ! മയില് ഇറച്ചിക്കൊക്കെ നല്ല ടേസ്റ്റായിരിക്കും” :-)\n11:35 PM, September 22, 2006\nഈ ബ്ലോഗിന്റെ ടൈറ്റില് പടം ആയുണ്ടല്ലോ... അതിന്റെ മുകളിലായി ചെണ്ട് എന്ന് എഴുതിയും വെച്ചിട്ടുണ്ട്. ആത് മനഃപൂര്‍വം വെച്ചിരിക്കുന്നതാണോ? ആ മുകളിലെ ചെണ്ട എന്നത് വേണ്ടെങ്കില് ടെമ്പ്ലെറ്റില്\nഎന്ന ഭാഗം മൊത്തത്തില് അങ്ങ് ഡിലിറ്റ് ചെയ്താല് മതി.\n12:00 AM, September 23, 2006\nഇഞ്ചീ, ഞാനൊരു അച്ചായത്തിയാണെന്ന് വച്ചോ. കണ്ണൂര്‍കാര് ആണെന്നുതോന്നുന്നു ഉണ്ടാക്കുന്നൊരു കഞ്ഞി റെസിപ്പി അറിയാമോ? അരിയും, ചെറുപയറും, തേങ്ങചിരവിയതും ഉപ്പുമിട്ട് ഉണ്ടാക്കുന്ന ഒരു കഞ്ഞി. അതിന്റെ റെസിപ്പി എഴുതുമോ?\n2:38 AM, September 23, 2006\nകഞ്ഞീടെ റെസ്യൂമി ഇവിടത്തെ പെണ്ണു കെട്ടിയ ക്ലബ്ബുകാര്‍ടടുത്ത് ചോദിച്ചാ മതിയാരിക്കും. ഡൈലി കഴിച്ചു കഴിച്ച് നല്ല പരിചയമാരിക്കും...\nഡെയിലി കഞ്ഞിയെങ്കിലും കുടിച്ചുനടക്കുന്ന ഒരു ക്ലബ്ബുകാര്; ഡെയിലി കഞ്ഞികളായി നടക്കുന്ന മറ്റൊരു ക്ലബ്ബുകാര്. ഹാ പുഷ്പമേ...\n3:09 AM, September 23, 2006\nആദിയേ, ഇന്ന് ബാച്ചിലേര്‍സ് ക്ലബ്ബില് ഡിന്നറിന് മട്ടണ് ബിരിയാണിയായിരുന്നോ, അതോ ചിക്കന് ബിരിയാണിയോ? കൂട്ടത്തില് കരിമീന് പൊള്ളിച്ചതും?\n3:25 AM, September 23, 2006\nഹോട്ടലുകള് ഈ പറയുന്ന സാധനങ്ങള് ഒക്കെ വെച്ചു വിളമ്പുന്നിടത്തോളം കാലം ഒരു ബാച്ചിലറും ഇവിടെ പട്ടിണി കിടക്കില്ല റീനീ, പട്ടിണി കിടക്കില്ല.\nഇതൊക്കെപ്പറഞ്ഞ് കൊതിപ്പിച്ചാല് അനുഭവിക്കാന് പോകുന്നത് ദില്‍ബന് പറഞ്ഞപോലെ ‘നാലു നേരം ബണ്ണും റസ്കും‘ കിട്ടുന്നതായിരുന്നു ദമയന്തിപാചകത്തേക്കാള് ഭേദം എന്ന് മനസിലോര്‍ത്തു നടക്കുന്ന ചില പെ കെ ആ ക്ലബ്ബുകാരായിരുക്കും... അവര്‍ക്കാണെങ്കിലോ ഹോട്ടലില് നിന്ന് കഴിക്കാനൊട്ട് അനുവാദമില്ല താനും :)\n3:33 AM, September 23, 2006\nസൂവേച്ചി ആയിരിക്കും ആ റെസിപ്പിക്ക് ബെസ്റ്റ്\nആള്... സൂവേച്ചിക്ക് അറിയില്ലെങ്കില് ആര്‍പ്പി..ആര്‍പ്പികും അറിഞ്ഞൂടെങ്കില് ഞാന് നോക്കട്ടെ..ആര്‍ക്കും അറിഞ്ഞൂടെങ്കി എനിക്ക് എന്തു വേണേലും പറയാലൊ.. :-)\nഇന്നാ ബാച്ചിലേര്‍സ് കുറച്ച് കരിമീന് പൊള്ളിച്ചത് ! ഇത് നിങ്ങള്‍ക്ക് വേണ്ടി മാത്രം..നിങ്ങളെ മനസ്സില് ധ്യാനിച്ച് ഞാന് അകത്താക്കി...എന്റെ കൂടെ നിത്യ ബാച്ചിലര് ആവാന് കൊതിക്കുന്ന ഒരാളും :-)\n3:58 AM, September 23, 2006\nനന്ദി, ഇഞ്ചി. ഇനി കണ്ണുര്‍ക്കാരോട് റെസിപ്പി ചോദിച്ചോളാം.ഞാനെല്ലാം കൂടി ഇട്ട് വേവിച്ചെടുക്കുകയാണ് ചെയ്യുന്നത്.\nഞങ്ങടെ നാട്ടില് പൊടിവറ എന്നൊരു ഡിഷ് കള്ളുഷാപ്പിനോട് അനുബന്ധിച്ചുള്ളൊരു ഹോട്ടലില് കിട്ടും. ചെറിയ ചെമ്മീനാണ് സാധനം. ഇഞ്ചീടെ മീന്‍വറുത്തത് കണ്ടപ്പോള് വെറുതെ ഓരോന്ന് ഓര്‍ത്തുപോയി.\n4:40 AM, September 23, 2006\nമലയാളം റെസീപ്പികള് വേണോ?\n9:53 AM, September 23, 2006\nനൈജീരിയന് വിഭവങ്ങള് കൊതിച്ചെത്തി കഞ്ഞിയും പയറിലുമൊതുങ്ങേണ്ടി വന്ന പുള്ളി,ഇരിയനാദി, ആദിത്യന്,ബിന്ദു,റീനി,ഇഞ്ചി,പാപ്പാന്,കലേഷ്; എല്ലാവര്‍ക്കും നന്ദി. കൂട്ടുകാരൊന്നുമില്ലാതെ ഒറ്റയ്ക്കായപ്പോള്, മറ്റു നിവൃത്തിയില്ലാതെ തുടങ്ങിയതാണെങ്കിലും നന്നായി ആസ്വദിക്കുന്നു, പാചകപരീക്ഷണങ്ങള്.\nആദിത്യന്; ടൈറ്റിലിലെ ‘ചെണ്ട’ അറിവില്ലാ പൈതലായിരുന്നപ്പോള് പറ്റിയതാണ്. നൈജീരിയ വിശേഷത്തില് മാറ്റിയെങ്കിലും ഇതില് മറന്നു. നന്ദി.\nറീനി; അടുത്തതില് എനിക്കും ഏറെ പ്രിയപ്പെട്ട നോണ് വെജിലേക്കു കേറാം, കാട്ടു പന്നിയും കലമാനും ഒന്നും പ്രതീക്ഷിക്കല്ലേ..യ്യോ.\nബിന്ദു; പിള്ളാരു പഠിക്കട്ടന്നേ, (എവിടെ..) ചപ്പത്തിമാവില് എണ്ണ പരീക്ഷണമാവാം. ഗതികെട്ടാല് പുലി പുല്ല് പാചകം ചെയ്തും തിന്നുമെന്നിപ്പോള് കണ്ടില്ലേ., നന്ദി.\nകലേഷ്; ‘ചിന്ത’യിലെത്തിയിരുന്നു, പക്ഷേ പല ഐറ്റവും ഇവിടുത്തെ സൂപ്പര്‍മാര്‍ക്കറ്റില് ലഭ്യമല്ല, പിന്നെ ഉള്ളതുകൊണ്ട് ഓണമെന്ന പോളിസിയിലാണ്. നന്ദി.\n12:26 PM, September 24, 2006\nചെണ്ടക്കാരാ.. വെള്ളം - ആവശ്യത്തിന് (ആവേശത്തിനല്ല)..ഹ ഹ..നന്നായി..\n10:58 PM, September 25, 2006


ലിഥിയം അയണ് ബാറ്ററി കരുത്തുമായി ഒക്കിനാവ റിഡ്ജ് പ്ലസ് - FUTURE KERALA - Daily on Business Economy and Society\nഇന്ത്യ എക്‌സ് ഷോറൂം വില 64,998 രൂപ\nന്യൂഡെല്‍ഹി : ഒക്കിനാവ റിജ്ഡ് ഇലക്ട്രിക് സ്‌കൂട്ടറിന്റെ പുതിയ വേര്‍ഷന് വിപണിയില് അവതരിപ്പിച്ചു. റിഡ്ജ് പ്ലസ് എന്നുപേരായ സ്‌കൂട്ടറിന് ലിഥിയം അയണ് ബാറ്ററി കരുത്തേകുമെന്നതാണ് ഏറ്റവും വലിയ സവിശേഷത. ഒക്കിനാവ ഓട്ടോടെക്കിന്റെ ആദ്യ രണ്ട് ഇലക്ട്രിക് സ്‌കൂട്ടറുകളായ റിഡ്ജ്, പ്രെയ്‌സ് എന്നിവ ലെഡ് ആസിഡ് ബാറ്ററിയാണ് ഉപയോഗിക്കുന്നത്. 64,998 രൂപയാണ് റിഡ്ജ് പ്ലസ് സ്‌കൂട്ടറിന്റെ ഇന്ത്യ എക്‌സ് ഷോറൂം വില. ഗുരുഗ്രാം ആസ്ഥാനമായ ഇലക്ട്രിക് ഇരുചക്ര വാഹന നിര്‍മ്മാതാക്കളാണ് ഒക്കിനാവ ഓട്ടോടെക്.\n800 വാട്ട് കരുത്തേകുന്ന ബിഎല്‍ഡിസി (ബ്രഷ്‌ലെസ് ഡിസി) വാട്ടര് പ്രൂഫ് മോട്ടോറാണ് ഒക്കിനാവ റിഡ്ജ് പ്ലസ് സ്‌കൂട്ടറില് നല്‍കിയിരിക്കുന്നത്. സിംഗിള് ചാര്‍ജില് 120 കിലോമീറ്റര് സഞ്ചരിക്കാന് കഴിയുമെന്ന് കമ്പനി അവകാശപ്പെട്ടു. ലെഡ് ആസിഡ് ബാറ്ററി ഉപയോഗിക്കുന്ന ഒക്കിനാവ റിഡ്ജ് തുടര്‍ന്നും വിപണിയില് ലഭിക്കും. ലെഡ് ബാറ്ററി ഉപയോഗിക്കുന്ന റിഡ്ജിനേക്കാള് ഏകദേശം 21,000 രൂപ കൂടുതലാണ് റിഡ്ജ് പ്ലസ് ഇലക്ട്രിക് സ്‌കൂട്ടറിന്.\nസ്റ്റാന്‍ഡേഡ് വേര്‍ഷന്റെ അതേ ഡിസൈന്, സ്‌റ്റൈലിംഗ് എന്നിവ ഒക്കിനാവ റിഡ്ജ് പ്ലസ് നിലനിര്‍ത്തിയിരിക്കുന്നു. ലൂസെന്റ് ഓറഞ്ച്-മാഗ്ന ഗ്രേ, മിഡ്‌നൈറ്റ് ബ്ലൂ എന്നീ രണ്ട് കളര് ഓപ്ഷനുകളില് ഒക്കിനാവ റിഡ്ജ് പ്ലസ് ലഭിക്കും. മണിക്കൂറില് 55 കിലോമീറ്റര് എന്ന റിഡ്ജ് സ്‌കൂട്ടറിന്റെ ടോപ് സ്പീഡ് റിഡ്ജ് പ്ലസ് സ്‌കൂട്ടറിനും ലഭിച്ചു. 150 കിലോഗ്രാമാണ് ലോഡിംഗ് ശേഷി.\nലിഥിയം അയണ് ബാറ്ററി കൂടാതെ ഇലക്ട്രോണിക്-അസിസ്റ്റഡ് ബ്രേക്കിംഗ് സിസ്റ്റവും (ഇ-എബിഎസ്) റിഡ്ജ് പ്ലസ് സ്‌കൂട്ടറിന് ലഭിച്ചു. ആന്റി തെഫ്റ്റ് അലാം, കീലെസ് എന്‍ട്രി, സെന്‍ട്രല് ലോക്കിംഗ് എന്നീ ഫീച്ചറുകള് റിഡ്ജ് സ്‌കൂട്ടറില്‍നിന്ന് കടമെടുത്തു. ‘ഫൈന്‍ഡ് മൈ സ്‌കൂട്ടര്’ ഫംഗ്ഷനാണ് റിഡ്ജ് പ്ലസിന്റെ മറ്റൊരു സവിശേഷത. അകലെയായിരിക്കുമ്പോഴും സ്‌കൂട്ടര് ലൊക്കേറ്റ് ചെയ്യാന് ഈ സംവിധാനം സഹായിക്കും.\nവേര്‍പ്പെടുത്തിയെടുത്ത് ചാര്‍ജ് ചെയ്യാവുന്ന ബാറ്ററിയാണ് റിഡ്ജ് പ്ലസ് സ്‌കൂട്ടറില് നല്‍കിയിരിക്കുന്നതെന്ന് ഒക്കിനാവ ഓട്ടോടെക് എംഡി ജീതേന്ദര് ശര്‍മ്മ പറഞ്ഞു. ബാറ്ററി അഴിച്ചെടുത്ത് വീട്ടിനകത്തോ ഓഫീസിലോ കൊണ്ടുപോയി ചാര്‍ജ് ചെയ്യാം. ബാറ്ററി പൂര്‍ണ്ണമായി ചാര്‍ജ് ചെയ്യപ്പെട്ടാല് ഓട്ടോ കട്ട് സവിശേഷതയുള്ള മൈക്രോ ചാര്‍ജറാണ് നല്‍കുന്നത്. റിഡ്ജ് പ്ലസില് തുടര്‍ച്ചയായി രണ്ട് മണിക്കൂര് നേരം സഞ്ചരിക്കാന് കഴിയുമെന്നും അദ്ദേഹം അറിയിച്ചു.\nറിഡ്ജ്, പ്രെയ്‌സ് സ്‌കൂട്ടറുകള്‍ക്കുശേഷം ഒക്കിനാവ ഓട്ടോടെക് പുറത്തിറക്കുന്ന മൂന്നാമത്തെ ഇലക്ട്രിക് സ്‌കൂട്ടറാണ് റിഡ്ജ് പ്ലസ്. ലെഡ് ആസിഡ് ബാറ്ററി ഉപയോഗിക്കുന്ന ഒക്കിനാവ പ്രെയ്‌സിന് 59,889 രൂപയാണ് എക്‌സ് ഷോറൂം വില. ഒക്കിനാവ പ്രെയ്‌സില് ഓപ്ഷണലായി ലിഥിയം അയണ് ബാറ്ററി ലഭിക്കുമെന്ന് കമ്പനി നേരത്തെ വ്യക്തമാക്കിയിരുന്നു.\nഒക്കിനാവ ഓട്ടോടെക്കിന്റെ ഇന്ത്യയിലെ എല്ലാ ഡീലര്‍ഷിപ്പുകളിലും ഈ മാസം മുതല് റിഡ്ജ് പ്ലസ് ലഭിച്ചുതുടങ്ങും. തുടക്കത്തില് ഏതാനും സംസ്ഥാനങ്ങളിലായി ഇലക്ട്രിക് സ്‌കൂട്ടറിന്റെ 500 യൂണിറ്റ് പുറത്തിറക്കും. അടുത്ത മാസമാകുമ്പോഴേയ്ക്കും 1,500 യൂണിറ്റ് കൂടി നിര്‍മ്മിച്ച് എല്ലാ സംസ്ഥാനങ്ങളിലുമെത്തിക്കും.\nTags:\tOkinawa ridge plus


കേരളത്തിലെത്തുന്ന മോദി ദുരന്തബാധിത പ്രദേശങ്ങൾ സന്ദർശിക്കില്ല\nന്യൂഡൽഹി: ഓഖി ദുരന്തബാധിതരെ കാണാൻ കേരളത്തിലെത്തുന്ന പ്രധാനമന്ത്രി നരേന്ദ്ര മോദി തീരപ്രദേശങ്ങള് സന്ദര്‍ശിക്കില്ല. ചൊവ്വാഴ്ചയാണ് പ്രധാനമന്ത്രിയുടെ കേരളാ സന്ദര്‍ശനം. അദ്ദേഹം തിരുവന്തപുരത്ത് ഒരു മണിക്കൂര് മാത്രമേ തങ്ങൂ എന്നാണ് പുതിയ വിവരം. രാജ്ഭവനില് മുഖ്യമന്ത്രി പിണറായി വിജയന് പ്രധാനമന്ത്രിയെ കാണും. ഇവിടെ വച്ചുതന്നെ മല്‍സ്യതൊഴിലാളി കുടുംബങ്ങളെയും മോദി കാണുമെന്നാണു സൂചന.തിരുവനന്തപുരത്തിനു പുറമെ ലക്ഷദ്വീപും കന്യാകുമാരിയും അദ്ദേഹം സന്ദര്‍ശിക്കുമെന്നായിരുന്നു കഴിഞ്ഞ ദിവസം അറിയിച്ചിരുന്നത്. പ്രധാനമന്ത്രി കേരളത്തിലെത്തണമെന്നും ഓഖി ദുരന്തം ദേശീയദുരന്തമായി പ്രഖ്യാപിക്കണമെന്നും ലത്തീന് സഭയടക്കം വിവിധ സംഘടനകള് ആദ്യം മുതൽക്കേ ആവശ്യപ്പെട്ടിരുന്നു. ഇതിനൊടുവിലാണ് തിങ്കളാഴ്ച രാത്രി പന്ത്രണ്ടോടെ കൊച്ചിയിലെത്താനും ചൊവ്വാഴ്ച തിരുവനന്തപുരത്തെ ദുരിതമേഖലകള് സന്ദര്‍ശിക്കാനും തീരുമാനിച്ചത്.\nകോൺഗ്രസ് അധ്യക്ഷൻ രാഹുൽ ഗാന്ധി കേരളത്തിലെയും തമിഴ്നാട്ടിലെയും ഓഖി ദുരിതബാധിതരെ സന്ദർശിച്ചതിനു പിന്നാലെയാണ് പ്രധാനമന്ത്രിയും എത്തുന്നത്. സംസ്ഥാനത്തെത്തിയ രാഹുൽ ഗാന്ധി പൂന്തുറ, വിഴിഞ്ഞം തീരങ്ങളിലാണ് ദുരിതബാധിതരെ കണ്ടത്. ഇവിടങ്ങളിൽ വൻ ജനക്കൂട്ടമാണ് രാഹുലിനെ സ്വീകരിക്കാനും ആവലാതികൾ അറിയിക്കാനും എത്തിയത്. തുടർന്ന് കന്യാകുമാരി ജില്ലയിലെ ഓഖി ദുരിതബാധിതരെയും രാഹുൽ സന്ദർശിച്ചിരുന്നു.\nIndian Prime Minister Narendra Modi speaks duringameeting with President Donald Trump in the Oval Office of the White House in Washington, Monday, June 26, 2017. (AP Photo/Evan Vucci)\nപ്രതിരോധമന്ത്രി നിർമല സീതാരാമനാണ് കേന്ദ്ര സർക്കാരിന്റെ പ്രതിനിധിയായി മുൻപ് സംസ്ഥാനം സന്ദർശിച്ചത്. ദുരന്തമുണ്ടായതിനു പിന്നാലെ രക്ഷാപ്രവർത്തനം ഏകോപിപ്പിക്കുന്നതിന് ഇവിടെയെത്തിയ മന്ത്രി, കാണാതായ അവസാന മൽസ്യത്തൊഴിലാളിയേയും കണ്ടെത്തുന്നതുവരെ തിരച്ചിൽ തുടരുമെന്ന് ഉറപ്പുനൽകിയാണ് മടങ്ങിയത്. ചുഴലിക്കാറ്റ് ആഞ്ഞടിച്ചപ്പോൾ തമിഴ്നാട് മുഖ്യമന്ത്രി എടപ്പാടി പളനിസാമിയെ വിളിച്ച പ്രധാനമന്ത്രി തന്നെ വിളിച്ചില്ലെന്ന് പിണറായി വിജയൻ വെളിപ്പെടുത്തിയിരുന്നു.\nഇന്ത്യൻ ഉദ്യോഗസ്ഥരെ ഹണിട്രാപ്പിൽ കുടുക്കാൻ പാക്ക് ശ്രമം ; മൂന്ന് എംബസി ഉദ്യോഗസ്ഥരെ മടക്കി വിളിച്ചു\nകേസ് തലതിരിയുന്നു .


General Studies Quiz in Malayalam|For KPSC And HCA [23rd October 2021]\nQ1. കൊളോണിയൽ കാലഘട്ടത്തിൽ, ബ്രിട്ടീഷ് മൂലധനം പ്രധാനമായും എന്തിലാണ് നിക്ഷേപിച്ചത്:\n(a) അടിസ്ഥാന സൗകര്യങ്ങള്\nRead more: General Studies Quiz on 21th October 2021\nQ2. ഇന്ത്യയിൽ കണ്ടെത്തിയ ആദ്യകാല നഗരം\nQ3. ഇന്ത്യയിലെ ഏത് പട്ടണത്തിന്/നഗരത്തിന് മുഹമ്മദലി ജിന്നയുടെ പേരിൽ ടവർ (മിനാർ) ഉണ്ട്?\nQ4. രാമായണം പേർഷ്യൻ ഭാഷയിലേക്ക് വിവർത്തനം ചെയ്തത് ആരാണ്?\n(a) അബുൽ ഫസൽ\n(c) അബ്ദുൾ ലത്തീഫ്\n(d) ഐസർ ദാസ്\nQ5. “സർഫരോഷി കി തമന്ന അബ് ഹമാരേദിൽ മേ ഹേ” എന്ന ബ്രിട്ടീഷ് രാജ് കാലഘട്ടത്തിലെ പ്രശസ്തമായ സ്വാതന്ത്ര്യ സമര ഗാനം ആരുമായി ബന്ധപ്പെട്ടിരിക്കുന്നു ?\n(a) മുഹമ്മദ് ഇക്ബാൽ\n(b) രാംപ്രസാദ് ബിസ്മിൽ\n(c) കാസി നസ്രുൽ ഇസ്ലാം\n(d) ഫിറാഖ് ഗോരഖ്പുരി\nQ6. ചാലൂക്യർ തങ്ങളുടെ സാമ്രാജ്യം സ്ഥാപിച്ചത്എവിടെ ?\n(a) വിദൂര തെക്ക്\nQ7. ‘ഇന്ത്യൻ നെപ്പോളിയൻ’ എന്ന തലക്കെട്ട് ആരുമായാണ് ബന്ധപ്പെട്ടിരിക്കുന്നത് ?\n(a) ചന്ദ്ര ഗുപ്ത മൗര്യ\n(c) ചന്ദ്രഗുപ്ത- I\nQ8. ലിസ്റ്റ്-I-മായി ലിസ്റ്റ്-II യോജിപ്പിച്ച് ശരിയായ ഉത്തരം തിരഞ്ഞെടുക്കുക:\nA. ക്ലൈവ് പ്രഭു\nB. വെല്ലസ്ലി പ്രഭു\nC. ഡൽഹൗസി പ്രഭു\nD. കഴ്സൺ പ്രഭു\nഇന്ത്യൻ യൂണിവേഴ്സിറ്റി കമ്മീഷൻ\nബംഗാളിലെ ഇരട്ട സർക്കാർ\nQ9. ഹുമയൂൺ നാമ എഴുതിയത് ആര് ?\n(c) അബുൽ ഫാസി\n(d) ഗുൽബദൻ ബീഗം\nQ10. ബുദ്ധന്റെ ജനനവുമായി ബന്ധപ്പെട്ട ചിഹ്നം?


പ്രണയം വെളിപ്പെടുത്തി നടി മാളവിക മോഹൻ - metromatinee.com Lifestyle Entertainment & Sports\nഒടുവിൽ ആ പ്രണയം വെളിപ്പെടുത്തി നടി മാളവിക മോഹൻ. ബൈക്ക് റൈഡിനോടുള്ള പ്രണയമാണ് മാളവിക ഇന്‍സ്റ്റഗ്രാമിലൂടെ പങ്കുവെച്ചിരിക്കുന്നത്. ഫോർമുല വൺ ട്രാക്കിൽ ബൈക്ക് റേസ് നടത്തിയ സന്തോഷമാണ് മാളവിക പങ്കുവച്ചിരിക്കുന്നത്.\nകഴിഞ്ഞ ജൂണിൽ പകർത്തിയ വീഡിയോ ആണിത്. ഇന്ത്യയിലെ തന്നെ ആദ്യത്തെ ഫോർമുല വൺ ട്രാക്ക് ആയ നോയിഡയിലെ ബുദ്ധ് ഇന്റർനാഷണൽ സർക്യൂട്ടിലാണ് താരം റേസ് നടത്തിയത്.\n”വീടിനുള്ളില് ‘പുതിയ കഴിവുകള്’ പഠിക്കാനുള്ള എല്ലാ സമ്മര്‍ദ്ദവും ഉള്ളതിനാല്, പുതിയ കഴിവുകള് ഔട്ട്ഡോറായി പഠിക്കുന്നതിനുള്ള ഒരു പോസ്റ്റാണിത്. ബൈക്ക് റൈഡിനോടുള്ള എന്റെ പ്രണയം ഒരു പടി മുന്നോട്ട്. കഴിഞ്ഞ ജൂണില് ഇന്ത്യയിലെ ഏറ്റവും ആദ്യത്തെ ഫോര്‍മുല വണ് ട്രാക്ക് ആയ ബുദ്ധ് ഇന്റര്‍നാഷണല് സര്‍ക്യൂട്ടില് മികച്ച കുറേ റൈഡേര്‍സിനൊപ്പം ഞാന് ബൈക്ക് ഓടിച്ചു. അവരുടെ വേഗം എത്താന് എന്നെ കൊണ്ടായില്ല ..കാരണം എന്റെ ജീവിതത്തില് ഞാന് സാധാരണ ബൈക്ക് ആണ് അത് വരെ ഉപയോഗിച്ചിരുന്നത്. എങ്കിലും ആ ദിവസം മിസ് ചെയ്യുന്നു, അവിടെ തോന്നിയ ഭ്രാന്തമായ ആവേശം മിസ് ചെയ്യുന്നു” എന്നാണ് മാളവിക കുറിച്ചിരിക്കുന്നത്.\nപട്ടം പോലെ എന്ന ചിത്രത്തിലൂടെ മലയാളികൾക്ക് സുപരിചിതയായ മാളവിക ദളപതി വിജയ്‌ക്കൊപ്പമുള്ള ‘മാസ്റ്റര്’ ആണ് ഒടുവിൽ അഭിനയിച്ച ചിത്രം\nസോഷ്യൽ മീഡിയയിൽ സജീവമായ താരം തന്റെ വിശേഷങ്ങളും മറ്റും ആരാധകരുമായി പങ്കുവയ്ക്കാറുണ്ട്.\nഅങ്ങനെ ധനുഷിന്റെ ജന്മദിനം ആഘോഷമാക്കി; ഇനിയും അവസരം ലഭിക്കും എന്ന് കരുതുന്നു, വിശേഷങ്ങള് പങ്കുവെച്ച് മാളവിക മോഹനന്\nകൈലാഷിനെ വലിച്ചു പൊക്കിയിരുന്ന ഒരു റോപ്പ് പൊട്ടി, ബസില് വന്നിടിച്ചു… കുറച്ചു കൂടെ പുറകില് നിന്നുമാണ് അത് പൊട്ടിയിരുന്നെങ്കില്! വീഡിയോ പങ്കുവച്ച് സംവിധായകന്\nമിഷന് സി സിനിമയുടെ ഷൂട്ടിംഗിനിടെ നടന് കൈലാഷിന് സംഭവിച്ച അപകടത്തിന്റെ വീഡിയോ പങ്കുവച്ച് സംവിധായകന് വിനോദ് ഗുരുവായൂര്. സ്റ്റണ്ട് സീനിടെ കൈലാഷിനെ...\nഅദ്ദേഹത്തിന്റെ തിരക്കഥ വായിച്ചപ്പോഴാണ് തനിക്ക് ആദ്യമായി സിനിമ സംവിധാനം ചെയ്യണമെന്ന് തോന്നിയത്; പ്രിയദർശൻ\nBy Noora T Noora T August 1, 2021\nഎംടി വാസുദേവന് നായരുടെ ഒരു തിരക്കഥ വായിച്ചപ്പോഴാണ് തനിക്ക് ആദ്യമായി സിനിമ സംവിധാനം ചെയ്യണം തോന്നിയതെന്ന് പ്രിയദര്‍ശന്. എന്നാല് പി.എന് മേനോന്...\nദുല്‍ഖറിന്‍റെ കാര് ശേഖരത്തിലേക്ക് ‘ബെന്‍സ് ജി 63 എഎംജി’; ഇന്ത്യയിലെ വില കേട്ടതോടെ കണ്ണ് തള്ളി സോഷ്യൽ മീഡിയ\nമലയാള സിനിമയിലെ യുവതലമുറ നടന്മാരില് ശ്രദ്ദേയനായ താരമാണ് ദുല്‍ഖര് സല്‍മാന്. വാഹനങ്ങളോട് വലിയ താല്‍പര്യം സൂക്ഷിക്കുന്ന ആളാണ് ദുല്‍ഖര്. ഫെറാരി, ബിഎംഡബ്ല്യു,...\nചാക്കോച്ചന്റെ നായികയെ മനസ്സിലായോ? ചിത്രം പങ്കുവെച്ച് താരം


ആശങ്ക അകലുന്നില്ല, ഇന്ന് 28,447 പേർക്ക് കൊവിഡ് സ്ഥിരീകരിച്ചു, കൂടുതൽ നിയന്ത്രണത്തിലേക്കെന്ന് മുഖ്യമന്ത്രി | covid 19 updates kerala cm pinarayi vijayan press meet 23 april\nആശങ്ക അകലുന്നില്ല, ഇന്ന് 28,447 പേർക്ക് കൊവിഡ് സ്ഥിരീകരിച്ചു, കൂടുതൽ നിയന്ത്രണത്തിലേക്കെന്ന് മുഖ്യമന്ത്രി\nകർക്കശമായ നിയന്ത്രണം ഏർപ്പെടുത്തേണ്ടതുണ്ടെന്നും നാളെയും മറ്റന്നാളും ലോക്ക്ഡൗണിന് സമാനമായ നിയന്ത്രണം ഉണ്ടാകുമെന്നും മുഖ്യമന്ത്രി\nThiruvananthapuram, First Published Apr 23, 2021, 5:33 PM IST\nതിരുവനന്തപുരം: കേരളത്തിൽ കൊവിഡ് രോഗികളുടെ എണ്ണം കുതിച്ചുയരുന്നു. ഇന്ന് 28447 പേർക്ക് കൊവിഡ് സ്ഥിരീകരിച്ചതായി മുഖ്യമന്ത്രി പിണറായി വിജയൻ വാർത്താ സമ്മേളനത്തിൽ അറിയിച്ചു. 1,30,617 പേരെ പരിശോധിച്ചതിൽ നിന്നാണ് 28447 പേർക്ക് രോഗബാധ സ്ഥിരീകരിച്ചത്. 27 മരണവും കൊവിഡ് മൂലമാണെന്ന് സ്ഥിരീകരിച്ചിട്ടുണ്ട്. ആകെ 178983 പേരാണ് ചികിത്സയിലുള്ളത്. കർക്കശമായ നിയന്ത്രണം ഏർപ്പെടുത്തേണ്ടതുണ്ടെന്നും. നാളെയും മറ്റന്നാളും ലോക്ക്ഡൗണിന് സമാനമായ നിയന്ത്രണം ഉണ്ടാകുമെന്നും തിങ്കളാഴ്ച ചേരുന്ന സർവകക്ഷി യോഗത്തിൽ ചർച്ച ചെയ്ത ശേഷം നിയന്ത്രണം സംബന്ധിച്ച് കൂടുതൽ തീരുമാനം എടുക്കുമെന്നും മുഖ്യമന്ത്രി വ്യക്തമാക്കി.\nജില്ല തിരിച്ച് കൊവിഡ് കണക്ക്\nഎറണാകുളം 4548, കോഴിക്കോട് 3939, തൃശൂര് 2952, മലപ്പുറം 2671, തിരുവനന്തപുരം 2345, കണ്ണൂര് 1998, കോട്ടയം 1986, പാലക്കാട് 1728, ആലപ്പുഴ 1239, പത്തനംതിട്ട 1171, കാസര്‍ഗോഡ് 1110, കൊല്ലം 1080, ഇടുക്കി 868, വയനാട് 812 എന്നിങ്ങനേയാണ് ജില്ലകളില് ഇന്ന് രോഗ ബാധ സ്ഥിരീകരിച്ചത്. ടെസ്റ്റ് പോസിറ്റിവിറ്റി നിരക്ക് 21.78 ആണ്. കഴിഞ്ഞ ദിവസങ്ങളിലുണ്ടായ 27 മരണങ്ങളാണ് കോവിഡ്-19 മൂലമാണെന്ന് ഇന്ന് സ്ഥിരീകരിച്ചത്. ഇതോടെ ആകെ മരണം 5055 ആയി.\n73 ആരോഗ്യ പ്രവര്‍ത്തകര്‍ക്കാണ് രോഗം ബാധിച്ചത്. തിരുവനന്തപുരം 13, കണ്ണൂര് 12, തൃശൂര് 11, വയനാട് 9, കാസര്‍ഗോഡ് 7, കൊല്ലം, കോഴിക്കോട്6വീതം, എറണാകുളം, പാലക്കാട്3വീതം, പത്തനംതിട്ട, കോട്ടയം, ഇടുക്കി 1 വീതം ആരോഗ്യ പ്രവര്‍ത്തകര്‍ക്കാണ് രോഗം ബാധിച്ചത്. 11,66,135 പേര് ഇതുവരെ കോവിഡില് നിന്നും മുക്തി നേടി.\nഇന്ന് രാവിലെ പ്രധാനമന്ത്രിയുടെ വീഡിയോ കോൺഫറൻസ് നടന്നു. കേരളം നടത്തുന്ന ഇടപെടലുകളും ആവശ്യങ്ങളും വിശദമായി ഈ യോഗത്തിൽ അവതരിപ്പിച്ചു. സംസ്ഥാനത്തെ ടെസ്റ്റ് പോസിറ്റിവിറ്റി 3.5 ലേക്ക് എത്തിച്ചപ്പോഴാണ് രണ്ടാം തരംഗം. മരണ നിരക്ക് 0.9 ആക്കി കുറയ്ക്കാനായി. ടെസ്റ്റ് എണ്ണം കൂട്ടുക, ചികിത്സ ലഭ്യമാക്കൽ, നിയന്ത്രണം കാര്യക്ഷമമാക്കി സമ്പൂർണ ലോക്ക്ഡൗൺ ഒഴിവാക്കി സമ്പദ് ഘടന മുന്നോട്ട് പോകുന്നുവെന്ന് ഉറപ്പാക്കുക. വാക്സീനേഷൻ നൽകുകയാണ് മഹാമാരിക്കെതിരായ ഏറ്റവും മികച്ച പ്രതിരോധം.\nമെയ് ഒന്ന് മുതൽ 18 ന് മുകളിൽ പ്രായമുള്ള എല്ലാവർക്കും വാക്സീൻ നൽകാനുള്ള കേന്ദ്ര തീരുമാനം സ്വാഗതം ചെയ്യുന്നു. ഘട്ടംഘട്ടമായി വാക്സീൻ നൽകാനുള്ള പദ്ധതി ആലോചിക്കും. വിവിധ പ്രായക്കാർക്ക് വിവിധ സമയം അനുവദിക്കും. മറ്റ് രോഗങ്ങളുള്ളവർക്ക് പ്രായഭേദമന്യേ മുൻഗണന നൽകും.\nഇതിനോടകം 55.09 ലക്ഷം പേർക്ക് ആദ്യ ഡോസ് നൽകി. 8.3 ലക്ഷം പേർക്ക് രണ്ടാം ഡോസും നൽകി. 1.13 കോടി പേർ 45 വയസിന് മുകളിൽ പ്രായമുള്ളവരാണ് സംസ്ഥാനത്ത്. വാക്സീൻ ഡോസ് രണ്ട് ദിവസത്തിൽ തീരും. 50 ലക്ഷം വാക്സീൻ ഡോസ് ന്യായമായ ആവശ്യം. അത് എത്രയും വേഗം ലഭ്യമാക്കണം. സംസ്ഥാനങ്ങൾക്ക് സൗജന്യമായി വാക്സീൻ ലഭ്യമാക്കി ദേശീയ തലത്തിൽ പ്രതിരോധം വികസിപ്പിക്കണമെന്നാണ് സംസ്ഥാനത്തിന്റെ നിലപാട്. 400 രൂപയ്ക്ക് വാക്സീൻ വാങ്ങാൻ 1300 കോടി രൂപ ചെലവാകും. ഇത് സംസ്ഥാനത്തിന് അധിക സാമ്പത്തിക ബാധ്യത അടിച്ചേൽപ്പിക്കും. ഇപ്പോൾ തന്നെ അടിയന്തിര ചികിത്സ ലഭ്യമാക്കി ജീവൻ രക്ഷിക്കാൻ സംസ്ഥാനത്തിന് വലിയ തോതിൽ പണം ചെലവാക്കേണ്ടി വരുന്നുണ്ട്.\nക്രഷ് ദി കർവ് എന്ന സംസ്ഥാനത്തിന്റെ ലക്ഷ്യത്തിന് കേന്ദ്രത്തിന്റെ എല്ലാ സഹായവും അഭ്യർത്ഥിച്ചിട്ടുണ്ട്. സ്ഥിതി ഗൗരവതരമാണ്. ആളുകൾ അനാവശ്യമായി പുറത്തിറങ്ങരുത്. പ്രധാന ജങ്ഷനിലും തിരക്കേറിയ സ്ഥലങ്ങളിലും പൊലീസ് അനൗൺസ്മെന്റ് നടത്തുന്നുണ്ട്. നിർദ്ദേശങ്ങൾ എല്ലാവരും കർശനമായി പാലിക്കണം. എല്ലായിടത്തും തിരക്കില്ലാതിരിക്കാൻ മുൻകരുതൽ സ്വീകരിച്ചു. സ്ഥല വിസ്തൃതിയുടെ പകുതി പേരെ മാത്രമേ ഒരു സമയം സ്ഥാപനങ്ങൾക്ക് അകത്ത് പ്രവേശിപ്പിക്കാവൂ. സ്ഥാപനങ്ങളിൽ കടക്കുന്നവർ ശരീര ഊഷ്മാവ് പരിശോധിക്കണം, കൈകൾ അണുവിമുക്തമാക്കണം. കടകളിൽ എത്തുന്നവരുടെ പേരും മറ്റ് വിവരങ്ങളും എഴുതി സൂക്ഷിക്കണം. സെക്ടറൽ മജിസ്ട്രേറ്റുമാർ ഇക്കാര്യം ഉറപ്പാക്കും. കൊവിഡ് പോസിറ്റീവായ വിവരം മറച്ചുവെച്ച് സമൂഹത്തിൽ ഇടപെടൽ നടത്തുന്നത് അപകടം ക്ഷണിച്ചുവരുത്തും. എറണാകുളം ജില്ലയിൽ പ്രതിരോധത്തിന് കൂടുതൽ നടപടികൾ സ്വീകരിച്ചു.\nതൃശ്ശൂർ പൂരം മാതൃകാപരമായി കൊവിഡ് മാനദണ്ഡം പാലിച്ച് പൊതുജനം ഇല്ലാതെ നടക്കുന്നു. അതിരപ്പള്ളിയിൽ കൊവിഡ് പോസിറ്റിവിറ്റി നിരക്ക് വർധിക്കുന്നതിന് അടിയന്തിര നടപടി സ്വീകരിക്കും.\nനാളെയും മറ്റന്നാളും വീട്ടിൽ തന്നെ നിൽക്കുന്ന രീതി പൊതുവിൽ അംഗീകരിക്കുന്നുണ്ട്. ഈ ദിവസങ്ങൾ കുടുംബത്തിനായി മാറ്റിവെക്കണം. അനാവശ്യ യാത്രകളും പരിപാടികളും ഈ ദിവസങ്ങളിൽ അനുവദനീയമല്ല. നേരത്തെ നിശ്ചയിച്ച വിവാഹങ്ങൾ നടത്താം. അടഞ്ഞ സ്ഥലങ്ങളിൽ 75 പേർക്കും തുറസായ ഇടങ്ങളിൽ 150 പേർക്കുമാണ് പരമാവധി പ്രവേശനം. ഇത് ഉയർന്ന സംഖ്യയാണ്. കുറയ്ക്കാൻ എല്ലാവരും ശ്രദ്ധിക്കണം. മരണാനന്തര ചടങ്ങിൽ 50 പേർക്കേ പങ്കെടുക്കാവൂ. വിവാഹ ചടങ്ങിൽ പങ്കെടുക്കാൻ പോകുന്നവർ തിരിച്ചറിയൽ കാർഡും ക്ഷണക്കത്തും കരുതണം. ദീർഘദൂര യാത്ര ഒഴിവാക്കണം.\nഅവശ്യ യാത്രകൾക്ക് പോകുന്നവർ സ്വന്തമായി തയ്യാറാക്കിയ സത്യവാങ്മൂലം കരുതണം. ഇതിന് മാതൃകയൊന്നും ഇല്ല. ട്രെയിൻ, വിമാന സർവീസുകൾ സാധാരണ നിലയിലുണ്ടാവും. ഹോട്ടലുകൾക്കും റെസ്റ്റോറന്റുകൾക്കും നാളെയും മറ്റന്നാളും ഹോം ഡെലിവറി നടത്താം. ഹോട്ടലുകളിൽ പോയി ഭക്ഷണം വാങ്ങുന്നവർ സത്യപ്രസ്താവന കയ്യിൽ കരുതണം.\nവായുമാർഗം രോഗബാധയ്ക്ക് സാധ്യത കൂടിയെന്ന് ലാൻസെറ്റിന്റെ പുതിയ പഠനം പറയുന്നു. ഒരാളിൽ നിന്ന് മറ്റൊരാളിലേക്ക് വായു വഴി വൈറസ് എത്തി കൊവിഡ് ബാധിക്കും. അതുകൊണ്ട് മാസ്ക് ധരിക്കുന്നതിൽ വീഴ്ച വരുത്തിയാൽ രോഗം വരാനുള്ള സാധ്യത വളരെ കൂടും. മാസ്കുകളുടെ ശരിയായ ഉപയോഗം കർശനമായി പിന്തുടരണം. എസി ഹാളുകൾ, അടച്ചിട്ട മുറികൾ ഇവയൊക്കെ വലിയ തോതിൽ രോഗവ്യാപന സാധ്യതയുണ്ടാക്കും. രോഗലക്ഷണം കണ്ടയുടനെ ടെസ്റ്റിങിന് വിധേയരാകാൻ എല്ലാവരും തയ്യാറാകണം. വ്യാപനം രൂക്ഷമായതിനാൽ ആ ലക്ഷണങ്ങൾ കൊവിഡിന്റെതാകാൻ സാധ്യത കൂടുതലാണ്. തൊട്ടടുത്ത ടെസ്റ്റിങ് സെന്ററിൽ ചെന്ന് പരിശോധന നടത്തണം. ആവശ്യമായ ചികിത്സയും മുൻകരുതലും സ്വീകരിക്കണം. ആർടിപിസിആർ ടെസ്റ്റ് ചെയ്തവർ രോഗ ലക്ഷണം ഉണ്ടെങ്കിലും ഇല്ലെങ്കിലും ഐസൊലേഷനിൽ കഴിയണം. വാക്സീനേഷൻ കേന്ദ്രങ്ങളിൽ പരമാവധി സൗകര്യം ഒരുക്കും. മറ്റ് രോഗമുള്ളവർക്കും വയോജനങ്ങൾക്കും പ്രത്യേക കൗണ്ടർ തുറക്കും. ആദിവാസി മേഖലകളിൽ വാക്സീനേഷന് സൗകര്യം ഒരുക്കും.\nവാക്സീൻ വില നിശ്ചയിക്കാനുള്ള അധികാരം കമ്പനികൾക്ക് കൈമാറിയത് പ്രശ്നമാണ്. സിറം ഇൻസ്റ്റിറ്റ്യൂട്ട് കേന്ദ്രത്തിന് 150 രൂപയ്ക്ക് നൽകിയ വാക്സീൻ സംസ്ഥാനങ്ങൾക്ക് 400 രൂപയ്ക്കാണ് നൽകാൻ തീരുമാനിച്ചത്. സംസ്ഥാനങ്ങൾക്ക് ക്വോട്ട നിശ്ചയിക്കാത്തത് വാക്സീന് മത്സരം ഉണ്ടാക്കും. ലക്ഷക്കണക്കിന് മനുഷ്യരെ നിത്യേന രോഗികളാക്കുന്ന അവസ്ഥയിൽ സാമ്പത്തിക പ്രതിസന്ധി നേരിടുന്ന സംസ്ഥാനങ്ങളെ പ്രതിസന്ധിയിലാക്കുന്നതാണ് കേന്ദ്ര സർക്കാരിന്റെ വാക്സീൻ നയം. കൈയ്യിൽ പണമുള്ളവർ മാത്രം വാക്സീൻ സ്വീകരിക്കട്ടെയെന്ന നയം നമുക്ക് സ്വീകരിക്കാനാവില്ല. ജനത്തിന് നൽകിയ വാക്ക് സംസ്ഥാനം പാലിക്കുക തന്നെ ചെയ്യും. മഹാമാരിയെ തടയാൻ നമുക്ക് മുന്നിലുള്ള ഏറ്റവും വലിയ മാർഗമാണ് വാക്സീൻ. വാക്സീൻ പരമാവധി പേരിലേക്ക് എത്രയും വേഗത്തിലെത്തണം. അതിനായി പ്രതിബദ്ധതയോടെ സംസ്ഥാന സർക്കാർ പ്രവർത്തിക്കും. ഇതിന് സർക്കാരിന് ഏറ്റവും വലിയ പിന്തുണ ജനം തന്നെയാണ്. യുവാക്കളടക്കം സമൂഹത്തിന്റെ വിവിധ തുറകളിലുള്ളവർ ആവേശകരമായി പ്രവർത്തിച്ചു.\nസിഎംഡിആർഎഫിലേക്ക് ഇന്നലെ മുതൽ സംഭാവനകൾ വന്നുകൊണ്ടിരിക്കുന്നു. ഇന്ന് മാത്രം ഒരു കോടിയിലേറെ രൂപ എത്തി. സമൂഹത്തിനാകെ വാക്സീനേഷൻ രോഗപ്രതിരോധത്തിന് ഒഴിച്ചുകൂടാനാവാത്തതാണെന്ന തിരിച്ചറിവോടെ സാമ്പത്തികമായി സഹായിക്കാൻ വ്യക്തികളും സ്ഥാപനങ്ങളും സംഘടനകളും തയ്യാറാവുന്നു. പ്രതിസന്ധി ഘട്ടത്തിൽ സഹോദരങ്ങളുടെ സുരക്ഷയ്ക്കും നാടിന്റെ നന്മയ്ക്കും ഒത്തൊരുമിക്കുന്ന ജനതയാണ്. ലോകത്തിന് മാതൃക. ആരുടെയും ആഹ്വാനം അനുസരിച്ചല്ല, ജനം സ്വയമേ മുന്നോട്ട് വന്ന് സംഭാവനകൾ നൽകുന്നു. ലോകത്തിന്റെ എല്ലാ ഭാഗത്ത് നിന്നും സംഭവാനകളെത്തുന്നു.\nLast Updated Apr 23, 2021, 6:16 PM IST\npinarayi vijayan press meet 23 april\npress meet 23 april


ബല്‍റാം കുമാര് ഉപാധ്യായയെ തൃശ്ശൂരിലും, എം.ആര്.അജിത്ത് കുമാറിനെ കണ്ണൂരിലും റേയ്ഞ്ച് ഐജി മാരായി നിയമിച്ചു – malayalam daily\nതിരുവനന്തപുരം: സംസ്ഥാനത്തെ ഉന്നത ഐ പി എസ് ഉദ്യോഗസ്ഥന്മാർക്ക് സ്ഥലം മാറ്റം . ലോക്സഭാ തെരഞ്ഞെടുപ്പിന് മുന്നോടി ആയാണ് വീണ്ടും അഴിച്ചു പണി നടത്തിയത് . എഡിജിപിമാര് മുതല് കമ്മീഷണര്‍മാര് വരെയുള്ള അഴിച്ചു പണിയുടെ ഭാഗമായി സ്ഥലം മാറ്റിയിട്ടുണ്ട്. നേരത്തെ കേരള പൊലീസില് നടപ്പാക്കാന് തീരുമാനിച്ച ഘടനാമാറ്റം തല്‍കാലം മരവിപ്പിച്ചു. പുതിയ ഘടന തെരഞ്ഞെടുപ്പിന് ശേഷം നിലവില് വരും. അതുവരെ നിലവിലെ ഘടന തുടരും.\nഇതിന്‍റെ ഭാഗമായി ഉത്തരമേഖല ദക്ഷിണമേഖല എഡിജിപിമാരെ മാറ്റി നിയമിച്ചു. മനോജ് എബ്രഹാം ദക്ഷിണാമേഖല എഡിജിപിയായി തുടരും. ഷെയ്ഖ് ദര്‍വേസ് സാഹിബ് ഉത്തരമേഖല എഡിജിപിയാവും. നിലവില് ക്രൈംബ്രാഞ്ച് എഡിജിപിമാരാണ് ഇരുവരും.\nഅശോക് യാദവ് ഐപിഎസിനെ തിരുവനന്തപുരം റേയ്ഞ്ച് ഐജിയായും, എം.ആര്.അജിത്ത് കുമാറിനെ കണ്ണൂര് റെയ്ഞ്ച് ഐജിയായും, ബല്‍റാം കുമാര് ഉപാധ്യായയെ തൃശ്ശൂര് റേയ്ഞ്ച് ഐജിയായും നിയമിച്ചു. തിരുവന്തപുരം കമ്മീഷണര് സ്ഥാനത്ത് നിന്നും പൊലീസ് ആസ്ഥാനത്തേക്ക് മാറ്റിയ ഡിഐജി എസ്.സുരേന്ദ്രനെ കൊച്ചി സിറ്റി പൊലീസ് കമ്മീഷണറായി നിയമിച്ചു.\nകോഴിക്കോട് സിറ്റി പൊലീസ് കമ്മീഷണര് സഞ്ജയ് കുമാര് ഗരുഡിനെ തിരുവനന്തപുരം സിറ്റി പൊലീസ് കമ്മീഷണറായി നിയമിച്ചു. തിരുവനന്തപുരം നഗരത്തില് രണ്ട് മാസത്തിനിടെ വരുന്ന മൂന്നാമത്തെ കമ്മീഷണറാണ് സഞ്ജയ് കുമാര് ഗരുഡിന്. സഞ്ജയ് കുമാര് ഗരുഡിന് പകരം എവി ജോര്‍ജിനെയാണ് പുതിയ കോഴിക്കോട് സിറ്റി പൊലീസ് കമ്മീഷണറായി നിയമിച്ചിരിക്കുന്നത്.\nനടിയെ ആക്രമിച്ച കേസിന്‍റെ അന്വേഷണസംഘത്തെ നയിച്ച എവി ജോര്‍ജ് പിന്നീട് വാരാപ്പുഴ കസ്റ്റഡി മരണക്കേസിനെ തുടര്‍ന്ന് സസ്പെന്‍ഷനിലായിരുന്നു. സസ്പെന്‍ഷന് ശേഷം മടങ്ങിയെത്തിയ എവി ജോര്‍ജിനെ ആദ്യം ഇന്‍റലിജന്‍സിലും പിന്നീട് പൊലീസ് അക്കാദമിയിലും ആണ് നിയമിച്ചത്. ഒരു വര്‍ഷത്തോളം കഴിഞ്ഞാണ് ജോര്‍ജിനെ ഇപ്പോള് ക്രമസമാധാനപാലന രംഗത്തേക്ക് മാറ്റി നിയമിക്കുന്നത്. എറണാകുളം റൂറല് എസ്പി ആവുന്നതിന് മുന്‍പ് കോഴിക്കോട് സിറ്റി പൊലീസ് കമ്മീഷണറായി ജോര്‍ജ് പ്രവര്‍ത്തിച്ചിരുന്നു.\nകെ.എസ്.യു ഗൂരുവായൂർ നിയോജക മണ്ഡല കമ്മിറ്റി പ്രതിഷേധ പ്രകടനം നടത്തി


വിജയ് ഹസാരെ ട്രോഫി : മുംബൈ ടീമിനെ ശ്രേയസ് അയ്യർ നയിക്കും – Nerariyan | News\nവിജയ് ഹസാരെ ട്രോഫി : മുംബൈ ടീമിനെ ശ്രേയസ് അയ്യർ നയിക്കും\nഫെബ്രുവരി 20 മുതൽ മാർച്ച് 14 വരെയാണ് മത്സരങ്ങൾ നടക്കുക.\nവിജയ് ഹസാരെ ട്രോഫിക്കുള്ള മുംബൈ ടീമിനെ പ്രഖ്യാപിച്ച് മുംബൈ ക്രിക്കറ്റ് അസോസിയേഷൻ. നീണ്ട ദിവസത്തെ ചർച്ചകൾക്കൊടുവിൽ രഞ്ജി ട്രോഫി ഒഴിവാക്കി വിജയ് ഹസാരെ ട്രോഫി മാത്രമേ ഇന്ത്യയിലെ പ്രാദേശിക മത്സര വിഭാഗത്തിൽ ഉണ്ടാകൂ എന്ന ബിസിസിഐയുടെ പ്രഖ്യാപനത്തിനു പിന്നാലെയാണ് മുംബൈ ടീമിനെ പ്രഖ്യാപിച്ചിരിക്കുന്നത്.\nഇന്ത്യൻ ക്രിക്കറ്റർ ശ്രേയസ് അയ്യരാണ് ടീമിനെ നയിക്കുന്നത്. പൃഥ്വി ഷായാണ് ഉപനായകൻ. സച്ചിൻ തെണ്ടുൽക്കറുടെ മകൻ അർജുൺ തെണ്ടുൽക്കർക്ക് ടീമിൽ ഇടം നേടാൻ കഴിഞ്ഞില്ല. യശ്വസി ജയ്‌സ്വാൾ, സൂര്യകുമാർ യാദവ്, തുഷാർ ദേസ്പാണ്ഡെ എന്നിവരും ടീമിൽ ഇടം നേടി.\nസൂര്യകുമാർ യാദവിനെ ഒഴിവാക്കിയാണ് ശ്രേയസ് അയ്യരെ ടീമിന്റെ നായകനാക്കുന്നത്. ആറു നഗരങ്ങളിലായി നടക്കുന്ന ടൂർണമെൻ്റിനായി താരങ്ങൾ വരുന്ന 13ന് ബയോ ബബിളിൽ പ്രവേശിക്കണം.ഫെബ്രുവരി 20 മുതൽ മാർച്ച് 14 വരെയാണ് മത്സരങ്ങൾ നടക്കുക.\nTags: mumbai teamshreyas iyerVijay Hazare Trophyമുംബൈ ക്രിക്കറ്റ് അസോസിയേഷൻരഞ്ജി ട്രോഫിവിജയ് ഹസാരെ ട്രോഫി\nഇലക്ട്രിക് വാഹന ചാർജിംഗ് സ്റ്റേഷൻ നിർമ്മാണ പ്രവർത്തനങ്ങൾ ത്വരിതഗതിയിൽ : എ കെ ശശീന്ദ്രൻ


2016: എന്തായിരിക്കും സോഷ്യല് മീഡിയയുടെ ഭാവി?Keralafinance | keep learning, start investing\n2016: എന്തായിരിക്കും സോഷ്യല് മീഡിയയുടെ ഭാവി?\nഫേസ് ബുക്കിനും വാട്‌സ് ആപ്പിനും അപ്പുറം എന്തായിരിക്കും? വരാനുള്ള കാലത്ത് സോഷ്യല് മീഡിയയില് വരുന്ന മാറ്റങ്ങള് എന്തൊക്കെയായിരിക്കും?\nഒരു കാലത്ത് ഫേസ്ബുക്കും ജിമെയിലും ട്വിറ്ററും ഓഫിസുകളില് ബ്ലോക് ചെയ്തിരുന്നു. എന്നാല് ഇന്നോ? ഇതെല്ലാം ജോലിയുടെ ഭാഗമായി മാറിയിരിക്കുകയാണ്. സോഷ്യല് മീഡിയയെ കമ്പനികളെല്ലാം തന്നെ സമര്‍ത്ഥമായി ഉപയോഗപ്പെടുത്തുകയാണ് ചെയ്യുന്നത്. പുതിയ വര്‍ഷത്തില് പ്രമുഖ സോഷ്യല് മീഡിയ സ്ഥാപനങ്ങളെല്ലാം തന്നെ ബിസിനസ്സിലും വര്‍ക്ക് പ്ലേസിനും പ്രാധാന്യം നല്‍കികൊണ്ടുള്ള നീക്കങ്ങള് നടത്താനുള്ള ഒരുക്കത്തിലാണ്.\nടെക്സ്റ്റ് മെസ്സേജിന്റെ കാലം കഴിഞ്ഞുവെന്നു കരുതുന്നവര്‍ക്ക് തെറ്റി. വ്യക്തിപരമായ സന്ദേശങ്ങള് എത്തിക്കാന് ടെക്സ്റ്റ് മെസേജുകള്‍ക്കുള്ള മിടുക്ക് മറ്റൊന്നിനുമില്ല. സ്വകാര്യത, വേഗത എന്നിവയാണ് ടെക്സ്റ്റ് മെസേജുകളെ വേറിട്ടു നിര്‍ത്തുന്നത്. ഉപഭോക്താവിനെ ശല്യപ്പെടുത്താതെ മെസ്സേജ് സംവിധാനത്തെ എങ്ങനെ ഉപയോഗപ്പെടുത്താമെന്നാണ് പ്രമുഖ സോഷ്യല് മീഡിയ കമ്പനികളും ആലോചിക്കുന്നത്. എന്തായാലും എസ്എംഎസ് പുതിയ വര്‍ഷത്തിലും രാജാവായി തന്നെ വിലസും.\nവീഡിയോ ആയിരിക്കും വരാനുള്ള കാലത്തെ സോഷ്യല് മീഡിയ. ഇതു പറഞ്ഞു കേള്‍ക്കാന് തുടങ്ങിയിട്ട് നാളുകളേറെയായി. ഒട്ടേറെ ലൈവ് വീഡിയോ പ്ലാറ്റ് ഫോമുകളും ഉണ്ടായി. ഹാങ് ഔട്ടിലൂടെ ഗൂഗിളും പിന്നെ ഫേസ് ബുക്കും ലൈവ് സ്ട്രീമിങ് ആശയവുമായി രംഗത്തെത്തി. വീഡിയോ ഒട്ടേറെ ചെലവുള്ള മാര്‍ഗ്ഗമാണ്. എങ്കിലും ലൈവ് വീഡിയോ ഇനിയുള്ള കാലങ്ങളില് കൂടുതല് സ്വാധീനം ചെലുത്തും. പക്ഷേ, വീഡിയോ ഉണ്ടാക്കുന്നതിനേക്കാള് ചെലവാണ് അതു കാണുന്നതെന്ന കാര്യം പ്രസക്തമാണ്. വീഡിയോയ്ക്ക് മേല്‍ക്കൈ കിട്ടണമെങ്കില് ഡാറ്റ ചാര്‍ജുകള് ഇനിയും താഴോട്ടിറങ്ങേണ്ടതുണ്ട്.\nആപ്പുകള് കൂടുതല് മെച്ചപ്പെടാനുള്ള സാധ്യത കൂടുതലാണ്. സോഷ്യല് മീഡിയയില് ഉള്ളടക്കം നാള്‍ക്കു നാള് കൂടി വരികയാണ്. ആപ്പുകളായിരിക്കും നിങ്ങളുടെ സമയത്തെ ക്രമീകരിക്കുക. മറ്റൊരു രീതിയില് പറഞ്ഞാല് നിങ്ങള്‍ക്കു വേണ്ട കാര്യങ്ങള് ക്രമീകരിക്കുന്നതും കാണിച്ചു തരുന്നതും ആപ്പുകളിലൂടെയായിരിക്കാനുള്ള സാധ്യത കൂടുതലാണ്. അടുത്ത വര്‍ഷം അവസാനത്തോടു കൂടി തന്നെ മൊബൈല് അപ്ലിക്കേഷന് സംവിധാനങ്ങളില് അടിമുടി മാറ്റം വരും. ആപ്പുകള് ദൈനംദിന ജീവിതത്തിന്റെ അവിഭാജ്യ ഘടകമായി മാറും.\nMonday 28 December 2015 11:28:18 AM Technology\nsocial media, facebook, gmail, twitter, സോഷ്യല് മീഡിയ, ഫേസ് ബുക്ക്, ജിമെയില് ട്വിറ്റര്\nFuture of social media in 2016\nരണ്ട് ഇൻ സീരീസ് സ്മാർട്ട് ഫോണുകളുമായി മൈക്രോമാക്സ്\nഅന്താരാഷ്ട്ര നിലവാരമുള്ള ജലാറ്റിന് വിപണിയിലിറക്കി നിറ്റാ ജലാറ്റിന് ഇന്ത്യ